10 Jun 2017 2:53 AM GMT\nവിവാഹം അസാധുവാക്കി ഹൈക്കോടതി രക്ഷിതാക്കള്‍ക്കൊപ്പമയച്ച ഹാദിയ നേരിടുന്നത് കടുത്ത മനുഷ്യാവകാശ ലംഘനമെന്ന് സൂചന. ഹാദിയയുടെ സുരക്ഷയ്ക്കായി നിയോഗിച്ച പോലീസ് ഉദ്യോഗസ്ഥരിലൊരാളാണ് ഇക്കാര്യം അഴിമുഖത്തോട് വെളിപ്പെടുത്തിയത്.\nമുറിയില് നിന്ന് പുറത്തിറങ്ങാന് പോലുമാവാതെ, പോലീസ് അകമ്പടിയോടെയുള്ള ജീവിതം ഹാദിയയെ ശാരീരികമായും മാനസികമായും തളര്‍ത്തിയിരിക്കുന്നതായും ഈ ഉദ്യോഗസ്ഥന് വ്യക്തമാക്കി. 'മൊബൈല് ഫോണും ഇന്റര്‍നെറ്റും ഉപയോഗിക്കാനാവില്ല എന്നത് പോട്ടെ, ടിവി കാണാനോ പത്രം വായിക്കാനോ പോലും ഹാദിയയ്ക്ക് അനുവാദമില്ല. മതാചാരപ്രകാരമുള്ള നോമ്പ് ആചരിച്ചും പകല് മുഴുവന് ഉറങ്ങിയുമാണ് അവര് ദിവസങ്ങള് തള്ളി നീക്കുന്നത്. രാത്രി നേരങ്ങളില് മിക്കപ്പോഴും ഖുര്-ആന് വായനയിലായിരിക്കും. 'എന്തിനാണീ കോലാഹലമെല്ലാം' എന്ന് ഇടയ്ക്കിടെ അച്ഛനോട് ചോദിക്കുന്നത് കേള്‍ക്കാം. അമ്മയോട് സംസാരിക്കാറേയില്ല. ഉണ്ണുമ്പോഴും ഉറങ്ങുമ്പോഴും പോലീസുകാര് അവരോടൊപ്പമുണ്ടാവും.\nഞങ്ങളുമായി അവര് സംസാരിക്കാറുണ്ട്. താന് ഈ മതം തിരഞ്ഞെടുത്തതിനുള്ള കാരണങ്ങളും ഭര്‍ത്താവിനൊപ്പം ജീവിക്കാനുള്ള ആഗ്രഹവുമെല്ലാമാണ് പറയുന്നത്. ഈ അവസ്ഥയിലും തന്റെ വഴി തന്നെയാണ് ശരിയെന്ന് മാത്രമേ അവര് പറയാറുള്ളൂ. മുറിക്കകത്ത് തന്നെയുള്ള കുളിമുറിയില് വസ്ത്രങ്ങള് കഴുകും. കഴുകിയ വസ്ത്രങ്ങള് പുറത്തുകൊണ്ട് വന്ന് ഉണക്കാനിടാന് അവര്‍ക്ക് അനുവാദമില്ല. അമ്മയോട് സംസാരമില്ലാത്തതിനാല് വസ്ത്രങ്ങള് കഴുകിക്കഴിഞ്ഞ് മുറിയില് കിടക്കുന്ന മേശമേല് രണ്ട് മൂന്ന് തവണ മുട്ടി ഇക്കാര്യം അമ്മയെ അറിയിക്കും. അവരെ സംബന്ധിച്ച് സ്വന്തം വീട് തടവറയാണ്. പലപ്പോഴും ജീവന് നിലനിര്‍ത്താനുള്ള ആഹാരം മാത്രമേ കഴിക്കുന്നുള്ളൂ. അതിനാല് വളരെ ക്ഷീണിതയാണ്. സ്ഥലത്തുള്ള വനിതാ പോലീസ് ഉദ്യോഗസ്ഥര്‍ക്ക് പോലും മൊബൈല് ഫോണ് അകത്തേക്ക് കൊണ്ടുപോവാന് അനുവാദമില്ല. വീടിനകത്തേക്ക് കയറുന്നതിന് മുമ്പ് പുറത്ത് കാവലുള്ള പുരുഷ പോലീസുകാരെ ഫോണ് ഏല്‍പ്പിക്കണം. ശാരീരിക പീഡനം അനുഭവിക്കുന്നില്ലെന്ന് മാത്രമേയുള്ളൂ. മാനസികമായി അത്രത്തോളം അവര് പീഢിപ്പിക്കപ്പെടുകയാണ്' - സുരക്ഷാ ഉദ്യോഗസ്ഥന് പറയുന്നു.\nഇസ്ലാം മതത്തിലേക്ക് പരിവര്‍ത്തനം ചെയ്ത വൈക്കം ടി.വി പുരം സ്വദേശിനി അഖിലയെന്ന ഹാദിയയുടെ വിവാഹം കഴിഞ്ഞ മാസം 24ന് ഹൈക്കോടതി റദ്ദാക്കിയിരുന്നു. രക്ഷിതാക്കളുടെ സാന്നിധ്യമില്ലാതെ വിവാഹം നടത്തിയെന്ന് ചൂണ്ടിക്കാട്ടിയായിരുന്നു നടപടി. പെണ്‍കുട്ടിയുടെ വിവാഹത്തില് മാതാപിതാക്കളുടെ പങ്കാളിത്തം അനിവാര്യമാണെന്ന കോടതി വിധി നിരവധി ചര്‍ച്ചകള്‍ക്കും കോലാഹലങ്ങള്‍ക്കും ഇടയാക്കിയിരുന്നു. കൊല്ലം സ്വദേശി ഷെഫിന് ജഹാനെയാണ് ഹാദിയ വിവാഹം കഴിച്ചത്. എന്നാല് ഹാദിയയുടെ രക്ഷിതാവായിരിക്കാന് ഷെഫിന് അധികാരമോ അവകാശമോ ഇല്ലെന്ന് വ്യക്തമാക്കിയ കോടതി യുവതിയെ പോലീസ് സംരക്ഷണയില് വൈക്കത്തെ വീട്ടിലെത്തിക്കാനും നിര്‍ദ്ദേശം നല്‍കി. മതം മാറിയത് തന്റെ ഇഷ്ടപ്രകാരമാണെന്നും ഷെഫിന് തന്റെ ഭര്‍ത്താവാണെന്നും ഹാദിയ കോടതിയിലുള്‍പ്പെടെ പറഞ്ഞിരുന്നെങ്കിലും ഇത് വിലപ്പോയില്ല. കോടതി ഉത്തരവ് പ്രകാരം മെയ് 26ന് പോലീസ് കാവലില് ഹാദിയയെ വൈക്കത്തെ വീട്ടിലെത്തിച്ചു.\nആ ദിവസം മുതല് ഹാദിയയുടെ വീട്ടിലും സമാധാനാന്തരീക്ഷം നിലനിന്നിരുന്ന ടി.എന് പുരം എന്ന ഗ്രാമത്തിലും പോലീസ് ഭീകരാന്തരീക്ഷം സൃഷ്ടിക്കുകയാണെന്ന് ഹാദിയയുടെ അയല്‍വാസിയും സാമൂഹ്യപ്രവര്‍ത്തകനുമായ അമൃതനാഥ് പറയുന്നു. 'മൂന്ന് ടെന്റുകള് കെട്ടി പോലീസുകാര് ആ വീട്ടില് താമസമാക്കിയിരിക്കുകയാണ്. ചുറ്റുപാടുമുള്ള ചെറിയ ഇടവഴികളിലുള്‍പ്പെടെ റോഡിലും ജംഗ്ഷനുകളിലുമെല്ലാം പോലീസുകാര് മഫ്ടിയില് നിരീക്ഷണത്തിലാണ്. ഹാദിയയുടെ വീടിന് മുന്നില് വലിയ സര്‍ച്ച് ലൈറ്റുകള് വച്ചിട്ടുണ്ട്. രാത്രിയില് ഈ സര്‍ച്ച് ലൈറ്റുകള് സദാ തെളിഞ്ഞിരിക്കും. പരിസരവാസികള്‍ക്ക് പോലും റോഡിലൂടെ നടക്കണമെങ്കില് പോലീസിന്റെ അനുവാദം വേണം. തിരിച്ചറിയല് കാര്‍ഡ് പരിശോധനയുള്‍പ്പെടെ നടത്തിയതിന് ശേഷമേ ഈ വീടിനടുത്ത് താമസിക്കുന്ന ഞങ്ങളെപ്പോലും റോഡിലൂടെ കടത്തിവിടൂ. അഞ്ചും ആറും ജീപ്പുകളിലായി പോലീസുകാര് എപ്പോഴും റോന്ത് ചുറ്റിക്കൊണ്ടിരിക്കും, പ്രത്യേകിച്ച് രാത്രികാലങ്ങളില്. പോലീസുകാരുടെ പെരുമാറ്റത്തിലും നാട്ടിലാകമാനം ഭീകരാന്തരീക്ഷമുണ്ടാക്കുന്നതിലും നാട്ടുകാരില് പലര്‍ക്കും എതിര്‍പ്പുണ്ട്. പക്ഷേ എസ്.ഡി.പി.ഐ എന്നോ, ഐ.എസ് എന്നോ ഒക്കെ പറഞ്ഞ് നാട്ടുകാരെ പോലീസ് ഭയപ്പെടുത്തി നിര്‍ത്തിയിരിക്കുകയാണ്. അതുകൊണ്ട് രാഷ്ട്രീയപാര്‍ട്ടി പ്രവര്‍ത്തകര് പോലും ഇതിനെതിരെ ശബ്ദിക്കുന്നില്ല'. ഇക്കാര്യങ്ങളെല്ലാം ചൂണ്ടിക്കാട്ടി അമൃതനാഥ് കഴിഞ്ഞ ദിവസം ഫേസ്ബുക്കില് പോസ്റ്റിട്ടിരുന്നു. ഇത് ശ്രദ്ധയില് പെട്ട് ഹാദിയയെ കാണാനെത്തിയ ശാസ്ത്രസാഹിത്യ പരിഷത് ജനറല് സെക്രട്ടറി മീരയും സംഘാംഗങ്ങളും നേരിട്ട് കണ്ടതും അനുഭവിച്ചതും ഇതിന് സമാനമായ കാര്യങ്ങളാണ്.\n'വൈക്കം പോലീസ് സ്‌റ്റേഷനിലെത്തി സര്‍ക്കിള് ഇന്‍സ്‌പെക്ടറോട് ഹാദിയയെ കാണുന്നതിന് അനുവാദം വാങ്ങാനായി ചെന്നപ്പോള്, അവര്‍ക്ക് കാണാന് സമ്മതമാണെങ്കില് കാണാമെന്നാണ് പറഞ്ഞത്. പക്ഷെ ഹാദിയയുടെ വീട്ടിലെത്തിയപ്പോള് സുരക്ഷാ ചുമതലയുള്ള എസ്.ഐ. പറഞ്ഞത് ഹൈക്കോടതി ഉത്തരവുണ്ടെങ്കില് മാത്രമേ കാണാന് അനുവദിക്കൂ എന്നാണ്. അവിടെയെത്തിയ ഞങ്ങള് കണ്ടത് ഭരണകൂടം സൃഷ്ടിച്ചിരിക്കുന്ന ഭീകരാന്തരാക്ഷമാണ്. ചുറ്റും പോലീസുകാര്, പട്ടാള ക്യാമ്പിന് സമാനമായ രീതികള്, നിരീക്ഷണങ്ങള്, ചോദ്യം ചെയ്യലുകള്. ഞങ്ങളുടെ കൂടെ ഒരു സ്ത്രീ ഉണ്ടായിരുന്നു. അവരെ പോലും കോമ്പൗണ്ടിനകത്ത് കടക്കാന് പോലീസുകാര് അനുവദിച്ചില്ല. ഹാദിയയുടെ അച്ഛനെ കാണണമെന്ന് പറഞ്ഞപ്പോള്, അവിടെ നിന്ന് കാണാനും സംസാരിക്കാനും പറ്റില്ല എന്നാണ് പറഞ്ഞത്. അയല്‍വീട്ടില് കാത്തിരിക്കൂ, അവിടെ ഹാദിയയുടെ അച്ഛന് നിങ്ങളെ കാണാനായി വരുമെന്നും നിര്‍ദ്ദേശം ലഭിച്ചു. പിന്നീട് അയല്‍പക്കത്തെ വീട്ടില് വച്ചാണ് അദ്ദേഹത്തോട് സംസാരിച്ചത്. പക്ഷെ 'ഒന്നും പുറത്ത് പറയരുതെന്നാണ് എനിക്ക് വക്കീലില് നിന്ന് കിട്ടിയ ഉപദേശം. അതുകൊണ്ട് എനിക്കൊന്നും പറയാനാവില്ല' എന്നാണ് ഹാദിയയുടെ അച്ഛന് ഞങ്ങളോട് പറഞ്ഞത്. എന്തിനാണ് പോലീസുകാര് ഇങ്ങനെ ഒരന്തരീക്ഷം അവിടെ ഉണ്ടാക്കുന്നതെന്ന് ഞങ്ങള്‍ക്ക് മനസ്സിലായില്ല. കോടതിവിധിയനുസരിച്ചാണെങ്കില്, ഹാദിയയ്ക്ക് രക്ഷിതാക്കള് സംരക്ഷണം നല്‍കണമെന്നും, അതിന് പോലീസ് സുരക്ഷ ഏര്‍പ്പെടുത്തണമെന്നും മാത്രമേയുള്ളൂ. പക്ഷെ അവിടെ നടക്കുന്നത് അതൊന്നുമല്ല. ഭരണകൂട ഭീകരതയാണ്. ഒരു വ്യക്തി എന്ന നിലയ്ക്ക് ലഭിക്കേണ്ട എല്ലാ സ്വാതന്ത്യങ്ങളുടേയും അവകാശങ്ങളുടേയും ലംഘനം പ്രത്യക്ഷത്തില് തന്നെ കാണാം. ഇതിനേക്കാള് ഞങ്ങളെ ഭയപ്പെടുത്തിയത് സി.പി.എം ഉള്‍പ്പെടെയുള്ള രാഷ്ട്രീയപാര്‍ട്ടിക്കാരുടെ മൗനമാണ്.' ഹാദിയയെ സന്ദര്‍ശിക്കാനെത്തിയ സംഘത്തിലുണ്ടായിരുന്ന ശാസ്ത്രസാഹിത്യ പരിഷത് പ്രവര്‍ത്തകന് ജോജി കൂട്ടുമ്മേല് പറയുന്നു\nHadhiya Case HighCourtCancelMarriage IS Kerala High court police SDPI


കേരളത്തിൽ ഭാര്യമാരെ മർദ്ദിക്കുന്നതിനെ ന്യായീകരിക്കുന്ന പുരുഷൻമാരുടെ എണ്ണം കൂടി; ദേശീയ കുടുംബാരോഗ്യ സർവ്വേയുടെ കണക്കുകൾ - Media Mangalam\nമുംബൈ: കേരളത്തിൽ ഭാര്യമാരെ മർദ്ദിക്കുന്നതിനെ ന്യായീകരിക്കുന്ന പുരുഷൻമാരുടെ എണ്ണം കൂടിയെന്ന് ദേശീയ കുടുംബാരോഗ്യ സർവേയുടെ കണക്കുകൾ. ഗാർഹിക പീഡനം നേരിട്ടിട്ടും ആരോടും പറയാതെ മറച്ച് വയ്ക്കുന്ന സ്ത്രീകളുടെ എണ്ണത്തിലും വർധനവ്. കുടുംബങ്ങളിൽ തീരുമാനങ്ങളെടുക്കുന്നതിൽ സ്ത്രീകൾ ഇപ്പോഴും പുറകിലാണെന്നും സർവേ സൂചിപ്പിക്കുന്നു. മുംബൈയിലെ ഇന്‍റർനാഷണർ ഇൻസ്റ്റിറ്റ്യൂട്ട് ഫോർ പോപ്പുലേഷൻ സയൻസസിന്‍റെ സഹകരണത്തോടെയാണ് കേന്ദ്ര ആരോഗ്യമന്ത്രാലയം ദേശീയ കുടുംബാരോഗ്യ സർവേ നടത്തിയത്.\nഭർത്താക്കൻമാരിൽ നിന്ന് സ്ത്രീകൾ നേരിടുന്ന മർദ്ദനത്തെക്കുറിച്ചായിരുന്നു സർവേയിലെ ഒരു ചോദ്യം. തല്ലുന്നതിനെ ന്യായീകരിക്കുന്ന സ്ത്രീകൾ 52 ശതമാനമാണ്. അഞ്ച് വർഷം മുൻപ് നടന്ന സർവേയുമായി താരതമ്യം ചെയ്താൽ 17 ശതമാനം കുറവാണിത്. എന്നാൽ, തല്ലിനെ ന്യായീകരിക്കുന്ന പുരുഷൻമാരുടെ എണ്ണം4ശതമാനം കൂടി 63 ശതമാനമായി. ഇക്കാര്യത്തിൽ ഹിമാചൽപ്രദേശാണ് മെച്ചം. അവിടുത്തെ കണക്ക് 14 ശതമാനത്തിൽ ഏതാണ്ട് തുല്യമായി നിൽക്കുകയാണ്. തെലങ്കാനയും ആന്ധ്രയുമാണ് രാജ്യത്ത് ഇക്കാര്യത്തിൽ ഏറ്റവും മോശം. തെലങ്കാനയിൽ 83 ശതമാനം സ്ത്രീകൾക്കും തല്ലിന് ന്യായം പറയാനുണ്ട്.\nകേരളത്തിൽ പത്തിൽ ഒരു സ്ത്രീ മാനസികമോ ശാരീരികമോ ആയ പീഡനം വീടുകളിൽ നേരിടുന്നുണ്ട് എന്നും സര്‍വേയില് പറയുന്നു. നഗരമേഖലകളാണ് ഇക്കാര്യത്തിൽ മുന്നിൽ. പക്ഷെ പ്രതികരിക്കാൻ തയ്യാറാകുന്ന സ്ത്രീകളുടെ എണ്ണം പാതി പോലുമില്ല. ആരോടും ഒന്നും പറയാതെ എല്ലാം സഹിക്കുന്നവരുടെ എണ്ണം 59 ശതമാനമാണ്. കഴിഞ്ഞ സർവേയുമായി താരതമ്യം ചെയ്യുമ്പോൾ അഞ്ച് ശതമാനം വർധനവാണ് ഇതില് ഉണ്ടായിരിക്കുന്നത്. സഹായം തേടാൻ ഒരുങ്ങുന്നവരുടെ എണ്ണം കുറഞ്ഞ് 25 ശതമാനത്തിലെത്തി നിൽക്കുകയാണ്. കേരളത്തിലെ കുടുംബങ്ങളിൽ സ്വയം തീരുമാനമെടുക്കാനുള്ള സ്ത്രീകളുടെ അവകാശത്തിന് അഞ്ച് വർഷത്തിനിപ്പുറവും വലിയ മാറ്റമില്ല. ഒരു ശതമാനത്തിന്‍റെ മാത്രം വ‍ർധന മാത്രമാണ് ഈ കാര്യത്തില് ഉണ്ടായിരിക്കുന്നത്.\nDomestic violence woman ദേശീയ കുടുംബാരോഗ്യ സർവ്വേ


നായകന്റെ നായാട്ട് :: Janmabhumi Daily\nSaturday 8 October 2016 10:00 pm IST\nഇന്ത്യന് നായകന് വിരാട് കോഹ് ലി ബാറ്റിങ്ങിനിടെ. ന്യൂസിലന്‍ഡ് വിക്കറ്റ് കീപ്പര് ബി.ജെ. വാട്‌ലിങ് സമീപം\nഇന്‍ഡോര്: രാജ്യത്തെ 23ാം ടെസ്റ്റ് വേദിയായുള്ള ഇന്‍ഡോറിലെ ഹോള്‍ക്കര് ക്രിക്കറ്റ് സ്റ്റേഡിയത്തിന്റെ അരങ്ങേറ്റം ഇന്ത്യന് നായകന് വിരാട് കോഹ് ലി അവിസ്മരണീയമാക്കി. ഏറെ ഇടവേളയ്ക്കു ശേഷം നാട്ടില് ശതകം തികച്ച നായകന്റെ മികവില് ന്യൂസിലന്‍ഡിനെതിരായ മൂന്നാം ക്രിക്കറ്റ് ടെസ്റ്റില് ആദ്യ ദിനം കളി നിര്‍ത്തുമ്പോള് ഇന്ത്യ മികച്ച സ്‌കോറില്. 13#ാ#ം ടെസ്റ്റ് ശതകം നേടിയ വിരാടും (103 നോട്ടൗട്ട്), അര്‍ധശതകം നേടിയ അജിങ്ക്യ രഹാനെയും (79 നോട്ടൗട്ട്) ഇന്ത്യയെ മൂന്ന് വിക്കറ്റ് നഷ്ടത്തില് 267ലെത്തിച്ചു. കളിയില് രണ്ടു റണ്‍സെടുത്തതോടെ ടെസ്റ്റ് ക്രിക്കറ്റില് 2000 റണ്‍സും സ്വന്തമാക്കി അജിങ്ക്യ. 29ാം ടെസ്റ്റില് നേട്ടം. ഈ നാഴികക്കല്ല് പിന്നിടുന്ന 36ാമെത്ത ഇന്ത്യന് താരമാണ് ഇദ്ദേഹം.\nടോസ് നേടി ബാറ്റിങ്ങ് തെരഞ്ഞെടുത്ത ഇന്ത്യന് ഇന്നിങ്‌സിന്റെ ആകര്‍ഷണം രണ്ടു വര്‍ഷത്തിനു ശേഷം ടീമിലേക്ക് മടങ്ങിയെത്തിയ ഗൗതം ഗംഭീര്. എം. വിജയിനൊപ്പം ഇന്നിങ്‌സ് തുറന്ന ഗംഭീര് മികച്ച രീതിയില് തുടങ്ങിയെങ്കിലും വേഗം വീണു. 29 റണ്‍സെടുത്ത ഗംഭീറിനെ ട്രെന്റ് ബൗള്‍ട്ട് വിക്കറ്റിനു മുന്നില് കുടുക്കി. സ്‌കോര് 26-ല് നില്‍ക്കെ ആദ്യം വിജയിയെ (10) നഷ്ടമായ ഇന്ത്യയ്ക്ക് അടിത്തറയിട്ടത് ചേതേശ്വര് പൂജാര (41).\nചേതേശ്വറും മടങ്ങിയതോടെയാണ് വിരാടും അജിങ്ക്യയും ഇന്ത്യയെ ആധിപത്യത്തിലേക്ക് നയിച്ചത്. നാലാം വിക്കറ്റില് ഇതുവരെ 167 റണ്‍സ് ചേര്‍ത്തു സഖ്യം. 191 പന്തില് 10 ഫോറുകളോടെ വിരാടിന്റെ ശതകം. 179 പന്ത് നേരിട്ട അജിങ്ക്യ ഒമ്പത് ഫോറും ഒരു സിക്‌സറും നേടി.\nഇന്ത്യ ഒന്നാം ഇന്നിങ്‌സ്\nമുരളി വിജയ് സി ലാഥം ബി ജീതന് പട്ടേല് 10, ഗൗതം ഗംഭീര് എല്‍ബിഡബ്ല്യു ട്രെന്റ് ബൗള്‍ട്ട് 29, ചേതേശ്വര് പൂജാര ബി മിച്ചല് സാന്റ്‌നര് 41, വിരാട് കോഹ്‌ലി 103 നോട്ടൗട്ട്, രഹാനെ 79 നോട്ടൗട്ട്, എക്‌സ്ട്രാസ് 5, ആകെ 90 ഓവറില് മൂന്ന് വിക്കറ്റിന് 267.\nവിക്കറ്റ് വീഴ്ച: 1-26, 2-60, 3-100.\nബൗളിങ്ങ്: ട്രെന്റ് ബൗള്‍ട്ട് 16-2-54-1, മാറ്റ് ഹെന്റി 20-3-65-0, ജീതന് പട്ടേല് 23-3-64-1, മിച്ചല് സാന്റ്‌നര് 19-3-53-1, ജയിംസ് നീഷം 11-1-27-0.\nമണ്ണാര്‍ക്കാട് മേഖലയില് നായാട്ട് സംഘം സജീവം


You are at:Home»News»Malayalam»ഓട്ടോറിക്ഷയിൽ ചാക്കോച്ചന്റെ വാഹനത്തെ പിന്തുടർന്നെത്തിയ ജോജു; സൗഹൃദം പങ്ക് വെച്ച് ചാക്കോച്ചൻ\nKunchakko Boban shares the friendship Moments with Joju George\nജോജു നായകനായ ജോസഫിന്റെ വിജയാഘോഷ ചടങ്ങില്‍വെച്ചായിരുന്നു ജോജുവുമായുള്ള സൗഹൃദത്തിന്റെ കഥ കുഞ്ചാക്കോ ബോബൻ പങ്കുവച്ചത്. ഒരു ഓട്ടോറിക്ഷയില് തന്റെ വാഹനത്തിനെ പിന്തുടര്‍ന്ന് വന്നപ്പോഴാണ് ജോജുവിനെ ആദ്യമായി കാണുന്നതെന്ന് കുഞ്ചോക്കോ ബോബൻ പറയുന്നു.\nഒരു ഓട്ടോറിക്ഷയില് എന്റെ വാഹനത്തെ ചേയ്‍സ് വരുകയായിരുന്നു ജോജു, അടുത്തെത്തി ആംഗ്യഭാഷയില് കൊള്ളാം എന്ന് പറഞ്ഞ ജോജുവിനെ ഞാനിപ്പോഴും ഓര്‍ക്കുന്നു- കുഞ്ചാക്കോ ബോബൻ പറഞ്ഞു. ചാക്കോച്ചന്റെ ഡാൻസ് സൂപ്പറാണെന്നാണ് ആക്ഷൻ കാണിച്ചുപറഞ്ഞതെന്ന് ജോജു പറഞ്ഞു. അന്നു മുതല് ഇന്നുവരെ ചാക്കോച്ചൻ എപ്പോഴും പിന്തുണ നല്‍കിയിട്ടുണ്ട്. കാശുവരെ കടം തന്നിട്ടുണ്ടെന്നും ജോജു പറയുന്നു.\nKunchakko Boban shares the friendship Moments with Joju George ഓട്ടോറിക്ഷയിൽ ചാക്കോച്ചന്റെ വാഹനത്തെ പിന്തുടർന്നെത്തിയ ജോജു; സൗഹൃദം പങ്ക് വെച്ച് ചാക്കോച്ചൻ\nPrevious Articleഉണ്ട ടീസർ ഇന്ന് വൈകിട്ടെത്തും; പുറത്തിറക്കുന്നത് മമ്മുക്കയും ലാലേട്ടനും ചേർന്ന്..!\nNext Article “വിജയങ്ങളെല്ലാം ചെറുതാകുന്ന കാലത്താണ് ഈ വലിയ വിജയമുണ്ടായിരിക്കുന്നത്” ജോസഫിന്റെ വിജയത്തിൽ ആശംസകളുമായി മമ്മൂക്ക


സഞ്ജിത്ത് കൊലക്കേസ്: എൻഐഎ അന്വേഷണം ആവശ്യപ്പെട്ട് സുരേന്ദ്രൻ - Newscom - Malayalam News\nസഞ്ജിത്ത് വധക്കേസ് എൻഐഎ ഏറ്റെടുക്കണമെന്നാവശ്യപ്പെട്ട് ബിജെപി സംസ്ഥാന അദ്ധ്യക്ഷൻ കെ.സുരേന്ദ്രൻ കേന്ദ്രആഭ്യന്തരവകുപ്പ് മന്ത്രി അമിത്ഷായെ കണ്ടു. കഴിഞ്ഞ അഞ്ച് വർഷത്തിനിടെ ആർഎസ്എസ്-ബിജെപി പ്രവർത്തകരായ 10 പേരെയാണ് ഇസ്ലാമിക തീവ്രവാദികൾ കൊല്ലപ്പെടുത്തിയത്. ഇതുവരെ 50 ഓളം സംഘപരിവാർ പ്രവർത്തകരെയാണ് ജിഹാദികൾ കൊലപ്പെടുത്തിയതെന്നും അമിത്ഷായ്ക്ക് നൽകിയ കത്തിൽ സുരേന്ദ്രൻ ചൂണ്ടിക്കാട്ടി. പ്രസ്തുത കേസുകളിലൊന്നും പൊലീസ് ഗൂഢാലോചനകൾ അന്വേഷിച്ചിട്ടില്ല. തീവ്രവാദ ശക്തികളാണ് ഇതിന് പിന്നിൽ എന്നറിഞ്ഞിട്ടും ഒരു നടപടിയുമുണ്ടായില്ല. സഞ്ജിത്തിന്റെ കൊലപാതകത്തിന്റെ രീതി, കൊലയ്ക്ക് ഉപയോഗിച്ച ആയുധങ്ങൾ, ആസൂത്രണം എന്നിവ തീവ്രവാദശൈലിയിലാണ്. സിപിഎം- പോപ്പുലർ ഫ്രണ്ട് വർഗീയ കൂട്ടുകെട്ടാണ് കേരളത്തിലുള്ളത്. സംസ്ഥാനത്ത്\nതീവ്രവാദ ശക്തികൾ ആയുധപരിശീലനവും സംഭരണവും നടത്തുന്നുണ്ട്. എന്നാൽ ഇവർക്ക് മുന്നിൽ പൊലീസ് മുട്ടുമടക്കുകയാണ്. പോപ്പുലർ ഫ്രണ്ടിന്റെ പേര് പറയാൻ പോലും പൊലീസ് ഭയപ്പെടുകയാണ്. ഔദ്യോഗിക സംവിധാനങ്ങളെ തീവ്രവാദസംഘടനകൾ ഭയപ്പെടുത്തി നിറുത്തിയിരിക്കുകയാണ്. കരിവന്നൂർ സർവ്വീസ് സഹകരണ ബാങ്കിലെ കോടികളുടെ അഴിമതി സിബിഐ അന്വേഷിക്കണമെന്നും കേന്ദ്ര ആഭ്യന്തര മന്ത്രിയോട് അഭ്യർത്ഥിച്ചതായി സുരേന്ദ്രൻ പറഞ്ഞു. കേന്ദ്രമന്ത്രിമാരായ വി.മുരളീധരൻ,രാജീവ് ചന്ദ്രശേഖർ, ദേശീയ വക്താവ് ടോംവടക്കൻ എന്നിവർ അദ്ദേഹത്തോടൊപ്പമുണ്ടായിരുന്നു.\nജാമ്യാപേക്ഷയുമായി മോൻസൻ മാവുങ്കൽ\nകേരളാ മോട്ടോർ തൊഴിലാളി ക്ഷേമനിധി ബോർഡ് ആറ് മാസത്തെ അംശാദായം ഒഴിവാക്കി


കോണ്‍ഗ്രസ് സ്ഥാനാര്‍ഥികള് ഞായറാഴ്ച – Janashakthi Online\nന്യൂഡല്‍ഹി: കോണ്‍ഗ്രസ് മത്സരിക്കുന്ന 91 സീറ്റുകളിൽ മുഴുവന് സീറ്റിലെയും സ്ഥാനാര്‍ത്ഥികളെ ഞായറാഴ്ച ഡല്‍ഹിയില് പ്രഖ്യാപിക്കും. 81 സീറ്റുകളിലെ സ്ഥാനാര്‍ഥികളെ തീരുമാനിച്ചു. പത്തെണ്ണം ബാക്കിയുണ്ട്. .നിയമസഭയിലേക്ക് എം.പിമാർ മത്സരിക്കില്ല.ഒരാൾ രണ്ടു മണ്ഡലത്തിൽ മത്സരിക്കില്ല. പ്രതിപക്ഷ നേതാവ് രമേശ് ചെന്നിത്തല, കെപിസിസി പ്രസിഡന്റ് മുല്ലപ്പള്ളി രാമചന്ദ്രന്, മുന് മുഖ്യമന്ത്രി ഉമ്മന്‍ചാണ്ടി എന്നിവർ ആണ് തീരുമാനങ്ങള് അറിയിച്ചത്. . കേന്ദ്ര തെരഞ്ഞെടുപ്പ് സമിതി യോഗത്തില് സോണിയാ ഗാന്ധി അധ്യക്ഷയായിരുന്നു. എ.കെ.ആന്റണി, രാഹുൽ ഗാന്ധി, മുല്ലപ്പള്ളി രാമചന്ദ്രൻ, രമേശ് ചെന്നിത്തല, ഉമ്മൻ ചാണ്ടി, കെ.സി. വേണുഗോപാൽ എന്നിവരാണ് യോഗത്തില് പങ്കെടുത്തത്. രമേശ് ചെന്നിത്തലയും ഉമ്മൻ ചാണ്ടിയും രാവിലെ കേരളത്തിലേക്ക് മടങ്ങും.\nവിശദമായ ചർച്ച വേണ്ടതിനാലാണ് പത്തു സീറ്റുകളിൽ തീരുമാനം ആകാത്തതെന്ന് ചെന്നിത്തല പറഞ്ഞു.\nകോണ്‍ഗ്രസ് സ്ഥാനാര്‍ഥി പട്ടിക ഞായറാഴ്ച ഡല്‍ഹിയില് പ്രഖ്യാപിക്കുമെന്ന് മുല്ലപ്പള്ളി രാമചന്ദ്രൻ പറഞ്ഞു. നേമം ഉള്‍പ്പെടെ 10 സീറ്റുകള് സംബന്ധിച്ച് തീരുമാനം ഉണ്ടാകേണ്ടതുണ്ട്. അക്കാര്യത്തില്‍ക്കൂടി തീരുമാനം ഉണ്ടായശേഷമാകും സ്ഥാനാർഥികളെ പ്രഖ്യാപിക്കുക.മുസ്ലിം ലീഗിന് (27) സീറ്റു കേരള കോണ്‍ഗ്രസിന് (10) സീറ്റു. . ആര്‍എസ്പി( 5) അഞ്ച് സീറ്റു. എന്‍സിപി ക്ക് (രണ്ട്)ജനതാദള്,. സിഎംപി,കേരള കോണ്‍ഗ്രസ് ജേക്കബ് എന്നിവയ്ക്ക് ഓരോ സീറ്റ്ര് എന്ന ക്രമത്തിലാണ് സീറ്റ് വിഭജനം. വടകരയില് കെ കെ രമ മത്സരിക്കുകയാണെങ്കില് (ആര് എംപി) യുഡിഎഫ് പിന്തുണയ്ക്കും.


ISL 2020-21 Mumbai City FC vs Chennaiyin FC Live score-സിൽവസ്റ്ററിന്റെ ഗോളിൽ ലീഡെടുത്ത് ചെന്നൈയിൻ; ഇഞ്ചുറി ടൈമിൽ മുംബൈയെ ഒപ്പമെത്തിച്ച് ഹെർനൻ\nജയം ആവർത്തിച്ച് മുംബൈ; ചെന്നൈയിന് രണ്ടാം തോൽവി\nശക്തരായ ടീമുകൾ നേർക്കുന്നേർ വന്നപ്പോൾ വാശിയേറിയ പോരാട്ടത്തിനാണ് ഫുട്ബോൾ ആരാധകർ സാക്ഷിയായത്\nUpdated: December 9, 2020 9:35:53 pm\nഇന്ത്യൻ സൂപ്പർ ലീഗിൽ മുംബൈ സിറ്റി എഫ്സിക്ക് തുടർച്ചയായ നാലാം ജയം. ചെന്നൈയിൻ എഫ്സിയെ ഒന്നിനെതിരെ രണ്ട് ഗോളുകൾക്കാണ് മുംബൈ പരാജയപ്പെടുത്തിയത്. ആദ്യ പകുതിയിൽ ഓരോ ഗോൾ വീതം നേടി ഇരു ടീമുകളും സമനിലയിൽ അവസാനിപ്പിച്ചെങ്കിലും രണ്ടാം പകുതിയിൽ നായകനിലൂടെ മുംബൈ ആധിപത്യം നേടുകയായിരുന്നു.\nസിൽവസ്റ്ററിന്റെ ഗോളിൽ 40-ാം മിനിറ്റിൽ ചെന്നൈയാണ് ലീഡെടുത്തതെങ്കിലും ഇഞ്ചുറി ടൈമിൽ മുംബൈ ഹെർണനിലൂടെ ഒപ്പം പിടിക്കുച്ചു.\nശക്തരായ ടീമുകൾ നേർക്കുന്നേർ വന്നപ്പോൾ വാശിയേറിയ പോരാട്ടത്തിനാണ് ഫുട്ബോൾ ആരാധകർ സാക്ഷിയായത്. രണ്ടാം മിനിറ്റിൽ തന്നെ മുംബൈയുടെ കോർണറിൽ നിന്ന് അവസരം സൃഷ്ടിച്ച ചെന്നൈയിൻ മുംബൈയെ ഞെട്ടിച്ചു. പിന്നീടും ഒപ്പത്തിനൊപ്പം കളിച്ച ഇരു ടീമുകളും അറ്റാക്കും കൗണ്ടർ അറ്റാക്കുകളുമായി കളം നിറഞ്ഞു.\n40-ാം മിനിറ്റിൽ സിൽവസ്റ്ററിലൂടെയാണ് ചെന്നൈ ലീഡെടുത്തത്. ചാങ്തെയുടെ ഒറ്റയാൾ മുന്നേറ്റം മൂന്ന് മുംബൈ താരങ്ങളെയും മറികടന്ന് ബോക്സിലെത്തി. സ്ക്വയറിലുണ്ടായിരുന്ന സിൽവസ്റ്ററിന് ലഭിച്ച പന്ത് അദ്ദേഹത്തിന് വലയിലെത്തിക്കുകയെ വേണ്ടിയിരുന്നുള്ളു.\nഇഞ്ചുറി ടൈമിൽ ക്രിവല്ലാരൊ ലീഡ് ഉയർത്തുമെന്ന് തോന്നിച്ചെങ്കിലും അമരീന്ദറിന്റെ സേവ് രക്ഷയായി. വൈകാതെ തന്നെ മുംബൈ തിരിച്ചടിക്കുകയും ചെയ്തു. ഹ്യൂഗോ ബോമസിന്റെ കോർണർ ഹെഡറിലൂടെ വലയിലെത്തിച്ച ഹെർണൻ സന്രാനയാണ് ആദ്യ പകുതി അവസാനിക്കുന്നതിന് തൊട്ടുമുമ്പ് മുംബൈയെ ഒപ്പമെത്തിച്ചത്.\nരണ്ടാം പകുതിയുടെ തുടക്കത്തിൽ തന്നെ റഫറിക്ക് യെല്ലോ കാർഡ് പുറത്തെടുക്കേണ്ടി വന്നു. റെയ്നിയറിനെ ചലഞ്ച് ചെയ്തതിന് റെയ്ഗൻ സിങ് യെല്ലോ കാർഡ് വാങ്ങി. തൊട്ടടുത്ത മിനിറ്റിൽ യോഹു ഫ്രീകിക്കിലൂടെ മുംബൈക്ക് മികച്ച അവസരം സൃഷ്ടിച്ചു. ഇതോടെ ഉണർന്ന് കളിച്ച ചെന്നൈയിനും തിരിച്ചടിക്കാനുള്ള ശ്രമം ആരംഭിച്ചു. എന്നാൽ 75-ാം മിനിറ്റിൽ ലെ ഫോൻഡ്രെ മുംബൈക്ക് ലീഡ് നൽകി. ഇതോടെ ഫൈനൽ വിസിൽ വരെ പ്രതിരോധത്തിലേക്ക് വലിഞ്ഞ മുംബൈ മൂന്ന് പോയിന്റ് അക്കൗണ്ടിലെത്തിച്ചു.\nWeb Title: Isl 2020 21 mumbai city fc vs chennaiyin fc live score


മലപ്പുറം എന്നും വിവാദമാണ് - വിഭജനവും | islamonlive\nHome/Your Voice/മലപ്പുറം എന്നും വിവാദമാണ് – വിഭജനവും\nഅബ്ദുസ്സമദ് അണ്ടത്തോട് 25/06/2019\nനാമിന്നു കാണുന്ന ഇന്ത്യ വിഭജന കാലത്തു ഇങ്ങിനെയായിരുന്നില്ല. ഇത്ര മാത്രം സംസ്ഥാനങ്ങൾ അന്ന് നമുക്കുണ്ടായിരുന്നില്ല. അടുത്ത കാലത്താണ് കുറെ സംസ്ഥാനങ്ങൾ രൂപം കൊണ്ടതെന്നും നാം മനസ്സിലാകുന്നു. ഇന്ത്യ സ്വാതത്രം നേടി പത്തു വര്ഷം കഴിഞ്ഞാണ് കേരളം രൂപം കൊണ്ടതും. രൂപവത്കരണ സമയത്ത് കേരളത്തിന് അഞ്ച് ജില്ലകൾ മാത്രമേ ഉണ്ടായിരുന്നുള്ളൂ: മലബാർ (പഴയ മദ്രാസ് സംസ്ഥാനത്തിന്റെ ഭാഗം), തിരുവനന്തപുരം, കൊല്ലം, കോട്ടയം, തൃശൂർ. അതെ സമയം ഇപ്പോൾ പതിനാല് ജില്ലകൾ എന്നത് പിന്നീട് കേരളത്തിലേക്ക് കൂട്ടിച്ചേർത്തതല്ല കേരളത്തിലെ നിലവിലുണ്ടായിരുന്ന ജില്ലകളിൽ നിന്നും രൂപം കൊണ്ടതാണ്. മലബാർ വിഭജിച്ചാണ് കോഴിക്കോട്, പാലക്കാട്, കണ്ണൂർ ജില്ലകൾ രൂപം കൊണ്ടത്. പിന്നീട് അതും വിഭജിച്ചാണ് വയനാട് കാസർഗോഡ് ജില്ലകൾ രൂപം കൊണ്ടത്. കോട്ടയം തൃശൂർ ജില്ലയിൽ നിന്നാണ് എറണാകുളം രൂപം കൊണ്ടത്. കൊല്ലം കോട്ടയം ജില്ലയിൽ നിന്നും ആലപ്പുഴ രൂപം കൊണ്ടു. പത്തനംതിട്ടയും ശേഷം ഉണ്ടായതാണ്.\nഎന്ത് കൊണ്ടു വിഭജനം എന്ന ചോദ്യതിനു നൽകാൻ കഴിയുന്ന മറുപടി ജനങ്ങളുടെ സൗകര്യം എന്നതാണ്. കേരളത്തിൽ ജനസംഖ്യയിൽ ഒന്നാം സ്ഥാനത്തു നിൽക്കുന്ന മലപ്പുറവും അടുത്ത ജില്ലയായ തിരുവന്തപുരവും തമ്മിലുള്ള അന്തരം ഏകദേശം പത്തു ലക്ഷമാണ്. മലപ്പുറത്തിന് തൊട്ടു നിൽക്കുന്ന മലപ്പുറം കോഴിക്കോട് തൃശൂർ പാലക്കാട് ജില്ലകളുടെ ജനസംഖ്യും ഏകദേശം മുപ്പതു ലക്ഷത്തോളമാണ്. അപ്പോൾ ഈ അഞ്ചു ജില്ലകളെയും കൂടി കണക്കിലെടുത്തു ഒരു പുതിയ ജില്ലാ എന്നത് സാധ്യമാണ്.\nശക്തമായ എതിര്‍പ്പുകളെ മറികടന്നാണ് മലപ്പുറം ജില്ലാ തന്നെ രൂപം കൊണ്ടത്. അവിഭക്ത കമ്മ്യൂണിസ്റ്റ് പാര്‍ട്ടിയും മുസ്‍ലിം ലീഗും ചേര്‍ന്ന 1967ലെ സപ്തകക്ഷി സര്‍ക്കാരാണ് മലപ്പുറം ജില്ല പ്രഖ്യാപിച്ചത്. നിരവധി രാഷ്ട്രീയ ചര്‍ച്ചകള്‍ക്കും വിവാദങ്ങള്‍ക്കും ശേഷമാണ് മലപ്പുറം ജില്ല യാഥാര്‍ഥ്യമായത്. 1960ല് പാങ്ങില് കുറുവ പഞ്ചായത്ത് പ്രസിഡന്‍റായിരുന്ന പി.കെ ബാപ്പുട്ടിയാണ് മലപ്പുറം ജില്ല എന്ന ആശയം ആദ്യമായി മുന്നോട്ടു വെച്ചത്. മങ്കട എം.എല്.എ ആയിരുന്ന അഡ്വ. പി അബ്ദുല് മജീദ് ഈ ആവശ്യം നിയമസഭയില് ഉന്നയിച്ചു. നിയമസഭയില് അദ്ദേഹത്തിന്‍റെ വാക്കുകള് ഇതായിരുന്നു- “മലബാറിലെ ജില്ലകള് പൊതുവെ വലുതാണ്. അതുകൊണ്ട് ജില്ലാ പ്രവര്‍ത്തനങ്ങള് എത്ര തന്നെ കാര്യക്ഷമമാക്കണമെന്ന് അവിടത്തെ ഉദ്യോഗസ്ഥര് വിചാരിച്ചാലും സാധിക്കാത്ത സ്ഥിതിയാണ്. അതിനാല് ജില്ലകളുടെ എണ്ണം കൂട്ടണം. പാലക്കാടും കോഴിക്കോടും ജില്ലകള് വളരെ വലുതാണ്. ഇതിന് രണ്ടിനുമിടക്ക് ഒരു ജില്ല കൂടി സ്ഥാപിച്ചാല് സര്‍ക്കാരിന്‍റെ പ്രവര്‍ത്തനങ്ങള് കാര്യക്ഷമമാകും”. എന്ത് കൊണ്ടു മലപ്പുറം ജില്ലാ രൂപീകരണം മാത്രം ചരിത്രത്തിൽ ഇത്രമാത്രം കോലാഹലം സൃഷ്ടിച്ചു എന്നതു ഇന്നും അജ്ഞാതമാണ്. മലപ്പുറത്തിന്റെ മതമാണ് വിഷയം എന്ന് വേണം അനുമാനിക്കാൻ. മലപ്പുറം ജില്ലാ രൂപീകരണത്തിനു ശേഷം നാലു ജില്ലകൾ കൂടി രൂപീകരിച്ചിട്ടുണ്ട്. ഇടുക്കി (1972), വയനാട് (1980), പത്തനംതിട്ട (1982), കാസർകോട് (1984) എന്നിവയാണവ. അന്നൊന്നും അതൊരു വിഷയമായി ആരും പറഞ്ഞു കേട്ടില്ല.\nനാല്പത്തി നാല് ലക്ഷം പേരെ ഉൾക്കൊള്ളാൻ മാത്രമുള്ള വികസനം മലപ്പുറത്തിന് സാധ്യമായിട്ടില്ല. അതെ സമയം വികേന്ദ്രീകനത്തിലൂടെ വികസനത്തിന്റെ പുതിയ മേഖലകൾ കണ്ടെത്താൻ കഴിയും. വിഭജനം ഒരു ദിവസം കൊണ്ടു സാധ്യമല്ല . അതിനു പഠനം അനിവാര്യമാണ്. പക്ഷെ അത് മുഖവിലക്കെടുക്കാതെ തള്ളിക്കയുക എന്നത് നല്ല നിലപാടല്ല. ജനത്തിന്റെ സൗകര്യമാണ് വിഭജനത്തിന്റെ അടിസ്ഥാനം. അത് നോക്കിയാണ് മുമ്പും കേരളം വിഭജിച്ചതും. വിഭജനം പാടില്ല എന്നത് ശരിയായ തീരുമാനമല്ല. പക്ഷെ അത് കൃത്യമായ പഠനത്തിന് ശേഷമാകണം എന്ന് മാത്രം. ചില അൽപ്പ ബുദ്ധികൾ ഇന്ത്യൻ വിഭജനത്തെയും മലപ്പുറം വിജനത്തെയും ഒന്നായി കാണുന്നു. മലപ്പുറത്തെ ജനത്തോടുള്ള അവരുടെ വിദ്വേഷം എന്നെ അതിനെ പറയാൻ കഴിയൂ, മതേതര പാർട്ടികൾക്കും പ്രവർത്തകർക്കും പലപ്പോഴും മതത്തിന്റെ ഉള്ളിൽ നിന്നും പുറത്തു കടന്നു ചിന്തിക്കാൻ കഴിയില്ല എന്നതാണ് ഇതൊക്കെ സൂചിപ്പിക്കുന്നതും. സംഘ പരിവാറിന് പണ്ടും മലപ്പുറം ഭീകരമാണ്. ആരും കാണാത്ത പലതും മലപ്പുറം ജില്ലയുടെ കടപ്പുറത്തു അവർ കാണും. സംഘ പരിവാർ കണ്ണുകൊണ്ടു കാണുക എന്നിടത്തേക്കു മറ്റുള്ളവരും എത്തിച്ചേരുന്നു എന്നതു പലരുടെയും മസ്തിഷ്‌കം ഇപ്പോൾ അവരുടെ കയ്യിലാണ് എന്ന് തെളിയിക്കുന്നു.


പ്രളയ ദുരന്തം: ജുഡിഷ്യല് അന്വേഷണം അനിവാര്യം • Suprabhaatham\nപ്രളയ ദുരന്തം: ജുഡിഷ്യല് അന്വേഷണം അനിവാര്യം\nAugust 28, 2018 | 11:21 pm IST\nപ്രകൃതി സംഹാരതാണ്ഡവമാടിയ മഹാപ്രളയം സംസ്ഥാനത്തിന്റെ അടിത്തറ തകര്‍ത്താണു കടന്നു പോയത്. ഒരു രാത്രികൊണ്ട് എല്ലാം നഷ്ടപ്പെട്ട അനേകലക്ഷം മനുഷ്യര് ജീവന് മാത്രം കൈയില് പിടിച്ചു ദുരിതാശ്വാസ ക്യാംപുകളിലേക്കൊഴുകി. ഒരായുസുകൊണ്ടു സമ്പാദിച്ചതെല്ലാം ഒറ്റയടിക്കു പ്രളയം വിഴുങ്ങി.\nമനുഷ്യ നിര്‍മിതമായ, കുറച്ചുകൂടി വ്യക്തമായി പറഞ്ഞാല് ഭരണകൂട നിര്‍മിതമായ ദുരന്തമായിരുന്നു ഇത്. കാര്യങ്ങള് മുന്‍കൂട്ടി കാണുന്നതിലും സമയോചിതമായി പ്രവര്‍ത്തിക്കുന്നതിലും സര്‍ക്കാര് വരുത്തിയ വന്‍വീഴ്ചയാണതിനു കാരണമായത്.\nകനത്ത മഴമൂലം ജൂലൈ അവസാനത്തോടെ തന്നെ കേരളത്തിലെ ഡാമുകള് എല്ലാം ഏറക്കുറെ സംഭരണശേഷിയുടെ പരമാവധിയിലെത്തിയിരുന്നു. ഇതു മനസിലാക്കി ആ ഘട്ടത്തില്‍ത്തന്നെ നിയന്ത്രിതമായ അളവില് വെള്ളം തുറന്നുവിടണമായിരുന്നു. ഇതിനു പകരം മഴ കനത്തപ്പോള് എല്ലാ അണക്കെട്ടുകളും ഒരേ സമയം കൂടിയ അളവില് തുറന്നുവിട്ടു. അതാണു ദുരന്തത്തിനു കാരണമായത്.\nഅതോടൊപ്പം അന്തര്‍സംസ്ഥാന നദീജലബന്ധങ്ങള് ശരിയായി പരിപാലിക്കുന്നതിലും അവധാനത ഉണ്ടായില്ല. അണക്കെട്ടുകള് തുറക്കുമ്പോഴാവശ്യമായ മുന്നൊരുക്കങ്ങള് സ്വീകരിച്ചില്ല. സര്‍ക്കാര് സംവിധാനങ്ങള് പതിവുപോലെ ആലസ്യത്തിലായിരുന്നു. സ്ഥിതിഗതി വഷളാകുന്നതു കണ്ടിട്ടും അത് അവലോകനം ചെയ്യാന് ഉന്നതതലയോഗം പോലും നടന്നില്ല. കൃത്യമായ പ്ലാനിങ്ങോടെ ആവശ്യമായ മുന്‍കരുതല് സമയോചിത മെടുത്തിരുന്നെങ്കില് നൂറുകണക്കിനാളുകളുടെ ജീവനും നൂറുക്കണക്കിനു കോടി രൂപയുടെ സ്വത്തം നഷ്ടപ്പെടില്ലായിരുന്നു.\nഅണക്കെട്ടുകളില് ജലവിതാനമുയരുന്ന സന്ദര്‍ഭങ്ങളില് അതു നിയന്ത്രിക്കുന്നതിനു സംസ്ഥാനത്തിനു ഡാം സുരക്ഷാ അതോറിറ്റിയും ജലനിയന്ത്രണ നടപടിക്രമങ്ങളും നിലവിലുണ്ട്. കേന്ദ്ര ഡാം സേഫ്റ്റി ഓര്‍ഗനൈസേഷന്റെ ഡാം സേഫ്റ്റി നടപടിക്രമങ്ങള് പ്രകാരം പാലിക്കേണ്ട പല മാനദണ്ഡങ്ങളും പാലിക്കാതെയാണു സംസ്ഥാന വൈദ്യുതി ബോര്‍ഡും സര്‍ക്കാരും ഡാമുകള് തുറന്നു വിട്ടത്.\nറിസര്‍വോയര് കണ്‍ട്രോള് ഷെഡ്യുള്, റിലീസ് പ്രൊസീജിയര്, ഗേറ്റ് ഓപ്പറേഷന് ഷെഡ്യുള് എന്നിവ അനുസരിച്ചുള്ള നടപടികള് സ്വീകരിക്കുന്നത് അതുമൂലമുണ്ടാകുന്ന വെള്ളപ്പൊക്കം മുന്‍കൂട്ടി കണക്കാക്കി അതു നേരിടുതിനാവശ്യമായ മുറിയിപ്പുകള് നല്‍കിയതിനു ശേഷമായിരിക്കണം. ഇത്തരം സാഹചര്യങ്ങളില് അവ സൂക്ഷ്മതയോടെ പരിപാലിച്ചു മാത്രമേ അണക്കെട്ടുകള് തുറുന്നവിടുന്നതുപോലെ ജനങ്ങളേയും സ്വത്തിനേയും ബാധിക്കുന്ന ഗൗരവകരമായ തീരുമാനങ്ങള് എടുക്കാന് പാടുള്ളൂ. അവയുടെ നഗ്‌നമായ ലംഘനമാണ് ഇവിടെ ഉണ്ടായിട്ടുള്ളത്.\nഡാമുകള് കൂട്ടത്തോടെ തുറന്നു\nചെറുതോണിക്ക് പുറമേ ഇടമലയാര്, ലോവര് പെരിയാര്, കല്ലാര്‍കുട്ടി, ഭൂതത്താന്‍കെട്ട്, പൊന്മുടി, മാട്ടുപ്പെട്ടി, ചെങ്കുളം തുടങ്ങിയ എല്ലാ ഡാമുകളും ഒന്നിച്ച് തുറക്കേണ്ടി വന്നു. ഇതിനൊക്കെ പുറമേ മുല്ലപ്പെരിയാറില് നിന്ന് ഇടുക്കിയിലേക്ക് തമിഴ്‌നാട് വെള്ളം തുറന്നു വിട്ടു. ചാലക്കുടി പുഴയില് ആറ് ഡാമുകളാണ് ഒന്നിച്ച് തുറന്നത്. ചാലക്കുടി പുഴയിലെ ഏറ്റവും താഴെത്തെ പെരിങ്ങല്‍ക്കുത്ത് ജൂണ് 10ന് തന്നെ പൂര്‍ണശേഷയില് എത്തിയിരുന്നു. പക്ഷേ ഡാം തുറക്കാന് അധികൃതര് തയ്യാറായില്ല. ജൂലായ് 28 മുതല് ഓഗസ്റ്റ് എട്ട് വരെ ഡാം നിറഞ്ഞ് കിടക്കുകയും മഴ കനക്കുകയും ചെയ്‌തെങ്കിലും ജലനിരപ്പ് താഴ്ത്താന് ശ്രമിച്ചില്ല.\nഇതിനിടയില് അപ്പര് ഷോളയാറില് നിന്നും പറമ്പിക്കുളത്ത് നിന്നും തമിഴ്‌നാട് കേരളത്തിലേക്ക് വെള്ളം ഒഴുക്കി വിട്ടത് പ്രശ്‌നം വഷളാക്കി. തമിഴ്‌നാടുമായി ബന്ധപ്പെട്ട് അത് തടയാന് സംസ്ഥാന സര്‍ക്കാരിന് കഴിഞ്ഞില്ല. ജോയിന്റ് വാട്ടര് റെഗുലേറ്ററി ബോര്‍ഡിന്റെ ചെയര്‍മാന്‍സ്ഥാനം ഇപ്പോള് കേരളത്തിനാണ്. കേരള ഇറിഗേഷന് ചീഫ് എന്‍ജിനീയറാണ് അതിന്റെ ചെയര്‍മാന്. പക്ഷെ തമിഴ്‌നാട് കേരളത്തിലേക്ക് വെള്ളം ഒഴുക്കുന്നത് തടയുന്നതില് ഇറിഗേഷന് ചീഫ് എന്‍ജിനീയര്‍ക്കും ഇറിഗേഷന് മന്ത്രിക്കും വലിയ വീഴ്ചയാണുണ്ടായത്. ഒടുവില് പെരിങ്ങല്‍ക്കുത്ത് കര കവിയുകയും ചാലക്കുടി പുഴ ഗതി മാറുകയും ചെയ്യുന്ന ഗുരുതരാവസ്ഥയിലെത്തി.\nപമ്പയില് ഒന്‍പത് ഡാമുകളാണ് തുറന്നത്. മൂഴിയാര്, കൊച്ചുപമ്പ, സീതത്തോട്, കക്കി, മണിയാര് പെരുന്തേനരുവി തുടങ്ങിയവയും, സീതത്തോട് പ്രദേശത്തെ ചെറിയ ഡാമുകളും തുറന്നു. ഈ ഡാമുകള് നേരത്തെ ക്രമമായി തുറന്ന് വിട്ടിരുന്നെങ്കില് പമ്പാ തീരത്തെ അപ്രതീക്ഷിത വെള്ളപ്പൊക്കം ഒഴിവാക്കാമായിരുന്നു. പരമാവധി ലെവലില് എത്തുമ്പോള് ഡാമുകള് തുറക്കുക എന്ന തത്വം മാത്രമാണ് കെ.എസ്.ഇ.ബിയും, ജലവിഭവ വകുപ്പും അനുവര്‍ത്തിച്ചത്. ചെങ്ങന്നൂരിലും പരിസര പ്രദേശങ്ങളിലും വെള്ളം പൊങ്ങാനുള്ള പ്രധാന കാരണം ഇതാണ്.\nമലമ്പുഴ ഡാമിന്റെ ഷട്ടര് ഓഗസ്റ്റ് എട്ടിന് ഒരു മുന്നറിയിപ്പും കൂടാതെ 180 സെ.മി ആയി ഉയര്‍ത്തി. ഇത് മൂലം കല്‍പ്പാത്തി പുഴയിലൂടെയും തോടുകളിലൂടെയും വെള്ളം കുത്തി ഒഴുകി. പാലക്കാട് ടൗണിലേക്ക് പോലും വെള്ളം കയറി. വയനാട്ടിലെ ബാണാസുര സാഗര് സാധാരണ 50 സെ.മി ആണ് തുറക്കാറ്. ഇത്തവണ അത് 230 സെ.മി ആക്കിയതാണ് പ്രളയത്തിന് കാരണമായത്. ആയിരക്കണക്കിന് ആളുകളും വീടുകളുമാണ് വെള്ളത്തിനടിയിലായത്. ജില്ലാ കലക്ടറെ പോലും അറിയിക്കാതെയാണ് ബാണാസുരസാഗര് തുറന്നത്. വാട്‌സാപ്പില് മുന്നറിയിപ്പ് ജില്ലാ കലക്ടര്‍ക്ക് നല്‍കിയെന്നാണ് കെ.എസ്. ഇ.ബി ഉദ്യോഗസ്ഥര് പറയുന്നത്. ഇങ്ങനെയാണോ നല്‍കേണ്ടത്?\nമുന്നറിയിപ്പ് നല്‍കുന്നതില് പൊറുക്കാനാകാത്ത വീഴ്ച\nഇത്രയും ഡാമുകള് തുറന്നു വിടുമ്പോള് പ്രളയം ഉണ്ടാകുമെന്ന് മുന്‍കൂട്ടി കണ്ട് ജനങ്ങള്‍ക്ക് മുന്നറിയിപ്പ് നല്‍കുന്നതിലും അവരെ മാറ്റി പാര്‍പ്പിക്കുന്നതിലും പൊറുക്കാനാകാത്ത വീഴ്ചയാണ് സര്‍ക്കാരിന്റെ ഭാഗത്ത് നിന്നുണ്ടായത്. 12 ലക്ഷത്തിലേറെ പേരാണ് അഭയാര്‍ഥികളായി ക്യാംപുകളിലെത്തിയത്. ജനങ്ങള് അഞ്ച് ദിവസത്തോളം നരകയാതന അനുഭവിച്ചു. ഇതിന്റെ പൂര്‍ണ ഉത്തരവാദി ദുരന്ത നിവാരണ അതോറിറ്റിയുടെ ചെയര്‍മാന് കൂടിയായ മുഖ്യമന്ത്രിയാണ്.\nഎല്ലാവിധ മുന്നറിയിപ്പുകളും യഥാസമയം നടത്തി നടപടി ക്രമങ്ങളെല്ലാം പാലിച്ചാണ് ഡാമുകള് തുറന്നത് എന്നാണ് മുഖ്യമന്ത്രി പത്രസമ്മേളനങ്ങളില് ആവര്‍ത്തിച്ചത്. അത് ശരിയാണെങ്കില് കുറ്റം ജനങ്ങള്‍ക്കാണ്. ഒഴിഞ്ഞ് പോകണമെന്ന് പറഞ്ഞിട്ടും അത് കേള്‍ക്കാതെ ജനങ്ങള് അവിടെ തന്നെ ഇരുന്നു എന്നാണോ മുഖ്യമന്ത്രി അര്‍ഥമാക്കുന്നത്.\nഎന്നാല് മുഖ്യമന്ത്രി പറയുന്ന ഈ മുന്നറിയിപ്പുകളില് ഇടുക്കിയിലെ ചെറുതോണി ഒഴികെ മറ്റൊന്നും ജനങ്ങള് അറിഞ്ഞ കാര്യങ്ങളല്ല. ആലുവ, കാലടി, പെരുമ്പാവൂര്, പറവൂര്, ചാലക്കുടി, വൈക്കം, ചെങ്ങന്നൂര് തുടങ്ങിയ ഭാഗങ്ങളിലൊന്നും മുന്നറിയിപ്പുണ്ടായില്ല. പത്തനംതിട്ടയില് മുന്നറിയിപ്പ് വാഹനങ്ങള് തന്നെ വെള്ളത്തിലായി.\n100 മീറ്ററിനുള്ളില് താമസിക്കുന്നവര് മാറി താമസിക്കണമെന്നാണ് മുന്നറിയിപ്പ് നല്‍കിയിരുന്നത്. പക്ഷേ പെരിയാറ്റിലും പമ്പയിലും കിലോമീറ്ററുകളോളം ഉള്ളിലേക്ക് വെള്ളം കയറി. രാത്രിയില് വീടുകളിലേക്ക് വെള്ളം കുതിച്ച് കയറിയപ്പോള് ഉടുതുണിക്ക് മറുതുണിയില്ലാതെ ജനങ്ങള് ഓടി രക്ഷപ്പടുകയോ, രണ്ടാം നിലകളിലേക്കും മട്ടുപ്പാവുകളിലേക്കും ഓടിക്കയറുകയോ ആണ് ചെയ്തത്. ചെങ്ങന്നൂരിലും തിരുവല്ലയിലും മറ്റും രാത്രി ഒരു മണിക്കാണ് വെള്ളം കയറിയത്. അര്‍ധ രാത്രിയില് തലക്ക് മുകളിലേക്ക് വെള്ളം കയറിയെന്നാണ് സി.പി.എം എം.എല്. എമാര് തന്നെ പറയുന്നത്.\nസെന്‍ട്രല് വാട്ടര് കമ്മിഷന് നിര്‍ദേശം പാലിച്ചില്ല\nസെന്‍ട്രല് വാട്ടര് കമ്മിഷന്റെ ഗൈഡ് ലൈന് അനുസരിച്ച് ഓറഞ്ച്, റെഡ് അലര്‍ട്ടുകള് നല്‍കുമ്പോള് പാലിക്കേണ്ട നടപടി ക്രമങ്ങള് പാലിച്ചോ എന്നതാണ് പ്രസക്തമായ മറ്റൊരു ചോദ്യം. 2016ല് സെന്‍ട്രല് വാട്ടര് കമ്മിഷന് പുറപ്പെടുവിച്ച ആക്ഷന് പ്ലാനില് ഇതെല്ലാം അക്കമിട്ട് പറയുന്നുണ്ട്. ഓറഞ്ച് അലര്‍ട്ട് പ്രഖ്യാപിക്കുമ്പോള് തന്നെ ജനങ്ങളെ ഒഴിപ്പിക്കുന്ന കാര്യത്തില് വ്യക്തമായ രൂപരേഖ തയ്യാറാക്കണം. വെളളപ്പൊക്കം ഉണ്ടാകാവുന്ന സ്ഥലങ്ങളെക്കുറിച്ച് ധാരണ വേണം. എത്ര അളവ് വെള്ളം തുറന്ന് വിടുമ്പോള് ഏതൊക്കെ സ്ഥലത്ത് എത്ര അളവില് വെള്ളം പൊങ്ങും എന്നതിനെക്കുറിച്ചുള്ള കണക്കെടുക്കണം. അത് അടയാളപ്പെടുത്തണം. ദുരിതാശ്വാസ ക്യാംപുകള് എവിടെയൊക്കെ തുറക്കണം. അവിടെ എന്തൊക്കെ സാധാനങ്ങള് വേണം തുടങ്ങി എല്ലാക്കാര്യത്തിലും മുന്നൊരുക്കം നടത്തണം. പ്രത്യേക തരം ശബ്ദം ഉപയോഗിച്ച് അലര്‍ട്ട് സൈറണ് നല്‍കണം. ഇതൊക്കെ പൂര്‍ത്തിയാക്കിയ ശേഷമാണ് റെഡ് അലര്‍ട്ട് വരുന്നത്.\nജനങ്ങളെ ഒഴിപ്പിക്കാനും, പുനരധിവസിപ്പിക്കാനുമുള്ള സമയം നല്‍കിയതിനു ശേഷമേ ഡാമുകള് തുറക്കാവൂ എന്നാണ് നിബന്ധന. റെഡ് അലര്‍ട്ട് നടപ്പിലാക്കുന്നതിന് മുന്‍പ് തന്നെ ഒഴിപ്പിക്കല് നടന്നിരിക്കണം. ഇങ്ങനെ ജനങ്ങളെ മാറ്റി പാര്‍പ്പിച്ച ശേഷമാണോ ഡാമുകള് തുറന്നത്?\nകെ.എസ്.ഇ.ബിയുടെ നിബന്ധനകളും ലംഘിച്ചു\nകെ.എസ്.ഇ.ബിയുടെ 1.8.2018ലെ ഉത്തരവില് ഇടുക്കി ഇടമലയാര് പമ്പ കക്കി റിസര് വോയറുകള് നിറയുമ്പോള് സ്വീകരിക്കേണ്ട മുന്‍കരുതല്, അതിജാഗ്രത, അതിതീവ്ര ജാഗ്രത നിര്‍ദേശങ്ങളെക്കുറിച്ച് വിശദമായി പ്രതിപാദിക്കുന്നുണ്ട്. ഈ ഉത്തരവ് പ്രകാരം സ്വീകരിക്കേണ്ട നടപടികളില് കുറച്ച് കാര്യങ്ങള് ഇടുക്കി ചെറുതോണി ഡാമുകളില് നടപ്പാക്കിയെങ്കിലും മറ്റ് പ്രധാന ഡാമുകളിലൊന്നും സ്വീകരിച്ചില്ല എന്നതാണ് യാഥാര്‍ഥ്യം.\nരക്ഷാപ്രവര്‍ത്തനത്തിലെ ഏകോപനത്തില് വീഴ്ച\nപ്രളയത്തെത്തുടര്‍ന്നു രക്ഷാപ്രര്‍ത്തനങ്ങള് ഏകോപിപ്പിക്കുന്നതിലും സര്‍ക്കാരിന് വന്‍വീഴ്ചയാണ് സംഭവിച്ചത്. ദുരന്തമുഖത്ത് രക്ഷാപ്രവര്‍ത്തനങ്ങള് ഏകോപിപ്പിക്കുന്നതില് ഭരണകൂടം പരാജയപ്പെട്ടു എന്നു വിലപിച്ചത് ഭരണപക്ഷ എം.എല്.എമാര് തന്നെയായിരുന്നു. സന്നദ്ധപ്രവര്‍ത്തകരും നാട്ടുകാരും സൈന്യവുമാണ് ദുരിതാശ്വാസപ്രവര്‍ത്തനങ്ങള്‍ക്ക് ഏറെയും നേതൃത്വം നല്‍കിയത്.\nഓഖി ദുരന്ത ബാധിതര്‍ക്കായി പിരിച്ച 100 കോടി രൂപയില് കേവലം 25 കോടി രൂപ മാത്രമെ ഇതുവരെ ചിലവഴിച്ചിട്ടുള്ളു എന്നത് കൂടി ഇതിനോട് ചേര്‍ത്ത് വായിക്കേണ്ടതാണ്.\nദുരന്തനിവാരണത്തിലും രക്ഷാപ്രവര്‍ത്തനത്തിലും പ്രശംസനീയമായ സേവനം കാഴ്ച വക്കുന്നതില് കേന്ദ്ര സേനകള് അന്തര്‍ദേശീയ തലത്തിലും പ്രശംസ പിടിച്ച് പറ്റിയിട്ടുണ്ട്. ഇത്തരം അത്യാപത്കരമായ സാഹചര്യങ്ങളില് ദുരന്തത്തിന്റെ ആഘാതം കുറയ്ക്കുന്നതിലും ജീവന് രക്ഷിക്കുന്നതിലും വളരെ ഫലപ്രദമായി പ്രവര്‍ത്തിക്കാന് സേനയ്ക്ക് കഴിയുമായിരുന്നു. യഥാസമയം സൈന്യത്തെ പൂര്‍ണമായും രക്ഷാപ്രവര്‍ത്തനത്തിന്റെ ചുമതല ഏല്‍പ്പിച്ചിരുന്നുവെങ്കില് രക്ഷാപ്രവര്‍ത്തനം കൂടുതല് ഫലപ്രദമാക്കാനും ജീവഹാനി കുറയ്ക്കാനും കഴിയുമായിരന്നു.\nനാടിനെ ആകമാനം ബാധിച്ച ഈ കെടുതിയില് പ്രതിപക്ഷം രാഷ്ട്രീയം മറന്ന് എല്ലാ പ്രവര്‍ത്തനത്തിലും സര്‍ക്കാരിനോട് സര്‍വ്വാത്മനാ സഹകരിക്കുകയാണുണ്ടായത്.\nസംസ്ഥാനത്തിന്റെ കാര്‍ഷിക, സാമ്പത്തിക, വ്യാവസായിക, തൊഴില് മേഖലകളില് ഈ ദുരന്തം വലിയ പ്രത്യാഘാതമാണ് ഉണ്ടാക്കാന് പോകുത്. 20,000 കോടിയിലധികം നഷ്ടമാണ് പ്രാഥമികമായി കണക്കാക്കുന്നതെങ്കിലും യഥാര്‍ഥ നഷ്ടം അതിന്റെ പതിന്‍മടങ്ങാണ്. വീടുകളുടെ പുനര്‍നിര്‍മാണത്തിനും കാര്‍ഷികമേഖലയിലുണ്ടായ നഷ്ടങ്ങള്‍ക്ക് പരിഹാരം കാണുതിനും വന്‍സാമ്പത്തിക ബാധ്യതയാണ് ഉണ്ടാവുക. ഒരു ലക്ഷത്തിലധികം വീടുകളെങ്കിലും പുനര്‍നിര്‍മിക്കേണ്ട ഗുരുതരമായ സ്ഥിതിവിശേഷമാണുള്ളത്. ജനങ്ങളുടെ പുനരുദ്ധാരണത്തിനും പുനഃസ്ഥാപനത്തിനും വലിയ ഊന്നല്‍ന്നല്‍കേണ്ടിവരും. വ്യവസായ മേഖലയില് ഉണ്ടാകുന്ന തളര്‍ച്ചയോടൊപ്പം തൊഴില് മേഖലയില് ഉണ്ടാകാന് പോകുന്ന മാന്ദ്യം സംസ്ഥാനത്തിന്റെ സമ്പത് വ്യവസ്ഥയെ പുറകോട്ടടിക്കും.\nജുഡിഷ്യല് അന്വേഷണം അത്യാവശ്യം\nപ്രകൃതിയുടെ സ്വാഭാവികതയെ മാനിച്ചുകൊണ്ടും അതിന് വിഘാതംവരുത്തുന്ന പ്രവര്‍ത്തനങ്ങളെ ചെറുത്തുതോല്‍പിച്ചും ഇപ്പോള് ഉണ്ടായ ഈ ദുരന്തത്തെ ഒരു പാഠമായി ഉള്‍ക്കൊണ്ടുകൊണ്ട് സമഗ്രമായ പരിശോധനകളും പരിഹാരക്രിയകളും നടത്തേണ്ടത് അത്യന്താപേക്ഷിതമാണ്. അതിന് ഈ ദുരന്തം എങ്ങിനെ വന്നു എന്നതിനെപ്പറ്റി നീതി പൂര്‍വ്വകമായ ഒരു അന്വേഷണം അനിവാര്യമാണ്. ജുഡിഷ്യല് അന്വേഷണത്തിന് മാത്രമേ യഥാര്‍ത്ഥ വസ്തുതകള് പുറത്ത് കൊണ്ടുവരാന് സാധിക്കൂ.


സംസ്ഥാന സ്കൂള് കായികമേളയില് ഇനിമുതല് ഗ്രീന് പ്രോട്ടോക്കോള് നടപ്പാക്കും - Malappuram News - Malayalam news from Malappuram,acomplete portal from malappuram, local news from malappuram, best news portal from malappuram\nസംസ്ഥാന സ്കൂള് കായികമേളയില് ഇനിമുതല് ഗ്രീന് പ്രോട്ടോക്കോള് നടപ്പാക്കും\nതേഞ്ഞിപ്പലം:സംസ്ഥാന സ്കൂള് കായികമേളയില് ഇനിമുതല് ഗ്രീന് പ്രോട്ടോക്കോള് നടപ്പാക്കും. ഡിസംബര് മൂന്നുമുതല് ആറുവരെ കലിക്കറ്റ് സര്‍വകലാശാലാ സ്റ്റേഡിയത്തില് നടക്കുന്ന കായികമേളയോടെ ഇതിന് തുടക്കമാകും. സ്കൂള് കായികമേളയുടെ പേര് കായികോത്സവം എന്നാക്കി മാറ്റാനും തീരുമാനിച്ചിട്ടുണ്ട്. വിദ്യാഭ്യാസ മന്ത്രി ഡോ. സി രവീന്ദ്രനാഥിന്റെ പ്രത്യേക നിര്‍ദേശപ്രകാരമാണ് മേളകള് ഉത്സവങ്ങളാക്കി മാറ്റുന്നതെന്ന് പൊതുവിദ്യാഭ്യാസ ഡയറക്ടര് ഡോ. കെ വി മോഹന്‍കുമാര് പറഞ്ഞു.\nസംസ്ഥാന കായികമേളയുടെ ഒരുക്കങ്ങള് വിലയിരുത്താന് വെള്ളിയാഴ്ച കലിക്കറ്റ് സര്‍വകലാശാലയില് വിവിധ കമ്മിറ്റി കണ്‍വീനര്‍മാരുടെ യോഗം നടന്നു. രജിസ്ട്രേഷനായി ഓരോ ജില്ലകള്‍ക്കുമായി 14 കൌണ്ടറുകള് ഏര്‍പ്പെടുത്തും. ഓരോ കൌണ്ടറിലും നാലു പേരെ നിയോഗിക്കും. മേളയുടെ പ്രചാരണാര്‍ഥം സ്കൂളുകളില് സ്വാഗതബോര്‍ഡുകള് സ്ഥാപിക്കും. 60 പേര് അടങ്ങിയ സംഘത്തിന്റെ കൂട്ടയോട്ടം നടത്തും. സ്കൂളുകളില് സ്പോര്‍ട്സ് ക്വിസ് സംഘടിപ്പിക്കും. 4000 പേര്‍ക്ക് ദിവസവും ഭക്ഷണമൊരുക്കും. ആയിരം പേര്‍ക്ക് ഭക്ഷണം കഴിക്കാവുന്ന രീതിയില് സൌകര്യമൊരുക്കും. താമസ സ്ഥലത്ത് നിന്ന് കായിക താരങ്ങളെ എത്തിക്കാന് വാഹന സൌകര്യമുണ്ടാകും. മത്സരം ആരംഭിക്കുന്ന ദിവസം പരപ്പനങ്ങാടി, ഫറോക്ക് റെയില്‍വേ സ്റ്റേഷനുകളില് നിന്നും വാഹന സൌകര്യം ഏര്‍പ്പെടുത്തും.\nകായികമേളയുടെ ഉദ്ഘാടനം വിദ്യാഭ്യാസ മന്ത്രി പ്രൊഫ. സി രവീന്ദ്രനാഥാണ് നിര്‍വഹിക്കുക. സമാപന സമ്മേളനം സ്പീക്കര് പി ശ്രീരാമകൃഷ്ണന് ഉദ്ഘാടനം ചെയ്യും. പ്രതിപക്ഷനേതാവ് രമേശ് ചെന്നിത്തല മുഖ്യാതിഥിയായിരിക്കും. അവലോകന യോഗത്തില് പൊതുവിദ്യാഭ്യാസ ഡയറക്ടര് ഡോ. കെ വി മോഹന്‍കുമാര്, പി അബ്ദുള്‍ഹമീദ് എംഎല്‍എ എന്നിവര് സംസാരിച്ചു. മേളയുടെ പന്തലിന്റെ കാല്‍നാട്ടല് സ്വാഗതസംഘം ചെയര്‍മാന് കൂടിയായ പി അബ്ദുള്‍ഹമീദ് എംഎല്‍എ നിര്‍വഹിച്ചു.


മറ്റുള്ളവർക്ക് വേണ്ടി വാശിപിടിച്ച എസ്.പി.ബി; ഓർമകളിൽ വിതുമ്പി ചിത്ര | K S Chithra Amma Emotional words on SP Balasubrahmanyam Prayer Meet\nമറ്റുള്ളവർക്ക് വേണ്ടി വാശിപിടിച്ച എസ്.പി.ബി; ഓർമകളിൽ വിതുമ്പി ചിത്ര\nOct 2, 2020, 01:07 PM IST\nഎസ്.പി.ബിയ്ക്കൊപ്പം ചിത്ര പാടുന്നു, ചിത്ര പ്രാർഥനാ യോഗത്തിൽ| Photo: youtube.com/watch?v=WyO75aN9QF8\nഎസ്.പി. ബാലസുബ്രഹ്മണ്യത്തിന്റെ ഓർമകളിൽ ചെന്നെെയിൽ നടന്ന പ്രാർഥന യോഗത്തിൽ വികാരാധീനയായി ഗായിക കെ.എസ് ചിത്ര. എസ്.പി.ബി തനിക്ക് ഗുരുതുല്യനായിരുന്നുവെന്നും തെലുങ്ക്, തമിഴ് ഭാഷകൾ പഠിച്ചെടുക്കാൻ അദ്ദേഹം തന്നെ സഹായിച്ചുവെന്നും ചിത്ര പറഞ്ഞു.\n''1984 ൽ ആണെന്ന് തോന്നുന്നു. പുന്നഗെെ മന്നൻ എന്ന സിനിമയുടെ റെക്കോ‍ഡിങ്ങിനിടെയാണ് ഞാൻ എസ്.പി.ബിയെ ആദ്യമായി കാണുന്നത്. അദ്ദേഹത്തോടൊപ്പമാണ് ഞാൻ ഏറ്റവും അധികം പാട്ടുകൾ പാടിയിരിക്കുന്നത്. തെലുങ്ക് തമിഴ് വാക്കുകളുടെ ഉച്ചാരണം പഠിപ്പിച്ചത് അദ്ദേഹമാണ്. വാക്കുകളും അക്ഷരങ്ങളുമെല്ലാം പുസ്തകത്തിൽ എഴുതി തരുമായിരുന്നു. അതിപ്പോഴും എന്റെ പക്കലുണ്ട്. ഓരോ വാക്കിന്റെയും അർഥം, അതിന് നൽകേണ്ട ഭാവം അതെല്ലാം എസ്.പി.ബി സാർ എന്നെ പഠിപ്പിച്ചു.\nഒരു വ്യക്തിയെന്ന നിലയിൽ എസ്.പി.ബി സാർ മറ്റുള്ളവർക്ക് മാതൃകയാണ്. സഹജീവികളോട് കരുതലുള്ള ഒരു വ്യക്തി. ഒരു ഉദാഹരണം പറയാം. യു.എസിൽ ഒരിക്കൽ ഒരു സംഗീത പരിപാടിയ്ക്ക് പോയിരുന്നു. മൂന്ന് ദിവസം തുടർച്ചയായി ഷോ ഉണ്ടായിരുന്നു. ഹോട്ടലിൽ താമസിക്കാനായി ചെന്നപ്പോൾ സാറിന്റെ മുറി മാത്രമേ തയ്യാറായിട്ടുണ്ടായിരുന്നുള്ളൂ. മറ്റു മ്യൂസിഷൻസിന്റെ മുറി അവർ വൃത്തിയാക്കി കൊണ്ടിരിക്കുകയാണെന്നും അവർ കാത്തിരിക്കണമെന്നും പറഞ്ഞു. എസ്.പി.ബി സാർ മുറിയിലേക്ക് പോയില്ല. മറ്റുള്ളവർക്ക് കൂടി മുറി കിട്ടിയാൽ മാത്രമേ താൻ പോകൂ എന്ന് അദ്ദേഹം വാശിപിടിച്ചു. ''ഞാൻ പോയാൽ നിങ്ങൾ ഇവരെ കാര്യമായി ഗൗനിക്കുകയില്ല. അതെനിക്കറിയാം'', എന്നായിരുന്നു അദ്ദേഹത്തിന്റെ മറുപടി- ചിത്ര പറയുന്നു.\nContent Highlights: K S Chithra Amma Emotional words on SP Balasubrahmanyam, Prayer Meet\nപുഷ്പയുടെയും ശ്രീവല്ലിയുടെയും പ്രണയം; ഹിറ്റായി സിദ് ശ്രീറാം ആലപിച്ച ഗാനം\nഅല്ലു അർജുൻ ആരാധകർ ഏറെ പ്രതീക്ഷയോടെ കാത്തിരിയ്ക്കുന്ന പുഷ്പ എന്ന ചിത്രത്തിലെ മെലഡി ..\nമായാതെ ഇളയനിലാ - എവര്‍ഗ്രീന് എസ്.പി.ബി ഗാനങ്ങള്\nചിത്രയെ കരയിച്ച സ്നേഹഗായകൻ\nമെലഡിയുടെ രാജഹംസത്തിന്റെ ഓർമ്മക്ക്\n'വൺസ് മോർ' കേട്ടാൽ അഭിമാനപുളകിതരാകാത്ത പാട്ടുകാരുണ്ടോ? ശരത് ഉണ്ട്, അതും ചിത്രയ്ക്കൊപ്പം പാടിയപ്പോൾ\nസംഗീതോപകരണങ്ങൾക്ക് ആമസോണിൽ 80% വരെ ഡിസ്ക്കൗണ്ട്\nവി.എം. കുട്ടി: ആറ് പതിറ്റാണ്ട് നീണ്ട കലായാത്ര; വിടവാങ്ങിയത് മാപ്പിളപ്പാട്ടിന്റെ ജനകീയമുഖം\n'നിന്റെ നാമത്തിലാണ് ഞാന് പ്രണയത്തെ തിരഞ്ഞത്': യൊഹാനിയുടെ പുതിയ ഗാനവും ഹിറ്റ്\nഅച്ഛന്റെ കരുതലും സ്‌നേഹവും പകര്‍ന്നു നല്‍കി പങ്കാളി; 'കല്ല്യാണി' മൂസിക് ആല്‍ബം ശ്രദ്ധേയമാകുന്നു


Family read online Malayalam digital series\nകൂടുമ്പോള് ഇമ്പമുള്ളതു കുടുംബം. അവിടെ സന്തോഷവും ഉണ്ടാകും. ചില കുടുംബങ്ങളില് സന്തോഷത്തിന്റെ ഒരു തരിപോലുമില്ല കണ്ടുപിടിക്കാ‌ന്. ജീവിതകാലത്തെ വിവാഹത്തിനു മുന്‍പും വിവാഹത്തിനു ശേഷവും എന്നു വേണമെങ്കി‌ല് രണ്ടായി തിരിക്കാം. കുറച്ചുകൂടി വ്യക്തമാക്കാം. ബാല്യവും കൌമാരവും ഉള്‍പ്പെടുന്ന ഒന്നാം ഭാഗത്തി‌ല് കളിച്ചുരസിച്ചുനടക്കുന്ന ഒരു കാലം. രണ്ടാം ഭാഗം ഏകദേശം 25-30 വയസ്സുകള്‍ക്കിടയി‌ല് വിവാഹത്തോടുകൂടി തുടങ്ങുന്നു. പിന്നീടത്, ജീവിതത്തിന്റെ മൂന്നില്‍രണ്ടു ഭാഗവും കയ്യടക്കുന്നു. കൂടുതലും ഒരു വ്യക്തി കുടുംബജീവിതത്തിലൂടെ യാത്ര ചെയ്യുന്നതിനാല് കുടുംബസന്തോഷത്തിന്റെ പ്രാധാന്യം മനസ്സിലായല്ലോ.\nഅമേരിക്കന്‍ശമ്പളവും ചൈനീസ്ഭക്ഷണവും ബ്രിട്ടീഷ‌്‌വീടും ഇന്ത്യന്‍ഭാര്യയും ഒരുവനു ലഭിച്ചാല് അവന് സൗഭാഗ്യവാനായി എന്നൊരു രസകരമായ പ്രയോഗമുണ്ട്. സുദീര്‍ഘമായ ഇന്ത്യന് കുടുംബ ബന്ധങ്ങളെ ലോകം ബഹുമാനത്തോടെയാണ‌് നോക്കിക്കാണുന്നത്. എന്നാ‌ല്, അന്ധമായ വിദേശ അനുകരണം മൂലം മലയാളികുടുംബങ്ങള്‍ക്കും വിള്ളലുകള് വന്നുതുടങ്ങിയിരിക്കുന്നു. “അപ്പാ, ക്ഷമിക്കണം...” എന്നു പറഞ്ഞിരുന്ന കുട്ടികള് ഇപ്പോ‌ള് “സോറീഡാ...” എന്നു പരിഷ്കരിച്ചു. മുതിര്‍ന്ന മക്ക‌ള്‍പോലും മാതാപിതാക്കളുടെ തോളി‌ല് കയറിയിരുന്ന് “ഞങ്ങള് ഫ്രണ്ട്സിനെപ്പോലെയാ” എന്നു പ്രഖ്യാപിക്കുന്നു!\nശൈശവത്തിലും ബാല്യത്തിലും കുട്ടികള് മാതാപിതാക്കളെ മാതൃകയാക്കി സ്വഭാവം രൂപപ്പെടുത്തുന്നു. കുടുംബ വഴക്കുകള് ഉള്ള വീടുകളിലെ കുട്ടിക‌ള് ഭാവിയി‌ല് അതുതന്നെ ആവര്‍ത്തിച്ചേക്കാം.\nരാജിയുടെയും സ്മിതയുടെയും കുട്ടിക‌ള് ഒരേ ക്ലാസ്സിലാണ‌ു പഠിക്കുന്നത്. എന്നാല് കുട്ടികള് കൂട്ടുകാരെന്നു പറയുക വയ്യ. കാരണം രാജിയുടെ മകന് ക്ലാസ്സിലെ സ്ഥിരം വഴക്കാളിയെന്നു വേണമെങ്കില് പറയാം. ഒരു ദിവസം എങ്ങനെയോ അവന്റെ പുസ്തകം സ്മിതയുടെ മകന്റെ ബാഗി‌ല് വന്നുപെട്ടു. വീട്ടി‌ല് ചെന്ന് കൊടുത്തേക്കാം എന്നുകരുതി സ്മിത രാജിയുടെ വീട്ടിലേക്കു നടന്നു. അഞ്ചുമിനിറ്റിന്റെ നടപ്പിനുള്ള ദൂരം മാത്രം. വീടിന്റെ മുറ്റത്ത് വന്നപ്പോഴേ അകത്തു വലിയ ബഹളം കേള്‍ക്കാം. രാജിയും ഭര്‍ത്താവും തമ്മിലാണ‌് അശ്ലീലം പെരുമഴയായി ചൊരിയുന്നത്. കോളിംഗ് ബെ‌ല് അമ‌ര്‍ത്താനായി അവ‌ള് കൈ ഉയര്‍ത്തിയെങ്കിലും വേണ്ടെന്നു വച്ച് തിരിഞ്ഞു നടന്നു. കാരണം, താ‌ന് ഇതുമുഴുവ‌ന് കേട്ടെന്നുവേണ്ട എന്നവ‌ള് കരുതി. ആരാധനാലയത്തിലും മറ്റും വളരെ നന്നായി പ്രകടനം നടത്തിയിരുന്ന കുടുംബം. അവിടെനിന്ന് അവള് ഇത്രയും പ്രതീക്ഷിച്ചില്ല. വിരോധാഭാസമെന്നപോലെ ആ വീടിന്റെ വാതിലിനു മുകളി‌ല് ഒരു തകിടി‌ല് ഇങ്ങനെ എഴുതിയിരുന്നു: “.....ദേവന് ഈ വീടിന്റെ നായകന്”\nഅറിഞ്ഞോ അറിയാതെയോ അതിലെ അവസാന അക്ഷരങ്ങ‌ള് മാഞ്ഞുതുടങ്ങിയിരുന്നു! ആ കുടുംബത്തിലെ വഴക്കുതന്നെ മകന്റെ സ്വഭാവത്തിന്റെയും ആധാരം. ഒരു കൈ ദൈവത്തിന്റെ തോളിലും മറുകൈ പിശാചിന്റെ തോളിലും വച്ചുനടക്കുന്നത് രണ്ടുവള്ളത്തി‌ല് ഒരേസമയം കാലു വയ‌്ക്കുന്നതുപോലെയാണ‌്, വെള്ളത്തില് വീഴാതെ തരമില്ലല്ലോ.\nകുടുംബത്തി‌ല് ഇപ്പോ‌ള് നല്ല സംസാരം കുറഞ്ഞിരിക്കുന്നു. ടി.വിയി‌ല് നല്ല പരിപാടിക‌ള് ഉണ്ടെങ്കിലും എപ്പോഴും ചീത്തയായവ അനുകരിക്കാനുള്ള ത്വര മനുഷ്യരി‌ല് കൂടുതലാണല്ലോ. നിലവാരം കുറഞ്ഞ സീരിയല്‍സംസ്കാരം വികലമായ ചിന്തക‌ള് ഉണ്ടാക്കും. കുട്ടികളി‌ല് കുടുംബങ്ങളുടെ ദുഷിച്ച ചിത്രം പതിഞ്ഞു തെറ്റിദ്ധാരണ ഉടലെടുക്കും. അങ്ങനെ ടി.വി., കമ്പ്യൂട്ട‌ര്, മൊബൈ‌ല് ഫോ‌ണ് എന്നിവയെല്ലാം ചേര്‍ന്ന് വീടുകളിലെ ഓരോ മുറിയും ഒറ്റപ്പെട്ട ദ്വീപുകളാക്കി മാറ്റിയിരിക്കുന്നു. തുറന്നു പറഞ്ഞാല് മുളയിലേ നുള്ളാവുന്ന പ്രശ്നങ്ങ‌ള് വന്‍വൃക്ഷങ്ങ‌ള് ആകുന്നതിന്റെ പിന്നി‌ല് ഇത്തരം വിടവുകളാണ‌് മൂലകാരണ‌മാവുക.\nകുടുംബത്തില് പരദൂഷണത്തിനുള്ള ഇടം കൊടുക്കരുത്. അങ്ങനെയൊന്ന് പ്രമോദിന്റെ ജീവിതത്തിലും ഉണ്ടായി. പതിവുപോലെ രാകേഷിന്റെ വീട്ടില് കൂട്ടുകാരെല്ലാം എത്തിച്ചേര്‍ന്നു. രണ്ടുമൂന്നു മണിക്കൂര് എന്തെങ്കിലും കളികള്, പാട്ട്, ചീട്ടുകളി, സെല്‍ഫോണ്, ടി.വി കാണ‌ല്...ഇതൊക്കെ ഉണ്ടെങ്കിലും ഏറ്റവും കൂടുതല് സംസാരിക്കാനായി എടുത്തിടുന്ന വിഷയം പരദൂഷണം തന്നെ. അന്ന് അജോ മാത്രം വന്നില്ല, എവിടെയോ അവനു പോകാനുണ്ടത്രേ. അവ‌ന് എവിടെപ്പോയതാ എന്ന ഒരു ചോദ്യത്തില് തുടങ്ങിയ സംസാരം പിന്നെ അവനെക്കുറിച്ചുള്ള ദുഷിച്ച സംസാരമായി മാറി. എല്ലാവരും ആവോളം പരിഹസിച്ചു.\nഅപ്പോഴാണ‌ു പ്രമോദിനൊരു കൌതുകം തോന്നിയത്. എന്നെക്കുറിച്ച് ഇവര്‍ക്കു നല്ല മതിപ്പാണല്ലോ. എന്താവും, അതൊന്നു കേട്ടാലോ? അവന് മെല്ലെ സെല്‍ഫോ‌ണ് voice recording ആക്കിയിട്ട് അല്പം മാറ്റിവച്ചു. ഉടനെ പ്രമോദ് അവിടെനിന്നിറങ്ങി, വീട്ടിലൊരു അത്യാവശ്യ കാര്യമുണ്ടെന്നു പറഞ്ഞാണ‌് ഇറങ്ങിയത്. പത്തുമിനിറ്റ് കഴിഞ്ഞപ്പോള് അങ്ങോട്ടു വീണ്ടും ചെന്നു.\n“എന്റെ സെല് എടുക്കാ‌ന് മറന്നു” അങ്ങനെ വീണ്ടും തിരിച്ചു വീട്ടിലേക്ക്. മുറിയുടെ വാതില് അടച്ച ശേഷം വലിയ താല്പര്യത്തോടെ ഫോണ് നോക്കി. അവന് അവിടെനിന്നും ഇറങ്ങിയ നിമിഷം തന്നെ അവരുടെ നായകന് പ്രമോദായി മാറി. ആദ്യത്തെ ഒന്നുരണ്ടു വാചകങ്ങള് നല്ലവയെങ്കിലും പിന്നെ സ്വരം മാറി. പരദൂഷണങ്ങ‌ള്.... എല്ലാം വലിയ ആരോപണങ്ങള്.... മിക്കവയും സത്യം ഒട്ടുമില്ലാത്ത നിറം പിടിപ്പിച്ച കഥക‌ള്! വെറും ഊഹാപോഹങ്ങള്! പ്രമോദ് തരിച്ചിരുന്നുപോയി. കുറച്ചുകഴിഞ്ഞ് പ്രമോദിനു ബോധോദയം ഉണ്ടായി. അല്പം മുന്‍പ്, അജോയെ താനുംകൂടിയല്ലേ പരിഹസിച്ചത്? ഏതായാലും ഈ കൂട്ടുകെട്ട് ഇനി മുന്നോട്ടുവേണ്ട. അവ‌ന് അങ്ങനെ സമാധാനിച്ചു.\nപരദൂഷണത്തിന്റെ പ്രത്യേകത എന്തെന്നാ‌ല്, എല്ലാവരേക്കുറിച്ചും തരംകിട്ടുമ്പോ‌ള് പറയും, ഇന്നു കേട്ടു സുഖിക്കുന്നവ‌ന് നാളത്തെ ഇരയായിരിക്കും. പല കുടുംബങ്ങളിലും ഏഷണി വരുത്തുന്ന പൊല്ലാപ്പ് ചെറുതല്ല.\nകുടുംബ ബന്ധങ്ങളെ ഉലയ‌്‌ക്കുന്ന അനേകം വിഷയങ്ങളുണ്ട്. മദ്യസേവ പ്രധാന വില്ലനാണ‌്. മയക്കുമരുന്നുകളും വിവാഹേതര ബന്ധങ്ങളും വലിയ വിപത്തി‌ല് കലാശിക്കാറുണ്ട്. ‘പലനാ‌ള് കള്ളന് ഒരുനാ‌ള് കുടുങ്ങും’ എന്നാണു ചൊല്ല്. വ്യക്തിത്വ വൈകല്യങ്ങള് ഒരുപാടുണ്ട്, സന്തോഷം കളയുന്നവ. മാതൃകാപരമായ ജീവിതത്തിനു നല്ല ശ്രദ്ധ ആവശ്യമാണ‌്. കുടുംബ സുഹൃത്തുക്കളുമായുള്ള ബുദ്ധിപരമായ അകലം സൂക്ഷിക്കുന്നതു നല്ലതുതന്നെ. കൂടുതല് അകന്നാലും കൂടുത‌ല് അടുത്താലും ഒരുപോലെ ദോഷം. എപ്പോ‌ള് വേണമെങ്കിലും വീട്ടി‌ല് കടന്നുവരാ‌ന് സ്വാത(ന്ത്യം ഉള്ളവരെ സൂക്ഷിക്കുന്നതു നന്ന്. ഒരാള് മാത്രമുള്ള സമയത്തും കടന്നുവന്നു പ്രശ്നങ്ങ‌ള് സൃഷ്ടിച്ചേക്കാം.\nപൊന്‍കുന്നം സ്വദേശിയായ രാജന്റെ പ്രധാന പരിപാടി മിക്ക ദിവസങ്ങളിലും ധ്യാനത്തിനു പോകുകയെന്നതാണ‌്. തനിച്ചല്ല, ഭാര്യയും കൂടെയുണ്ട്. വീട്ടിലെ രണ്ടു പെണ്‍കുട്ടികളെ, അവരുടെ വീട്ടില് റബര്‍വെട്ടുന്ന ഒരു മധ്യവയസ്കനോട് “വീട്ടിലൊന്നു ശ്രദ്ധിച്ചേക്കണം” എന്നുപറഞ്ഞ് ഏല്‍പ്പിച്ചിട്ടാണ‌ു പോകുന്നത്. ഒരു ദിവസം അയാളെ ജോലിയില്‍നിന്നു പുറത്താക്കി. കാരണം, അയാളുടെ ‘ശ്രദ്ധ’ കൂടിപ്പോയത്രേ!\n‘made for each other’, ‘perfect match’, ‘ideal couple’ എന്നൊക്കെ കേള്‍ക്കാറുണ്ട്. പക്ഷേ, വാസ്തവം എന്താണ‌്? ദമ്പതിക‌ള് 60-70 ശതമാനം വരെയൊക്കെ യോജിപ്പു പ്രതീക്ഷിച്ചാ‌ല് മതിയെന്നാണ‌്. കാരണം, അവര് വെവ്വേറെ സാഹചര്യങ്ങളില്‍നിന്നും വരുന്ന രണ്ടു വ്യക്തികളാണല്ലോ. പല പുറംപൂച്ചുക‌ള് കണ്ടുകണ്ട് ദമ്പതിക‌ള് കുറ്റവും കുറവും ഒന്നുമില്ലാത്ത ജീവിതം പ്രതീക്ഷിക്കരുത്. പങ്കാളിയുടെ കുറവുകള് പരസ്പരം ക്ഷമിക്കാനുള്ള സഹനശക്തി എവിടെയുണ്ടോ അവിടെ സന്തോഷമുണ്ട്, സമാധാനമുണ്ട്. കാരണം, പൂര്‍ണത ദൈവത്തിനു മാത്രമുള്ളതാണ‌്, മനുഷ്യനായാ‌ല് തെറ്റുക‌ള് കാണിക്കും.\nദുരഭിമാനം, അപകര്‍ഷതാബോധം, അഹങ്കാരം, ധൂര്‍ത്ത്, പൊങ്ങച്ചം, അവിശുദ്ധ ബന്ധങ്ങള് തുടങ്ങിയ കാര്യങ്ങളൊക്കെ കുടുംബത്തിനു ചേര്‍ന്നതല്ല. ഭാര്യയും ഭര്‍ത്താവും friend എന്ന നിലയില്‍നിന്ന് ഉയര്‍ന്ന് companion എന്ന രീതിയി‌ല് പങ്കാളിയെ കാണുമ്പോ‌ള് സന്തോഷമുള്ള കുടുംബമാകും അത്.\n“മനുഷ്യനെ സംസ്കരിക്കുന്ന ഉത്തമമായ ഉപകരണമാണ‌ു ദാമ്പത്യം” (റോബര്‍ട്ട്ഹാ‌ള്)\n“കുടുംബത്തിന്റെ ഐക്യം സ്നേഹത്തിലാണിരിക്കുന്നത്” (ബെന്‍സ‌ന്)\n“സൗഭാഗ്യപൂര്‍ണമായ കുടുംബം ഭൂമിയിലെ സ്വര്‍ഗമാണ‌്” (ബൌറിംഗ്)\n“നല്ല ഭവനങ്ങ‌ള്‍ക്കേ നല്ല രാജ്യം സൃഷ്ടിക്കാ‌ന് സാധിക്കൂ” (ജെ.കുക്ക്)\n“കുഞ്ഞുങ്ങളെ ഉത്തമ പൌരന്മാരും സല്‍സ്വഭാവികളും ആക്കുന്നതിനുള്ള പരിശീലനക്കളരിയാണ‌ു ഭവനം. സ്നേഹമില്ലെങ്കില് ഭവനമില്ല” (ബൈറന്)\n“അപവാദ പ്രചരണത്തിനുള്ള ഏറ്റവും നല്ല മറുപടി മൗനമാണ‌്” (വാഷിങ്ട‌ണ്)\n“നിരാശ നിറഞ്ഞ മനസ്സിന‌് ഒരു വാക്കുകൊണ്ട് ആശ്വാസം നല്‍കാം” (കെ.പി.കേശവമേനോ‌ന്)\n“അന്ധകാരത്തെ പഴിക്കുന്നതിലും ഭേദം ഒരു കൈത്തിരിയെങ്കിലും കത്തിക്കുന്നതാണ‌്” (ഏബ്രഹാം ലിങ്കണ്)\nആയുസ്സിന്റെ ഭൂരിഭാഗവും വിവാഹജീവിതമാകയാ‌ല് സന്തോഷം കിട്ടുന്ന രീതിയില് ജാഗ്രതയോടെ മുന്നോട്ടു നീങ്ങുക. ഒരാളുടെ ഏറ്റവും വലിയ സുഹൃത്ത് ജീവിത പങ്കാളിതന്നെ. ക്ഷമയും ത്യാഗവും പ്രകടിപ്പിക്കുക. സ്നേഹിക്കാ‌ന് മാത്രമേ പരസ്പരം മത്സരിക്കാവൂ. കുട്ടികളുടെ നല്ല ഭാവി നല്ല കുടുംബത്തെ ആശ്രയിച്ചിരിക്കും


Ouseppachan criticizes state film award | മികച്ച നടിക്കുള്ള പുരസ്‌കാരം നല്‍കേണ്ടിയിരുന്നത് രജിഷയ്ക്കായിരുന്നില്ലെന്ന് ഔസേപ്പച്ചന് | Mangalam\nFriday 10 Mar 2017 03.21 PM\nമികച്ച നടിക്കുള്ള പുരസ്‌കാരം നല്‍കേണ്ടിയിരുന്നത് രജിഷയ്ക്കായിരുന്നില്ലെന്ന് ഔസേപ്പച്ചന്\nതിരുവനന്തപുരം: സംസ്ഥാന പുരസ്‌കാര നിര്‍ണ്ണയത്തിനെതിരെ സംഗീത സംവിധായകന് ഔസേപ്പച്ചന്. മികച്ച നടിക്കുള്ള പുരസ്‌കാരം നല്‍കേണ്ടിയിരുന്നത് രജീഷയ്ക്കായിരുന്നില്ലെന്ന് ഔസേപ്പച്ചന് പറഞ്ഞു. മികച്ച നടിക്കുള്ള പുരസ്‌കാരം ലഭിക്കേണ്ടിയിരുന്നത് സുരഭിയ്ക്കാണ്. മിന്നാമിനുങ്ങ് ദ ഫയര് ഫ്‌ളൈ എന്ന ചിത്രത്തില് സുരഭി അത്രയേറെ മികച്ച പ്രകടനമാണ് കാഴ്ചവച്ചത്. സുരഭിയുടെ പ്രകടനം തന്നെ അത്ഭുതപ്പെടുത്തിയെന്നും ഔസേപ്പച്ചന് പറഞ്ഞു.\nമിന്നാമിനുങ്ങ് ദ ഫയര് ഫ്‌ളൈ എന്ന ചിത്രത്തിന്റെ സംഗീത സംവിധാനം നിര്‍വഹിച്ചത് താനാണ്. സിനിമയുടെ ഏതാനും ദൃശ്യങ്ങള് കണ്ടപ്പോള് തന്നെ സുരഭിയെ വിളിച്ച് ദേശീയ പുരസ്‌കാരത്തിന് അര്‍ഹതയുണ്ടെന്ന് താന് പറഞ്ഞിരുന്നതായും ഔസേപ്പച്ചന് പറഞ്ഞു. ചിത്രത്തിലെ പ്രകടനത്തിന് സുരഭിയ്ക്ക് പ്രത്യേക പരാമര്‍ശമാണ് ലഭിച്ചത്.\nഅനുരാഗ കരിക്കിന് വെള്ളം എന്ന ചിത്രത്തില് രജിഷ നന്നായി ചെയ്തിട്ടുണ്ട്. എന്നാല് ആ കഥാപാത്രത്തിന് കാര്യമായ അഭിനയ സാധ്യതകളില്ലായിരുന്നു. മാത്രമല്ല അനുരാഗ കരിക്കിന് വെള്ളം എന്ന ചിത്രത്തിലെ നാല് കഥാപാത്രങ്ങളില് ഒന്നു മാത്രമായിരുന്നു രജിഷയുടേതെന്നും ഔസേപ്പച്ചന് പറഞ്ഞു. മികച്ച നടിക്കുള്ള പുരസ്‌കാരം നല്‍കിയപ്പോള് സിനിമ കൈകാര്യം ചെയ്ത വിഷയത്തിന് പ്രാധാന്യം നല്‍കിയില്ലെന്നും ഔസേപ്പച്ചന് കുറ്റപ്പെടുത്തി.\n'ഒരു സിനിമാക്കാരൻ' രണ്ടാമത്തെ സോങ്ങ് വീഡിയോ റിലീസ് ചെയ്തു


ബഷീറിനെ കൊലപെടുത്തിയതിന് പിന്നില് രാഷ്ട്രീയമില്ലെന്ന് പ്രതി. – Swale Online\nബഷീറിനെ കൊലപെടുത്തിയതിന് പിന്നില് രാഷ്ട്രീയമില്ലെന്ന് പ്രതി.\nHeadline News Kerala Kollam News\nകൊല്ലം: കൊല്ലം ചിതറയിലെ ബഷീര് കൊലപാതകത്തിന് പിന്നില് രാഷ്ട്രീയമില്ലെന്ന് പ്രതി\nമര്‍ദ്ദിച്ചതിന് പ്രതികാരം ചെയ്യാനാണ് ബഷീറിന്റെ വീട്ടിലെത്തിയത്.\nതെളിവെടുപ്പിനിടയിലാണ് പ്രതിയായ ഷാജഹാന് ഇത് സംമ്പന്ധിച്ച് തുറന്ന് പറഞ്ഞത്. കപ്പ വ്യാപാരിയായ ബഷീറുമായുണ്ടായ തര്‍ക്കമാണ് കൊലപാതകത്തിലേക്ക് നയിച്ചത്. രാഷ്ട്രീയ വൈരാഗ്യമാണ് കൊലപാതകത്തിന് പിന്നിലെന്ന് സി പി എം ആരോപിച്ചിരുന്നു. എന്നാല് തീര്‍ത്തും വ്യക്തിപരമായ വൈരാഗ്യമാണ് കൊലയിലേക്ക് നയിച്ചെതെന്ന് തന്നെയാണ് പ്രതിയുടെ മൊഴി. മരിച്ച ബഷറിന്റെ ബന്ധുക്കളും ഇത് ശരിവെച്ചിരുന്നു.\nഎന്നാല് ബഷീറിന്റെ കൊലപാതകം രാഷ്ട്രീയ പകപോക്കലാണെന്ന നിലപാടില് ഉറച്ചുനില്‍ക്കുകയാണ് സി.പി.എം.\nഉഷ്ണ തരംഗത്തിന് സാധ്യത. ജില്ലയില് ജാഗ്രതാ നിര്‍ദ്ദേശം.\nനിയന്ത്രണംവിട്ട കാര് ഇടിച്ച് സഹോദരിമാര് മരിച്ചു.


എന്റെ ഒരു ബന്ധുവുണ്ട്. ദിവസക്കണക്കുകൾ കോറിയിട്ടിരിക്കുന്ന പഴയ ഡയറിത്താളുകളിലെ തിരക്കൊഴിഞ്ഞ മൂലകളിൽ എഴുത്തിച്ചേർത്തിരിക്കുന്ന ഓരോ കുറിപ്പുകളും രസകരമായ വായനാനുഭവങ്ങളായതിനാൽ അവരുടെ പാചകക്കുറിപ്പുകൾ പുസ്തകമായി ഇറക്കിയാൽ അടുപ്പില്ലാത്തെ വീടാണെങ്കിൽ കൂടി ധൈര്യമായി വാങ്ങാമെന്ന് ഞാൻ ശുപാർശ ചെയ്യും.\nഎന്നാൽ ഏകദേശം അമ്പതു വർഷം മുമ്പ്, 1969-ൽ, കെ. വേണു എഴുതിയ പ്രപഞ്ചവും മനുഷ്യനും എന്ന പുസ്തകമാണെങ്കിലോ? പ്രപഞ്ചവും മനുഷ്യനും വായിച്ചു തുടങ്ങിയപ്പോൾ തന്നെ അദ്ധ്യാപകൻ അവധിയായ ക്ലാസിന്റെ ഓർമ്മ വന്നു. ഹെഡ് മാസ്റ്റർ വന്നിട്ട്, “എല്ലാരും ഫിസിക്സ് പുസ്തകം എടുത്തിട്ട് ഇനി പഠിപ്പിക്കാനുള്ള ചാപ്റ്റർ വായിക്കൂ. ഞാൻ കുറച്ചു കഴിഞ്ഞു വന്ന് ചില ചോദ്യങ്ങൾ ചോദിക്കും” എന്ന ഓർമ്മ. കഷ്ടപ്പെട്ട് അടുത്ത അദ്ധ്യായം വായിക്കുകയും പലപേജുകളും പുനർവായിക്കുകയും ചെയ്തുകഴിയുമ്പോഴാണ് ഹെഡ് മാസ്റ്റർ ഇനി വരുകയുമില്ല, നാളെ ഇതിന്റെ പരീക്ഷയുമില്ല എന്ന് ഓർമ്മ വരുന്നത്.\nപുസ്തകങ്ങൾ വായിച്ചുപോകുമ്പൊൾ ചെറിയ നോട്സ് സൂക്ഷിക്കുന്ന പതിവുണ്ട്. ചിലപ്പോൾ കമ്പ്യൂട്ടറിൽ, ചിലപ്പോൾ ഫോണിൽ, മറ്റു ചിലപ്പോൾ പേപ്പറിൽ. പ്രപഞ്ചവും മനുഷ്യനും വായിക്കുമ്പോൾ കരുതിയ നോട്സ് മുഴുവൻ പേപ്പറിൽ ആണ് സൂക്ഷിച്ചത്. ആദ്യ അറുപതു പേജു വായിച്ചപ്പോൾ എഴുതിവച്ചിരുന്ന നോട്സ് മുഴുവൻ നഷ്ടപ്പെട്ടുപോയി. അതുണ്ടായാലും ഇല്ലെങ്കിലും ഈ കുറിപ്പിന് മാറ്റം വരില്ല എന്നതിനാൽ ആ പേജുകൾ വീണ്ടും വായിക്കാൻ മിനക്കെടുന്നില്ല.\nഇതൊരു ആധികാരിക ശാസ്ത്രപുസ്തകമാണോ? (അല്ല.) ശാസ്ത്രം ലളിതമായി വിവരിക്കുന്ന മികച്ച വായനാനുഭവമാണോ? (അല്ല.) ശാസ്ത്രത്തിന്റെ ചരിത്രമോ ചരിത്രത്തിന്റെ ശാസ്ത്രമോ അപഗ്രഥിക്കാനുള്ള ശ്രമമാണോ? (അല്ല.) താൻ പ്രതിനിധീകരിച്ചിരുന്ന സംഘടനയ്ക്ക് ശാസ്ത്രത്തെ പരിചയപ്പെടുത്താനുള്ള കൈപ്പുസ്തകം? (ആവാം.) വരും തലമുറയ്ക്കു പരിശോധിക്കാൻ ശാത്രാവബോധത്തിന്റെ പരിച്ഛേദം സൂക്ഷിച്ചു വച്ചതാണോ? (ആവാം.) ആരാണിതിന്റെ വായനക്കാർ? (അറിയില്ല.)\nപലപ്പോഴും ആലങ്കാരിക ഭാഷാപ്രയോഗത്തിന്റെ ആധിക്യതയാലും അവിടവിടെ ചിതറിക്കിടക്കുന്ന തെറ്റുകൾ മൂലവും റഫറൻസ് സ്വഭാവം നഷ്ടപ്പെടുന്നതിനാൽ ഇത് ശാസ്ത്രവിദ്യാർത്ഥികൾക്കു വേണ്ടിയുള്ളതല്ലെന്ന് ഊഹിക്കാം. സയൻസ് അറിയുന്നവർക്ക് ഭാഷാപാണ്ഡിത്യവും ഭാഷ അറിയുന്നവർക്ക് സയൻസ് പരിജ്ഞാനവും ഇല്ലാത്തത് കെ. വേണുവിന്റെ കുറ്റമല്ല. എന്നാൽ വായനക്കാരിൽ ആർക്കുമാർക്കും ദഹിക്കാതിരിക്കാനുള്ള യോഗമാണ് ഈ പുസ്തകത്തിനുള്ളത്.\nപലപ്പോഴും ദുർഗ്രഹമാവുന്ന ഭാഷയാണ് ശാസ്ത്രം ലളിതമായി വിശദീകരിക്കുന്നു എന്നുഭാവിക്കുന്ന പുസ്തകത്തിന്റേത്. ഇംഗ്ലീഷിൽ സുപരിചിതങ്ങളായ ചില പ്രയോഗങ്ങളെ മലയാളീകരിച്ച് വായനയ്ക്ക് തടസ്സം വരുത്തുന്നതിൽ രചയിതാവിന് ഒരു മടിയുമില്ല. വായിച്ചുപോകുമ്പോൾ എന്താ ഈ പറയുന്ന സാധനം എന്ന് റഫർ ചെയ്തുകൊണ്ടേയിരിക്കണം. ഉദാഹരണത്തിന്,\n“നിയമിത ഗാലക്സികൾ രണ്ടു വിഭാഗമുണ്ട്. അണ്ഡാകാരങ്ങളും സർപ്പിലങ്ങളും.” ഈ വരി വായിച്ചിട്ട്, നമ്മൾ സ്വാഭാവികമായും “type of galaxies” എന്നു സെർച് ചെയ്യുന്നു. അപ്പോൾ നമുക്കു കിട്ടുന്നതോ? “The three different types of galaxies are the Spiral galaxy, the Elliptical galaxy, and the Irregular galaxy.” ശാസ്ത്രവാക്കുകൾ മലയാളത്തിൽ നിർബാധം ഉപയോഗിച്ചിട്ടുണ്ട്. “ചൂളംവിളിയുടെ താരത്വം,” “ക്ഷോഭമണ്ഡലം,” “കിണ്വം,” “ഗുപ്തജീൻ,” “ദകവിന്യാസം” എന്നിങ്ങനെയുള്ള പ്രയോഗങ്ങൾ പുസ്തകത്തിലുടനീളം കാണാം. തത്തുല്യമായ ഇംഗ്ലീഷ് പദത്തിന്റെ അഭാവത്തിൽ കൂടുതൽ വിവരങ്ങൾ കണ്ടെത്തുക ദുഷ്കരമാവുന്നു. (ഇത് വിൻഡോസിൽ മലയാളം LIP ഉപയോഗിക്കുന്നതു പോലെയാണ്. ചില മെനു ഐറ്റങ്ങൾ “സംഭവബഹുലമായി സംജാതമാക്കുക” എന്നൊക്കെ പരിഭാഷപ്പെടുത്തിയിട്ടുണ്ടാവും. കാര്യമെന്തെന്നറിയണമെങ്കിൽ ഇംഗ്ലീഷ് OS ഉള്ള മറ്റൊരു കമ്പ്യൂട്ടർ അടുത്തു വേണം.)\nപ്രൂഫ് റീഡിംഗിന്റെ അഭാവമാണ് മറ്റൊരു കല്ലുകടി. “മറ്റൊരു ഭൗതികപദാർത്ഥത്തിനും ഇല്ലാത്ത ചില ഗുണങ്ങളാണല്ലോ ജീവികളുടെ പ്രത്യേകത. ഒരു കോശം രണ്ടായി വിഭജിക്കുന്നതുകൊണ്ടാണല്ലോ വളർച്ച സാദ്ധ്യമാവുന്നത്. ഒരു ഭ്രൂണകോശം വിഭജിച്ച് കോടിക്കണക്കിനു കോശങ്ങളായി വളരുന്നതാണല്ലോ ഓരോ മനുഷ്യനും.” പുസ്തകത്തിൽ അനുബന്ധമായി കൊടുത്തിരിക്കുന്ന ഒരു ലേഖനം 1989-ൽ ഒരു മാസികയിൽ പ്രസിദ്ധീകരിച്ചതാണ്. അത് അപ്പടി പകർത്തി ഉപയോഗിച്ചതുകൊണ്ട്, “ടോമി മാത്യു സൂചിപ്പിച്ചതുപോലെ” എന്നൊക്കെ ഈ പുസ്തകത്തിൽ നിങ്ങൾക്ക് വായിക്കാം.\nപുസ്തകത്തിലെ ചില ഭാഗങ്ങളിൽ വേണു കാല്പനികതയുടെ വേണുവുമൂതി നടക്കുന്നുണ്ട്. “യുഗാന്തരങ്ങളിലൂടെ ഊനംതട്ടാതെ നിലനിന്നുപോന്ന ആ ആശയങ്ങളുടെ സാധുതയെയും അവയെ പ്രതിനിധാനം ചെയ്യുന്ന പദങ്ങളുടെ അർത്ഥകല്പനയെയും കുറിച്ച് നിരന്തരം സമാർജ്ജിക്കപ്പെട്ടുകൊണ്ടിരുന്ന നൂതന വിജ്ഞാനസമ്പത്തിന്റെ വെളിച്ചത്തിൽ പുനഃപരിശോധന നടത്താൻ ആരും തയ്യാറായില്ല. തന്മൂലം പ്രാചീന സാങ്കല്പികമേഖലകളിൽ ഉദിച്ചുയർന്ന ഒട്ടേറേ ആശയങ്ങൾ ആധുനിക ശാസ്ത്രീയതയ്ക്കു മുന്നിൽ മരിച്ചുവീണെങ്കിലും, അവയുടെ ശുഷ്കിച്ച പ്രേതങ്ങൾ കണക്കേ അർത്ഥകല്പന മാറിയ പദങ്ങൾ ഇന്നും നമ്മുടെയിടയിൽ ആശയക്കുഴപ്പം സൃഷ്ടിച്ചുകൊണ്ട് അലഞ്ഞുതിരിയുന്നു. പദാർത്ഥം, ജീവൻ, മനസ്സ് തുടങ്ങിയവ അത്തരത്തിൽപ്പെടുന്നു.”\nഇനി ഗുരുവായൂരപ്പനു ജലദോഷം കൂടി വന്നാൽ എല്ലാം പൂർത്തിയായി.\nപുസ്തകത്തിലുടനീളം ശാസ്ത്രവസ്തുതകൾ ഇതുപോലെ വിചിത്രമായ ഭാഷാപ്രയോഗങ്ങൾക്കും പരിഭാഷാതന്ത്രങ്ങൾക്കുമരികിൽ പ്രതിഷ്ഠിക്കാനുള്ള ശ്രമമുണ്ട്.\n“അനന്തവിശാലമായ വിശ്വമേഖലകളുടെ അറ്റം കണ്ടെത്താനുള്ള നമ്മുടെ നഗ്നനേത്രങ്ങളുടെ ശ്രമം എല്ലായ്പ്പോഴും പരാജയപ്പെടുന്നു, രാത്രികളിൽ ആകാശത്തു ചിതറിക്കിടക്കുന്ന നക്ഷത്രങ്ങൾക്കിടയിലൂടെ പ്രപഞ്ചത്തിന്റെ സീമയെ കണ്ടെത്താൻ ശ്രമിക്കുന്തോറും നമ്മുടെ ചിന്താശക്തി തളർന്നുപോവുകയല്ലാതെ ഉത്തരത്തിലെത്തുകയില്ല.”\n“നിരപേക്ഷമായ ചലനങ്ങളും ആപേക്ഷികമായ ചലനങ്ങളും വേർതിരിക്കുന്നതിനുള്ള മാപനാധാരമായിരുന്നു ന്യൂട്ടോണിയൻ നിരപേക്ഷതലം.”\n“ക്ഷീരപഥം പരന്നു വൃത്താകാരത്തിലുള്ള ഒരു സർപ്പിലമാണ്.”\n1969-ൽ എഴുതിയ പുസ്തകമാണെന്ന് പറഞ്ഞല്ലോ. അന്ന് ചുമ്മാ ഇന്റർനെറ്റിൽ പോയി തിരഞ്ഞ് ഇതൊക്കെ എഴുതിക്കൂട്ടാൻ പറ്റില്ല. ലൈബ്രറികൾ തന്നെ ശരണം. ചിലപ്പോൾ അന്നുണ്ടായിരുന്ന വിവരം ഇതായിരിക്കാം എന്നൊക്കെ സമാധിച്ചാണ് പുസ്തകം ഓരോ പേജും വായിക്കുന്നത്. അതിനുള്ള അദ്ധ്വാനവും ഓർക്കണം. രണ്ടും മൂന്നും മാസം തുടർച്ചയായി നാലഞ്ചു വയസ്സുള്ള കുട്ടികളെ ഡാൻസ് എന്ന പേരിൽ എന്തൊക്കെയോ കാട്ടാൻ പഠിപ്പിച്ചിട്ട് അവർ ആറേഴു മിനുട്ട് പരിപാടി സ്റ്റേജിൽ അവതരിപ്പിച്ചിട്ടിറങ്ങുമ്പോൾ എന്നെ സ്ഥിരം ഓർമ്മപ്പെടുത്താറുള്ള ഒരു കാര്യമുണ്ട്: “വല്ലതും നല്ലതു പറഞ്ഞേക്കണേ! പിള്ളര് ഒരുപാട് പ്രാക്റ്റീസ് ചെയ്തതാണ്.” ഇത്തരമൊരു പുസ്തകം അരനൂറ്റാണ്ട് മുമ്പ് എഴുതിയുണ്ടാക്കിയത് വലിയൊരു ‘ജോലി’ തന്നെയാണ്. എന്നാലും, ‘വേണ്ടിയിരുന്നോ?’ എന്ന ചോദ്യം മനസ്സിൽ വരും. കല/പുസ്തകം നിർമ്മിക്കുന്നതിനുള്ള പ്രയത്നം ഒരളവിൽ കവിഞ്ഞ് ആസ്വാദകർ കണക്കിലെടുക്കേണ്ടതില്ല. ഗുഡ്‌വിൽ ആയോ മറ്റോ കലാകാരനും ആസ്വാദകനും തമ്മിൽ ക്രയവിക്രയം നിലവിലുള്ള സാഹചര്യത്തിൽ മാത്രമേ ആസ്വാദകന് “മാനുഷികപരിഗണനയ്ക്കു പുറത്തുള്ള” ഇത്തരമൊരു വിട്ടുവീഴ്ചയെപ്പറ്റി ആലോചിക്കേണ്ടതുള്ളൂ.\nപ്രപഞ്ചവും മനുഷ്യനും വായിക്കണോ എന്ന് ആരു ചോദിച്ചാലും—കാന്താരിമുളകിന് എരിവുണ്ടെങ്കിലും മുളകരച്ച് കണ്ണിൽ തേച്ചാൽ കണ്ണ് നീറുമോ എന്നു സ്വയം പരീക്ഷിച്ചുനോക്കുന്നവരൊഴികെ—വേണ്ടെന്നല്ലാതൊരുത്തരം പറയാൻ ചില്ലറ വൈരാഗ്യമൊന്നും പോര. വാട്സാപ്പിൽ ‘ശാസ്ത്രം’ പരത്തുന്നവർ വേണമെങ്കിൽ ഈ പുസ്തകം ഒന്നു വായിച്ചാൽ കൊള്ളം. പുസ്തകം വായിച്ചുതീർക്കാനെടുക്കുന്ന ഏതാനും ദിവസമെങ്കിലും അവരുടെ വിരൽത്തുമ്പുകൾ വിശ്രമിക്കുമല്ലോ.\nഇനി പുസ്തകം വായിച്ചേതീരൂ എന്നു വാശിയുള്ളവർ മൂന്നാം ഭാഗമായ “മനോമണ്ഡലം” വായിച്ചു നോക്കുക. ഏറ്റവും ആയാസരഹിതവായന ഈ ഭാഗത്താണ്. കൂട്ടത്തിൽ പറയട്ടെ, ഈയിടെ വൈശാഖൻ തമ്പി ചെയ്ത ഒരു പ്രഭാഷണത്തിനൊടുവിൽ എന്താണ് M-theory എന്ന് വിശദീകരിക്കാമോ എന്നൊരാൾ ചോദിച്ചിരുന്നു. കെ. വേണു ഇപ്പോഴും ഈ മണ്ഡലത്തിലൊക്കെ ഉള്ളതു തന്നെ ആശ്വാസം.\nസന്തോഷ് എഴുതിയത് | July 01, 2018 |0പ്രതികരണങ്ങള് ഈ ലേഖനത്തിലേയ്ക്കുള്ള ലിങ്കുകള്\n(ഇപ്പോൾ സ്കൂൾ ഓർമ്മകൾ ആണ് ട്രെൻഡ്)\nവളരെ പണ്ടൊന്നുമല്ല. കുറച്ചു നാളേ ആയിട്ടുള്ളൂ. ഞാൻ ഹൈസ്ക്കൂളിൽ പഠിക്കുകയാണ്. മൂക്കത്ത് ശുണ്ഠിയുള്ളയാളായിരുന്നു ഹെഡ്‌മാസ്റ്റർ. ദേഷ്യം വന്നാൽ അദ്ദേഹം വിറച്ചുതുള്ളും. (അദ്ദേഹത്തിന്റെ മക്കളും ചെറുമക്കളുമൊക്കെ എന്റെ ഫ്രണ്ട്സ് ലിസ്റ്റിൽ ഉണ്ട്, അതിനാൽ പേര് പറയുന്നില്ല.)\nഞാൻ A-ഡിവിഷനിൽ ആയിരുന്നു. ഡ്രിൽ പീരിയഡിൽ, ക്ലാസിൽ നിന്നും ഗ്രൌണ്ടിലേയ്ക്ക് നടക്കുന്ന വഴിയിൽ തൊട്ടടുത്തുള്ള C-ഡിവിഷനിൽ കെമിസ്റ്റ്രി ഉത്തരക്കടലാസ് മടക്കി നൽകുകയാണ്. നമ്മുടെ അയൽക്കാരൻ ആ ക്ലാസിലിരുന്ന് കിട്ടിയ ഉത്തരക്കടലാസ് നോക്കി നെടുവീർപ്പിടുന്നു. ഞാൻ അവന്റെ നേരേ ‘എന്തടേയ്’ എന്ന് ആംഗ്യം കാട്ടി.\nആംഗ്യ പോസിൽ കൈ വായുവിൽ നിൽക്കുമ്പോഴാണ് പിന്നിൽ നിന്നും ശക്തമായ പ്രഹരമുണ്ടായത്. അടിയെന്നു പറഞ്ഞാൽ ഒരു അന്തവും കുന്തവുമില്ലാത്ത അടി. ചന്തിയിൽ രണ്ട്, മുട്ടുമടക്കിൽ ഒന്ന്. നടുവിന് തൊട്ടു താഴെ മറ്റൊന്ന്. തിരിഞ്ഞ് നോക്കിയപ്പോൾ ഹെഡ്‌മാസ്റ്റർ ചൂരലുമായി നിന്ന് വിറയ്ക്കുകയാണ്. ചന്തി ലക്ഷ്യമാക്കിയുള്ള അടി വിറയൽ മൂലം പ്രാന്തപ്രദേശത്ത് പെയ്തതാണ്. അയ്യോ പൊത്തോ എന്നു പറഞ്ഞ് ഞാൻ നിലവിളി ആരംഭിച്ചു.\nഎന്റെ അലർച്ച കേട്ട് കെമിസ്റ്റ്രി ഉത്തരക്കടലാസുപേക്ഷിച്ച് ചന്ദ്രമോഹൻ സാർ പുറത്തേയ്ക്ക് വന്നു. ചന്ദ്രമോഹൻ സാർ ഫെയ്‌സ്‌ബുക്ക് വരുന്നതിനു മുന്നേ അച്ഛന്റെ ഫ്രണ്ട്സ് ലിസ്റ്റിലുള്ള കക്ഷിയാണ്. അദ്ദേഹം ഓടിവന്ന് ഹെഡ്‌മാസ്റ്ററോട് എന്തൊക്കെയോ ചോദിച്ചു. എന്നിട്ട് എന്നോട്, “പോട്ടടാ, സാരമില്ല!” എന്നൊക്കെ പറയുന്നുണ്ട്. എനിക്കാണെങ്കിൽ ആകെ കൺഫ്യൂഷൻ. എന്തിനായിരിക്കും ഈ ഇരുട്ടടി കിട്ടിയത്? മേജർ സെറ്റ് അടികിട്ടി പാരമ്പര്യമില്ലാത്തതാണ്. വീട്ടിനടുത്തുള്ള സകല തെണ്ടികളേയും സാക്ഷികളാക്കിയാണല്ലോ ഹെഡ്‌മാസ്റ്റർ തകർത്താടിയത് അതിനാൽ കാര്യം വീട്ടിൽ പറയാതിരിക്കാനും കഴിയില്ല.\nC-ഡിവിഷന്റെ മുന്നിൽക്കൂടി പോകുന്നവഴിക്ക് ഒരു നിമിഷം അകത്തേയ്ക്ക് നോക്കി ആംഗ്യം കാട്ടിയതിനാണോ അടി? ആവാൻ വഴിയില്ല. ഞാൻ നോക്കിയതോ ‘എന്തടേയ്’ എന്ന് ആംഗ്യം കാട്ടിയതോ ഹെഡ്‌മാസ്റ്റർ കണ്ടിരിക്കാൻ ഒരു വഴിയുമില്ല. ഇനി ഗ്രൌണ്ടിൽ വേഗം എത്താത്തതിനാണോ? അക്കാര്യത്തിൽ കായികാദ്ധ്യാപകനില്ലാത്തത്ര പ്രശ്നം ഹെഡ്‌മാസ്റ്റർക്കുണ്ടാവാൻ ഒരു വഴിയുമില്ല. പൊതുവേ കായികവിനോദങ്ങളെ പ്രോത്സാഹിപ്പിക്കാത്തയാളാണ് ഹെഡ്‌മാസ്റ്റർ. ഇനി പുതിയ ചൂരലിന് ചൂടുണ്ടോ എന്ന് പരീക്ഷിച്ചതാണോ? സാദ്ധ്യതയില്ല. വെറുതേനടന്ന് കുട്ടികളെ അടിക്കുന്നതിൽ വിനോദം കണ്ടെത്തുന്നവനായിരുന്നില്ല അദ്ദേഹം.\nപിന്നെ എന്തായിരിക്കും കാരണം? അതിനുത്തരം എനിക്ക് ഇന്നുമറിയില്ല.\nCKGS-സൈറ്റുപയോഗിച്ച് പാസ്‌പോർട്ടു പുതുക്കൽ, PIO/OCI കാർഡുകൾ നേടിയെടുക്കൽ എന്നീ ഇന്ത്യൻ കോൺസുലാർ സേവനങ്ങൾക്ക് അപേക്ഷിക്കുന്നത് കാര്യമറിയാതെ ചൂരൽക്കമ്പാൽ അടിവാങ്ങുന്നതുപോലെയാണ്. കുറുമ്പ്/കുറ്റം എന്തായിരുന്നുവെന്നു അറിയില്ലെങ്കിലും വേദന മറക്കുകയോ അടിപ്പാട് മാറുകയോ ചെയ്യില്ല.\nസന്തോഷ് എഴുതിയത് | May 25, 2018 |0പ്രതികരണങ്ങള് ഈ ലേഖനത്തിലേയ്ക്കുള്ള ലിങ്കുകള്\nബാല്യത്തിങ്കൽ സഹിച്ചൂ സകലവികൃതിയും പീലികൊണ്ടേ പെടയ്ക്കൂ\nചേലൊത്താലോ ചതയ്ക്കും ചെറിയപുളിമരം ചേർത്തു നിർത്തിക്കൗമാരേ!\nകാലത്തായാൽ തുടങ്ങും ചെവിയി, “ലതരുതെ”, ന്നോതുമാ യൗവ്വനത്തിൽ,\nസ്നേഹത്തോടേ തരുന്നൂ, തിരികെ പലിശയും ചേർത്തൊരാശംസ, യമ്മേ!\nബാല്യത്തിങ്കൽക്കുറച്ചൂ സകലവികൃതിയും, പീലികൊണ്ടേ പെടയ്ക്കൂ;\nചേലൊത്താലോ ചതച്ചൂ ചെറിയപുളിമരം തന്റെ കൊമ്പാൽക്കൗമാരേ;\nകാലത്തായാലുറച്ചൂ ചെവിയിലതരുതെ, ന്നോതിടും യൗവ്വനത്തിൽ;\nതാലത്തിന്മേൽ പിടിച്ചോ, തിരികെ പലിശയും ചേർത്തൊരാശംസ, യമ്മേ!\nസന്തോഷ് എഴുതിയത് | May 13, 2018 |0പ്രതികരണങ്ങള് ഈ ലേഖനത്തിലേയ്ക്കുള്ള ലിങ്കുകള്\nഅറാം ക്ലാസ്സിൽ പഠിക്കുന്ന കാലം. ചിലപ്പോൾ ഏഴിൽ ആവാം; മിഡിൽ സ്കൂളിൽ ആണ്. ഒരു സൈക്കിൾ അഭ്യാസക്കാരൻ സ്കൂളിൽ വരുന്നു. വർഷത്തിലൊരിക്കൽ സ്കൂളുകളിൽ ഇത്തരം അഭ്യാസം പതിവാണ്.\nസംഭവത്തിനും ഒരാഴ്ചമുമ്പേ തന്നെ റ്റീച്ചർമാർ ഹൈപ്പ് തുടങ്ങിയിരുന്നു. എല്ലാവരും സൈക്കിൾ യജ്ഞം കാണണം, ഗംഭീരമാണ്. മുമ്പ് വന്നിട്ടുള്ളയാളാണ്. കഴിവിനനുസരിച്ച് പത്തു പൈസയോ നാലണയോ എന്താണെന്നു വച്ചാൽ, മുട്ടായി വാങ്ങിക്കളയുന്ന കാശ്, സൈക്കിൾയജ്ഞക്കാർക്ക് കൊടുക്കണം എന്നൊക്കെ കാഷ്വലായി നിർദ്ദേശങ്ങൾ. അഞ്ചുപൈസപോലും കയ്യിലില്ലാത്തെ നമ്മളിൽ പലരും ഈ സഹായാഹ്വാനബഹളം ഗൌനിച്ചതേയില്ല.\nഅങ്ങനെ ഒരു വെള്ളിയാഴ്ച മൂന്നുമണി കഴിഞ്ഞ് യജ്ഞ സംഘം സ്കൂളിലെത്തി. അഞ്ചുപേരാണ് സംഘത്തിൽ: ഒരു വൃദ്ധൻ, ഒരു സ്ത്രീ, എട്ടോ പത്തോ വയസ്സുള്ള ഒരു പെൺകുട്ടി, ഒരു കുരങ്ങൻ, പിന്നെ ഒരു സൈക്കിൾ.\nസ്കൂൾ ഗ്രൗണ്ടിൽ വൃദ്ധൻ ഒരു വലിയ വട്ടം വരച്ചു. സ്ത്രീ അവിടെ ചെറിയ ഒരു കല്ല് കൊണ്ടിട്ട് അതിൽ ഹനുമാന്റെ ചിത്രം ചാരിവച്ച് അരികിൽ ഇരിപ്പായി. പെൺകുട്ടിയും വൃദ്ധനും ഹനുമാനെ തൊഴുത് കുരങ്ങനും സൈക്കിളുമൊപ്പം വട്ടത്തിനുള്ളിലേയ്ക്ക് കയറി. കുട്ടികൾ ചുറ്റും കൂടിയിട്ടുണ്ട്. അദ്ധ്യാപകർക്ക് പ്രീമിയം സീറ്റിംഗ് ആണ്. ആറേഴ് കസേരകൾ അവർക്കായി ഇട്ടിട്ടുണ്ട്.\nയജ്ഞം ആരംഭിച്ചു. അഭ്യാസങ്ങൾ കണ്ട് കുട്ടികൾ കയ്യടിച്ചു. പെൺകുട്ടിയും കുരങ്ങനും വൃദ്ധനോടൊപ്പം പല ഇനങ്ങളിൽ പങ്കെടുത്തു. സൈക്കിളിന്റെ പിറകിൽ ഘടിപ്പിച്ച കാരിയരിൽ കയറി നിന്നിട്ട് വൃദ്ധന്റെ തോളിൽ നിന്നു രണ്ടു കയ്യും മാറ്റി ബാലൻസ് ചെയ്തു നിൽക്കുക, സൈക്കിൾ ഹാൻഡിലിൽ ഇരുന്നിട്ട് സൈക്കിൾ ചവിട്ടുന്ന വൃദ്ധന്റെ ദേഹത്തേയ്ക്ക് കാലുകൾ നീട്ടിപ്പിടിക്കുക, തോളിൽ വച്ച കുരങ്ങനുമായി സൈക്കിൾ ചവുട്ടുന്ന വൃദ്ധന്റെ തോളിൽ കയറുക തുടങ്ങിയവായിരുന്നു പെൺകുട്ടിയുടെ പ്രകടനങ്ങൾ. ചെയ്യുന്നത് ജാഗ്രതയോടെയാണെങ്കിലും താല്പര്യക്കുറവ് പെൺകുട്ടിയിൽ തെളിഞ്ഞുകാണാമായിരുന്നു.\nകുരങ്ങന്റെ വികൃതികൾ പലതും കണ്ട് കുട്ടികൾ ആർത്തു ചിരിച്ചു. കയ്യടിച്ചുരസിക്കുന്ന കുട്ടികൾക്കുനേരേ കുരങ്ങൻ പല്ലിളിച്ചിട്ട് കാണിച്ചു. പെൺകുട്ടിയോടും കുരങ്ങനോടും ഒപ്പവും അല്ലാതെയും വൃദ്ധൻ തന്റെ അഭ്യാസം തുടർന്നു. അതേസമയം സ്ത്രീ ഒരു പാത്രവുമായി വട്ടത്തിനു ചുറ്റും നടന്നു. കുട്ടികളിൽ ചിലരും അദ്ധ്യാപകരും അതിൽ ചില്ലറയിട്ടു.\nകാണികൾ യജ്ഞത്തിൽ ഹരം പിടിച്ചിരുന്ന നേരം നിരുപദ്രവമെന്നു തോന്നിപ്പിക്കുന്ന ഒരു അഭ്യാസത്തിനിടയിൽ പെൺകുട്ടി സൈക്കിളിൽ നിന്നും താഴെവീണു. അവൾ കരച്ചിൽ തുടങ്ങി. വൃദ്ധൻ സൈക്കിൾ നിർത്തി പെൺകുട്ടിയെ പൊക്കിയെടുത്തു. പൊടിപറ്റിയിരുന്ന കൈമുട്ടിൽ രക്തം പൊടിഞ്ഞിരുന്നു. മുറിവിന്മേൽ തടവിയ വൃദ്ധന്റെ പരുക്കൻ കൈ ചെറിയൊരു കരച്ചിലോടെ പെൺകുട്ടി തട്ടിമാറ്റി. അപ്പോൾ പ്യൂൺ ചേട്ടൻ ഓടിപ്പോയി മൊന്തയിൽ വെള്ളവുമായി വന്ന് പെൺകുട്ടിയുടെ കൈമുട്ട് കഴുകാൻ സഹായിച്ചു. വേദനകാരണം പെൺകുട്ടി വീണ്ടും കരഞ്ഞു.\nസ്ത്രീയ്ക്കും വൃദ്ധനും അദ്ധ്യാപകർക്കും വലിയ കൂസലൊന്നുമുണ്ടായില്ലെങ്കിലും പെൺകുട്ടിയുടെ വേദന ഞങ്ങളിൽ പടർന്നു. ദുരന്തം കണ്ടുനിൽക്കാൻ കരുത്തില്ലാത്ത, എന്നാൽ കയ്യിൽ കാശുണ്ടായിരുന്ന, ആരോ പറഞ്ഞു: “അഭ്യാസോന്നും കാണിക്കണ്ട. നമ്മക്ക് പൈസാ കൊടുക്കാം. ന്താ?”\nഅഭ്യാസങ്ങൾക്കും ദുരന്തങ്ങൾക്കും അവയെ നിർവ്വികാരം നോക്കിനിൽക്കുന്നവർക്കും, പക്ഷേ, ഇന്നും അന്ത്യമില്ല.\nസന്തോഷ് എഴുതിയത് | April 20, 2018 |0പ്രതികരണങ്ങള് ഈ ലേഖനത്തിലേയ്ക്കുള്ള ലിങ്കുകള്


'സിംഗർ സിസ്റ്റേഴ്സ് വ്ലോഗ് സിസ്റ്റേഴ്സ്'; കളിയുടെ ഗതിമാറ്റിയ ബിഗ് ബോസ് സിസ്റ്റേഴ്സ് | bigg boss entry of abhirami suresh and amrutha suresh mass changes in game\n'സിംഗർ സിസ്റ്റേഴ്സ് വ്ലോഗ് സിസ്റ്റേഴ്സ്'; കളിയുടെ ഗതിമാറ്റിയ ബിഗ് ബോസ് സിസ്റ്റേഴ്സ്\nKerala, First Published 27, Feb 2020, 1:02 PM IST\nഇപ്പോ ബിഗ് ബോസ് സിസ്റ്റേഴ്സ്.... അമൃതയും അഭിരാമിയും ബിഗ് ബോസിലെത്തിയിട്ട് ഒരാഴ്ച പോലും ആയിട്ടില്ല. എന്നാൽ ആ വീടിനെയും വീട്ടിലുള്ളവരെയും അടിമുടി ഒന്ന് കുലുക്കാൻ അവർക്ക് കഴിഞ്ഞു.\nഇപ്പോ ബിഗ് ബോസ് സിസ്റ്റേഴ്സ്.... അമൃതയും അഭിരാമിയും ബിഗ് ബോസിലെത്തിയിട്ട് ഒരാഴ്ച പോലും ആയിട്ടില്ല. എന്നാൽ ആ വീടിനെയും വീട്ടിലുള്ളവരെയും അടിമുടി ഒന്ന് കുലുക്കാൻ അവർക്ക് കഴിഞ്ഞു. ഇവരെത്തിയപ്പോൾ മുതൽ കളി കീഴ്മേൽ മറിഞ്ഞു, വീട് ഒന്ന് കുലുങ്ങി ഉണർന്നു, മറ്റു മത്സാർത്ഥികൾ ആകെ ചിതറി അസ്വസ്ഥരായി, അഭിരാമിയും അമൃതയും ബിഗ് ബോസിന്റെ അമ്പതാം ദിവസമാണ് വീട്ടിനുള്ളിലേക്ക് പാട്ടുകാർ എന്ന പോലെ വന്നു കയറിയത്.\nഅപ്പോൾ എല്ലാവരും സന്തോഷഭരിതരും ആഹ്ലാദവാന്മാരും ആയിരുന്നു. എന്നാൽ എല്ലാവരും ഇരിക്കുമോഴാണ് ബിഗ് ബോസ് പുതിയ മത്സരാര്‍ത്ഥികളായ അഭിരമിക്കുന്ന അമൃതയ്ക്കും സ്വാഗതം എന്ന് വിളിച്ചു പറഞ്ഞത്. ഒരൊറ്റ നിമിഷം കൊണ്ട് മിക്കവരുടെയും മുഖത്തെ പ്രകാശം അണഞ്ഞു, ആശങ്ക ഉണ്ടായി, എല്ലാവരും ഒരു നിമിഷം കൊണ്ട് അരക്ഷിതരായി മാറി. ഇവർ എങ്ങനെയാണു വീടിനെയും ഓരോ മത്സരാര്‍ത്ഥികളെയും സ്വാധീനിച്ചത് എന്ന് നോക്കാം.\nരജിത് കുമാർ ശ്രമിച്ചത് ഇവരുമായി കൂട്ടുകൂടാനും കൂടെ നിർത്താനുമാണ്. അതിനായി അദ്ദേഹം പതിനെട്ടടവും പയറ്റി.ബിഗ് ബോസ് സിസ്റ്റേഴ്സ് അദ്ദേഹത്തിനെ നിരാശപ്പെടുത്തിയില്ല. അദ്ദേഹം പറയുന്നതിനൊക്കെ തലയാട്ടി. നല്ല കേൾവിക്കാരായി നിന്നു. എന്നാൽ അദ്ദേഹം ചില കാര്യങ്ങൾ പറയുമ്പോഴുള്ള ഇവരുടെ പ്രതികരണം അതീവ രസകരമായിരുന്നു. ഉദാഹരണത്തിന് രജിത് കുമാർ പറയുന്നു എന്റെ പ്രസംഗത്തിലെ ചില ഭാഗങ്ങൾ അടർത്തിയെടുത്തു ചിലർ എന്നെ വിമർശിക്കുന്നു, അത് ശരിയല്ല എന്ന്.\nഉടൻ അഭിരാമി പറയുന്നു, അതെ, ചേട്ടാ എന്നെയും ചിലർ എന്റെ ലുക്ക് കണ്ടു വിലയിരുത്തുന്നു, ബോഡി ഷെയിം ചെയ്യുന്നു എന്ന്. അടുത്തതായി വിശ്വാസവും ശാസ്ത്രവും തമ്മിൽ ബന്ധമുണ്ടെന്നും ഇല്ലെന്നും രാജിത്തും ജസ്‍ലയും തമ്മിൽ തര്‍ക്കം നടക്കുമ്പോൾ അമൃത പറയുന്നു, നേരാ, വിശ്വാസവും ശാസ്ത്രവും തമ്മിൽ ചില ബന്ധമുണ്ട് എന്ന്.\nഇവർ ആത്മാർഥമായി രജിത്തിനൊപ്പം നിൽക്കുകയാണോ, അതോ രജിത് കുമാറിനെ ട്രോളുകയാണോ എന്ന് തിരിച്ചറിയാൻ വയ്യാത്ത അവസ്ഥ. എന്തായാലും രജിത് കുമാറിന്റെ അതേ ലൈൻ പിടിച്ചാണ് ഗെയിം കളി. ടാസ്ക്ക് വന്നപ്പോൾ രജിത്തിനൊപ്പം നിന്ന് കളിച്ചെങ്കിലും കിട്ടിയ സ്വർണം പങ്കു വെക്കാനോ രജിത് കുമാറിനെ സൂക്ഷിക്കാൻ ഏൽപ്പിക്കാനോ ഒന്നും ഇവർ തയ്യാറായതുമില്ല. അവർ ഒറ്റക്ക് തന്നെ കളിച്ചു, ജയിച്ചു.\nആര്യയാണ് ബിഗ് ബോസ് സിസ്റ്റേഴ്സ് കളിയിലേക്ക് വന്നപ്പോൾ തകർന്നു പോയ ഒരു കഥാപാത്രം. ആദ്യം ആര്യ ഇവരെ ഹാർദ്ദവമായി വരവേറ്റു. എന്നാൽ പിന്നീട് എന്തൊക്കെയോ അസ്വസ്ഥതകൾ ഉണ്ടായി. ഒന്ന് ഇവർ രജിത് കുമാറിന്റെ ടീമിൽ ചേർന്നു . രണ്ടാമതായി ആര്യയ്ക്ക് താൻ എന്തൊക്കെയോ ആണെന്നും മറ്റുള്ള എല്ലാവരേക്കാളും ഉന്നത ശ്രേണിയിൽപ്പെട്ട മത്സരാർത്ഥി ആണെന്നും ഒരു ധാരണ ഉണ്ടായിരുന്നു. അതും തകർന്നു പോയി.\nആര്യയെ ഇന്നലെ ടാസ്ക്കിനിടയിൽ ബിഗ് ബോസ് സിസ്റ്റേഴ്സ് അടിപൊളിയായി പറ്റിക്കുകയും ചെയ്തു. ഇന്നലത്തെ ടാസ്ക്കിൽ ആര്യ ഇവരോട് ഒത്തു കളിക്കാമെന്നും ആര്യ സുജോയെ ബ്ലോക്ക് ചെയ്തു തരാം എന്നിട്ട് അഭിരാമിയും അമൃതയും വീണയും പോയി സ്വർണം പെറുക്കി വാ എന്നും, എന്നിട്ടത് ആര്യയ്ക്ക് ഷെയർ ചെയ്യണമെന്നും പറഞ്ഞിരുന്നു. അവരത് തലകുലുക്കി സമ്മതിക്കുകയും ടാസ്ക്ക് കഴിഞ്ഞപ്പോൾ ആര്യയ്ക്ക് ഒന്നും കൊടുക്കാതിരിക്കുകയും ചെയ്തു. സുജോയെ ബ്ലോക്ക് ചെയ്യാൻ ശ്രമിച്ച ആര്യയുടെ മുഖത്ത് സുജോയുടെ ഇടിയും കിട്ടി. ആദ്യമായാണ് ബിഗ് ബോസ് വീട്ടിൽ ആര്യ തിരിച്ചടി നേരിടുന്നത്. ആര്യയുടെ ആത്മവിശ്വാസവും സന്തോഷവും ഒക്കെ പോവുകയും അരക്ഷിതയാവുകയും ചെയ്തു. അവാർഡ് നൽകിയപ്പോൾ ആര്യയ്ക്ക് കോവർ കഴുത അവാർഡും നൽകി.\nബിഗ് ബോസ് സിസ്റ്റേഴ്സ് വീട്ടിൽ വന്നയുടൻ ടാർഗറ്റ് ചെയ്ത വ്യക്തി ഫുക്രുവാണ്. ആദ്യ ദിനം മുതൽ അവനെ പല തരത്തിൽ ചൊറിയാൻ തുടങ്ങി. ഫസ്റ്റ് ഇമ്പ്രെഷൻ അവാർഡിൽ ഫുക്രുവിന് പൂവാലൻ കോഴി, കോമാളി അവാർഡുകൾ നൽകി ആത്മവിശ്വാസം തകർക്കുകയാണ് ആദ്യം ചെയ്തത്. അതിന്റെ ഭാഗമായുണ്ടായ അഭിമുഖത്തിലും അവനെ പരമാവധി മാനസികമായി തകർക്കാൻ അവർ ശ്രമിച്ചു. ഫുക്രുവിനോടും ജസ്‍ലയോടും ഫുക്രുവിനെക്കുറിച്ചു ചോദിച്ച ചോദ്യങ്ങൾ അവനെ ഫീൽ ചെയ്യിപ്പിച്ചിട്ടുണ്ട്.\nഅതിനു പുറമെ ഇന്നലത്തെ ടാസ്ക്കിൽ ഫുക്രു ടാസ്ക്ക് വേഷത്തിൽ ഓടാൻ നിന്നപ്പോൾ അമൃത അത് ചോദ്യം ചെയ്തു. ഫക്രു സ്ഥിരം ശൈലിയിൽ ഒച്ചയുയർത്തി അതിനെ എതിർത്തപ്പോൾ അമൃത സമാധാനത്തോടെ ഫുക്രുവിനെ ഇറിറ്റേറ്റ് ചെയ്തു കൊണ്ടിരുന്നു. ഒടുവിൽ ഫുക്രു ശബ്ദമുയർത്തി മൈൻഡ് യുവർ ഓൺ ബിസിനസ് എന്ന് അലറി. അമൃത സമാധാനത്തോടെ വീ ആർ ഇൻ ദി ഗെയിം. ഇറ്റ് ഈസ് പാർട്ട് ഓഫ് ഔർ ബിസിനസ് എന്ന് തിരിച്ചടിച്ചു.\nഒരു നിമിഷം ആലോചിച്ചു നിന്ന ഫുക്രു ട്രൗസർ ഊരി ജസ്‍ലയ്ക്ക് നേരെ എറിഞ്ഞു കൊടുത്തു. ഇന്നാ പിടിച്ചോ എന്റെ നിക്കർ എന്നും പറഞ്ഞു കൊണ്ട്.\nഫുക്രു ഇതുവരെ അവനെ പുകഴ്ത്തുന്ന, അവനോട് ബന്ധം സ്ഥാപിക്കാൻ മത്സരിക്കുന്ന, അവനെ സ്നേഹിക്കാൻ മുട്ടി നിൽക്കുന്ന പെണ്ണുങ്ങളെ മാത്രമേ കണ്ടിട്ടുള്ളു. അവൻ പതറി പോയി. ബിഗ് ബോസ് സഹോദരിമാർ എത്ര എളുപ്പത്തിലാണ് ഫുക്രുവിനു മേൽ ആധിപത്യം സ്ഥാപിച്ചത് എന്ന് നോക്കൂ.\nഅടുത്തതായി ഇവർ ടാർഗെറ് ചെയ്തത് പാഷാണം ഷാജിയെ ആണ്. ഇത് വരെ എല്ലാ ടാസ്ക്കിലും മുന്നിലായി തുടർച്ചയായ നാലാഴ്ചകളിൽ കാപ്റ്റനായി അഹങ്കരിച്ചു നിൽക്കുകയായിരുന്നു പാഷാണം ഷാജി. ടാസ്ക്കിനിടെ ഇവരെ സെറ്റപ്പ് എന്ന് ഷാജി വിളിച്ചതിനെ എല്ലായിടത്തും നടന്നു പറഞ്ഞു ചർച്ചയാക്കി. ഷാജിയുടെ സ്ത്രീവിരുദ്ധ പ്രസ്താവന ചർച്ച ആക്കാൻ കഴിഞ്ഞത് പെൺകുട്ടികളുടെ വൻ വിജയമായി. കൂടാതെ അവാർഡ് നൽകിയപ്പോൾ ഷാജിക്ക് കാട്ടുമാക്കൻ അവാർഡും അലവലാതി അവാർഡും ഇവർ നൽകി.\nഇതിനെക്കുറിച്ച് പലരോടും ചർച്ച ചെയ്യുന്നുണ്ടായിരുന്നു. ഇത് വരെ വീട്ടിലുണ്ടായിരുന്ന പെണ്ണുങ്ങൾ ഷാജിയെ പുകഴ്‌ത്താൻ മത്സരിക്കുന്നവരായിരുന്നു. ആദ്യമായിട്ടാണ് ഷാജിയും തന്നെ അലവലാതി എന്ന് മുഖത്ത് നോക്കി വിളിച്ച രണ്ടു പെൺകുട്ടികളെ കാണുന്നത്. ഷാജിയും ആകെ അടിമുടി ഒന്ന് പതറിയിട്ടുണ്ട്. ഇത്തവണ ടാസ്ക്കിൽ ഏറ്റവും കുറച്ചു പോയിന്റുകൾ നേടിയത് പാഷാണം ഷാജിയാണ്. ക്യാപ്റ്റനില് നിന്ന് ജയിലിലേക്ക് ഷാജിയെ വിടാൻ ഇവർക്ക് കഴിഞ്ഞു. ടാസ്ക്കിൽ ഒന്നാമത് സുജോയും രണ്ടാമത് അമൃതയും അഭിരാമിയുമാണ്.\nഅടുത്തതായി ഇവർ ടാർഗറ്റ് ചെയ്തത് ജസ്‍ലയെയാണ്. അവാർഡ് നൽകിയപ്പോൾ ജസ്‍ലയ്ക്ക് കുരങ്ങൻ അവാർഡ് നൽകി. തുടർന്ന് ജസ്‍ല രജിത്തുമായി ഉരസുമ്പോഴൊക്കെ അമൃത കൃത്യമായി ഇടപെട്ട് ജസ്‍ലയെ പിന്തിരിപ്പിച്ചു. കൂടാതെ ഇന്നലെ ജസ്‍ല രജിത് കുമാറിനോട് ശബ്ദമുയർത്തി കയർക്കുമ്പോൾ അമൃത എന്ത് ഭാഷയാണിത് ജസ്‍ല എന്ന് അൽപ്പം ശബ്ദമുയർത്തി തന്നെ ചോദിച്ചു കൊണ്ട് തന്റെ സ്റ്റാൻഡ് വ്യക്തമാക്കി.\nബാക്കിയുള്ള മത്സരാര്‍ത്ഥികളും അകെ അങ്കലാപ്പിലാണ്. സൂരജും സുജോയും അലസാന്ദ്രയും വീണയുമൊക്കെ വളരെ കരുതലോടെയാണ് ഇപ്പോൾ നിൽക്കുന്നത്.\nമൊത്തത്തിൽ സംഭവിച്ച ഏറ്റവും വലിയ മാറ്റം ആര്യ, പാഷാണം ഷാജി, വീണ, ഫുക്രു, പിന്നെ ജസ്‍ലയും സൂരജും ഉൾപ്പെടുന്ന ടീം ബിഗ് ബോസ് വീട് അടക്കി വാഴുകയായിരുന്നു. അതിനു അഭിരാമിയുടെയും അമൃതയുടെയും വരവോടെ അന്ത്യമുണ്ടായി എന്നതാണ്. അത് മാത്രമല്ല, വളരെ പെട്ടന്ന് രജിത് കുമാർ നേതൃത്വം നൽകുന്ന ടീം രജിത് കുമാർ, സുജോ, രഘു, അമൃത, അഭിരാമി എന്നിവർ വന്നു ചേർന്ന് കൂടുതൽ ശക്തിപ്പെടുകയും ജസ്ലയും അലസാന്‍ഡ്രയും പ്രത്യേക ടീമായി മാറുകയും ചെയ്തു എന്നതാണ്. അതിൽ തന്നെ രജിത് കുമാർ ടീമിൽ സന്തോഷവും ആത്മവിശ്വാസവും ആര്യ ടീമിൽ അരക്ഷിതാവസ്ഥയും അങ്കലാപ്പും ഉണ്ടായി.\nമൊത്തത്തിൽ ഇപ്പോൾ ബിഗ് ബോസ് ഗെയിം കാണാൻ രസമുണ്ട്. കാരണം ഇപ്പോൾ നല്ല ആകാംഷയുണ്ട്. ആർക്കും ഒന്നും പ്രവചിക്കാൻ പറ്റാത്ത പോലെയായി ഗെയിം. അഭിരാമിയും അമൃതയും ആദ്യ ആഴ്ച തന്നെ ടാസ്ക്കിലൊക്കെ പെർഫോം ചെയ്തു കളിയിൽ സ്ഥാനം ഉറപ്പിച്ചു. ആര്യ ടീമിന് കാര്യമായി പോയിന്റ് നേടാൻ കഴിഞ്ഞില്ല. അലസാന്‍ഡ്രയും സുജോയും തമ്മിൽ പുകഞ്ഞു കത്തുന്ന പ്രേമവും നൈരാശ്യവും അടിയാവുമോ തുടങ്ങി ഇപ്പോൾ ഗെയിമിൽ പ്രേക്ഷകർക്ക് നല്ല ആകാംഷയുണ്ട്. അപ്പൊ വലിയ വലിയ കളികൾക്കും ട്വിസ്റ്റുകൾക്കുമായി നമുക്ക് കാത്തിരിക്കാം.\nmass changes in game


ഇലിയഡ്, എഴുതിയത് ഹോമര് , വിഷയം നോവല് , ISBN 9789387911215, Published by H and C Books ::: കേരളാ ബുക്ക് സ്റ്റോർ\nISBN : 9789387911215\nBook Name in English : Iliad\nമഹാഭാരത’ത്തിലേതുപോലെ, യവനേതിഹാസമായ ‘ഇലിയഡി’ലും ഇതിവൃത്തമാകുന്നത് യുദ്ധമാണ്. ട്രോയ് നഗരത്തിനുനേരെ ഗ്രീക്കുകാര് നടത്തിയ യുദ്ധത്തിന്റെ കഥപറയുന്ന ഈ മഹാകാവ്യം, സുന്ദരിയായ ഹെലന്റെ തിരോധാനത്തില് തുടങ്ങി വീണ്ടെടുപ്പില് അവസാനിക്കുന്നു; അതിനിടയിലായി പതിറ്റാണ്ടുകള് നീളുന്ന ഒരു യുദ്ധവും. ഒരു സ്ത്രീക്കു വേണ്ടി ദേവന്മാരും മാനവരും അണിചേരുന്ന ഉഗ്രപോരാട്ടങ്ങളുടെ ഉജ്വലവര്‍ണനകളാല് സമൃദ്ധമാണ് ‘ഇലിയഡി’ന്റെ പ്രമേയപരിസരം. ലോകസാഹിത്യത്തിലെ ക്ലാസിക് രചനയുടെ പുനരാഖ്യാനം. വിവര്‍ത്തനം: കെ.പി. ബാലചന്ദ്രന്.\nWrite Your Review about ഇലിയഡ്


വര്‍ക്കേഴ്സ് ഫോറം: പാമൊലിന് കേസ് - നിയമവും നീതിയും\nകേരള രാഷ്ട്രീയാന്തരീക്ഷത്തെ പ്രക്ഷുബ്ധമാക്കിയ പാമൊലിന് കേസ് പുതിയ വഴിത്തിരിവിലെത്തിയിരിക്കുകയാണ്. മുന് മുഖ്യമന്ത്രി കെ കരുണാകരനും മുന്‍മന്ത്രി ടി എച്ച് മുസ്തഫയുമടക്കമുള്ള ഉന്നതന്മാര് ഉള്‍പ്പെട്ട കേസില്, അന്വേഷണ ഉദ്യോഗസ്ഥന്മാര് കോടതിയില് സമര്‍പ്പിച്ച റിപ്പോര്‍ട്ടും ഹാജരാക്കിയ രേഖകളും സാക്ഷിമൊഴികളും എല്ലാം വിശദമായി പരിശോധിച്ചശേഷം ഈ വിഷയത്തില് അന്നത്തെ ധനമന്ത്രിയും ഇന്നത്തെ മുഖ്യമന്ത്രിയുമായ ഉമ്മന്‍ചാണ്ടിയുടെ പങ്കുകൂടി അന്വേഷിക്കണമെന്ന് കോടതി ഉത്തരവിട്ടിരിക്കുകയാണ്. ഈയൊരു സാഹചര്യത്തില് ആഭ്യന്തരവകുപ്പു കൂടി കൈയാളുന്ന ഉമ്മന്‍ചാണ്ടി മുഖ്യമന്ത്രിയായി തുടരാമോ എന്ന ചോദ്യം ഉയര്‍ന്നുവന്നിരിക്കുന്നു. കോണ്‍ഗ്രസിന്റെ സംസ്ഥാന- അഖിലേന്ത്യാ നേതൃത്വത്തിന്റെ പ്രതികരണം ഉടന് വന്നു- ഉമ്മന്‍ചാണ്ടി മുഖ്യമന്ത്രിയായി തുടരാം എന്ന്. ഇത്തരമൊരു പ്രഖ്യാപനത്തിന് കോണ്‍ഗ്രസ് നേതൃത്വത്തെ പ്രേരിപ്പിച്ച ചേതോവികാരം ആര്‍ക്കും മനസിലാക്കാവുന്നതേയുള്ളൂ.\nഅഴിമതി ആരോപണത്തില് കുടുങ്ങി മഹാരാഷ്ട്ര മുഖ്യമന്ത്രിയും ചില കേന്ദ്രമന്ത്രിമാരും രാജിവച്ചു കഴിഞ്ഞു. ഡല്‍ഹി മുഖ്യമന്ത്രി ഷീലാ ദീക്ഷിതിന്റെ രാജിക്കുവേണ്ടി സമ്മര്‍ദം മുറുകുകയാണ്. അത്തരമൊരു ഘട്ടത്തില് അഴിമതിക്കേസില് ഉള്‍പ്പെട്ടതിന്റെ പേരില് കേരള മുഖ്യമന്ത്രികൂടി രാജിവയ്ക്കുന്ന അവസ്ഥ വന്നാല് കോണ്‍ഗ്രസിന് തീര്‍ച്ചയായും അങ്ങേയറ്റത്തെ നാണക്കേടാകും. ജഡ്ജിയുടെ തീരുമാനംതന്നെ പക്ഷപാതപരവും നിയമവിരുദ്ധവുമാണെന്നും അതുകൊണ്ട് അതു മുഖ്യമന്ത്രിക്ക് ബാധകമല്ല എന്നതുമാണ് വിചിത്രമായ ഒരു വാദം. വിജിലന്‍സ് ജഡ്ജിക്ക് ഉമ്മന്‍ചാണ്ടിയോടുള്ള വ്യക്തിവിരോധംകൊണ്ടോ അല്ലെങ്കില് രാഷ്ട്രീയ പക്ഷപാതിത്വംകൊണ്ടോ ആണ് ഇങ്ങനെയൊരു ഉത്തരവ് പുറപ്പെടുവിച്ചതെന്ന വാദം അംഗീകരിച്ചാല് പിന്നെ ഒരു കേസിലും ഒരു ജഡ്ജിക്കും വിധി പറയാന് കഴിയില്ല. ഏതു ന്യായാധിപനുമെതിരെ ഇങ്ങനെ പറയാമല്ലോ. അഥവാ അങ്ങനെയാണെങ്കില് അതിനു പ്രതിവിധിയുണ്ടല്ലോ;\nവിജിലന്‍സ് ജഡ്ജി അന്തിമ വിധികര്‍ത്താവല്ല. ഉമ്മന്‍ചാണ്ടിക്കു ഹൈക്കോടതിയില് അപ്പീല് പോകാം. ഹൈക്കോടതി ജഡ്ജിമാരെല്ലാം അദ്ദേഹത്തിന്റെ വിരോധികളാണെന്നും ഹൈക്കോടതിയില്‍നിന്ന് നീതി പ്രതീക്ഷിച്ചുകൂടാ എന്നുമാണെങ്കില് സുപ്രീം കോടതിയിലും പോകാം. അന്തിമവിധി സുപ്രീം കോടതിയുടേതാണല്ലോ. ഇതിലേറെ വിചിത്രമായി തോന്നിയത് ഉമ്മന്‍ചാണ്ടി ഒരു കാരണവശാലും രാജിവയ്ക്കേണ്ടതില്ല എന്ന് കോടതിക്കു വെളിയില്‍വച്ച് വാദിക്കാന് ഒരു അഭിഭാഷകന് മുന്നോട്ടുവന്നു എന്നതാണ് (കോടതിക്കകത്ത് അങ്ങനെ വാദിക്കുന്നത് മനസിലാക്കാം). വക്കീല് പറയുന്നത് ക്രിമിനല് നടപടി നിയമം 173}(8) വകുപ്പ് പ്രകാരം കൂടുതല് അന്വേഷണം നടത്താന് ഉത്തരവിടുകമാത്രമാണ് കോടതി ചെയ്തിട്ടുള്ളത് എന്നും ഒരാളുടെ പേരില് അന്വേഷണം നടക്കുന്നു എന്നതുകൊണ്ടുമാത്രം അയാള് രാജിവയ്ക്കണം എന്നു പറയുന്നത് പരിഹാസ്യമാണെന്നുമാണ്. ഈ വാദം കുറെക്കൂടി വലിച്ചു നീട്ടിയാല് ഉമ്മന് ചാണ്ടി കേസില് പ്രതിയായാലും രാജിവയ്ക്കേണ്ടതില്ല, കാരണം കോടതിയില് കുറ്റക്കാരനാണെന്നു തെളിയുന്നതുവരെ ഏതൊരു പ്രതിയും നിരപരാധിയായി പരിഗണികപ്പെടണം എന്നാണ് നീതിശാസ്ത്രം. കുറെക്കൂടി മുന്നോട്ടുപോയാല് വിജിലന്‍സ് കോടതി കുറ്റക്കാരനാണെന്നു കണ്ട് ഉമ്മന്‍ചാണ്ടിയെ ശിക്ഷിച്ചാല്‍പ്പോലും അദ്ദേഹം നിരപരാധിയായി തുടരും. കാരണം അന്തിമവിധി പറയാനുള്ള അധികാരം സുപ്രീംകോടതിക്കാണ്. തീര്‍ച്ചയായും നിയമത്തിന്റെ തലനാരിഴ കീറി വക്കീലന്മാര്‍ക്ക് ഇങ്ങനെയൊക്കെ വാദിക്കാവുന്നതേയുള്ളൂ. പക്ഷേ, അത് കോടതിക്കു വെളിയില് വച്ചാകരുത് എന്നുമാത്രം.\nഇവിടെ പരിഗണനയിലിരിക്കുന്ന കേസില് കേവലം ക്രിമിനല് നടപടി നിയമത്തിലെ വകുപ്പുകളും വക്കീലന്മാര് നടത്തുന്ന നിയമ വ്യാഖ്യാനങ്ങള്‍ക്കുമപ്പുറത്തുള്ള ചില വിഷയങ്ങള്‍കൂടി ഉള്‍പ്പെട്ടിട്ടുണ്ട്. അത് ജനങ്ങളുടെ നീതിബോധവും ഇന്ത്യന് ജനാധിപത്യത്തിന്റെ ഭാവിയുമാണ്. നിയമനിര്‍മാണസഭകള് , രാഷ്ട്രീയ പാര്‍ടികള് , കോടതികള് , വാര്‍ത്താ മാധ്യമങ്ങള് , ഉദ്യോഗസ്ഥന്മാര് - ഇവരെല്ലാം ചേര്‍ന്നാണ് ഇന്ത്യന് ജനാധിപത്യ വ്യവസ്ഥയെ താങ്ങിനിര്‍ത്തുന്നത്. ഇതിന്റെയെല്ലാം അടിത്തറയായി നില്‍ക്കുന്നതാകട്ടെ നീതിബോധവും ജനാധിപത്യമൂല്യങ്ങളിലും ധാര്‍മികമൂല്യങ്ങളിലുമുള്ള ജനങ്ങളുടെ വിശ്വാസവുമാണ്. അടിത്തറ ഇളകിയാല് കേവലം തൂണുകള്‍ക്കുമാത്രം ജനാധിപത്യ വ്യവസ്ഥയെ താങ്ങിനിര്‍ത്താന് കഴിയില്ല. ഈ വിശ്വാസം നിലനിര്‍ത്തുകയും സംരക്ഷിക്കുകയും വേണം. ആറു പതിറ്റാണ്ടിലേറെയായി എല്ലാ പരിമിതികളോടും ദൗര്‍ബല്യങ്ങളോടും കൂടിയാണെങ്കില്‍പ്പോലും ഇന്ത്യയില് പാര്‍ലമെന്ററി ജനാധിപത്യം നിലനില്‍ക്കുന്നത് ജനങ്ങളുടെ ഈ വിശ്വാസത്തിന്റെ അടിത്തറയിന്മേലാണ്.\nഇന്ത്യയോടൊപ്പം സ്വാതന്ത്ര്യം നേടിയ നമ്മുടെ അയല്‍രാജ്യങ്ങളില് പട്ടാളഭരണവും കലാപവും നിരന്തരം നടക്കുന്നത് നമ്മുടെ മുന്നില്‍ത്തന്നെയുള്ള കാഴ്ചയാണ്. ലാല് ബഹാദൂര് ശാസ്ത്രിയെന്ന ഒരു ചെറിയ മനുഷ്യന് പണ്ട് ഇന്ത്യയുടെ റെയില്‍വേ മന്ത്രിയും പിന്നീട് പ്രധാനമന്ത്രിയും ആയിരുന്നു. നെഹ്റു കുടുംബത്തില്‍പ്പെട്ടവരെമാത്രമേ അംഗീകരിക്കൂ എന്നു വാശിപിടിക്കുന്ന കോണ്‍ഗ്രസ് നേതൃത്വം അദ്ദേഹത്തെ എന്നേ മറന്നിരിക്കുന്നു. രാജ്യത്തെവിടെയോ ഒരു തീവണ്ടിയപകടം നടന്നപ്പോള് അതിന്റെ ഉത്തരവാദിത്തം സ്വയം ഏറ്റെടുത്ത് റെയില്‍വേ മന്ത്രിസ്ഥാനം രാജിവച്ച ആളായിരുന്നു ശാസ്ത്രി. മാറിവരുന്ന സാഹചര്യത്തില് ഒരു പുനഃപരിശോധന നടത്തിയാല് ശാസ്ത്രി വെറും വിഡ്ഢിയായിരുന്നു എന്നു വിലയിരുത്താം. എന്നാല്, ഇന്ത്യന് ജനാധിപത്യത്തെ സംരക്ഷിച്ചുനിര്‍ത്തിയതിന്റെ പിന്നില് ഇത്തരം കുറെ "വിഡ്ഢികളുടെ" മഹത്തായ സംഭാവനകളുണ്ട് എന്ന കാര്യം നമുക്ക് മറന്നുകൂടാ.\nനിയമത്തിന്റെ വകുപ്പുകളിലെ അക്ഷരങ്ങള്‍ക്കും വാചകങ്ങള്‍ക്കും അവയുടെ വ്യാഖ്യാനങ്ങള്‍ക്കുമപ്പുറത്തുള്ള നീതിബോധവും ധാര്‍മികതയും ജനാധിപത്യമൂല്യങ്ങളും തകര്‍ന്നാല് രാജ്യത്ത് എന്തും സംഭവിക്കാം. ഇവിടെ അന്വേഷണം നേരിടുന്ന ഉമ്മന്‍ചാണ്ടി എന്ന വ്യക്തി ഒരു സാധാരണക്കാരനല്ല. ഏതെങ്കിലും അന്വേഷണ ഉദ്യോഗസ്ഥന് വിചാരിച്ചാല് കള്ളസാക്ഷികളെ ഉപയോഗിച്ച് കള്ളക്കേസില് പ്രതിയാക്കാവുന്ന ആളല്ല. അദ്ദേഹം ഇന്ന് ധനമന്ത്രിയുമല്ല. അദ്ദേഹം ആഭ്യന്തരവകുപ്പുകൂടി കൈയാളുന്ന സംസ്ഥാന മുഖ്യമന്ത്രിയാണ്, സംസ്ഥാനത്തിന്റെ ഏറ്റവും ഉന്നതനായ ഭരണാധികാരിയാണ്. അദ്ദേഹം സംസ്ഥാന പൊലീസ് സേനയെയാകെ നിയന്ത്രിക്കുന്ന ആഭ്യന്തരമന്ത്രിപദവും സംസ്ഥാന ഭരണത്തെയാകെ നിയന്ത്രിക്കുന്ന മുഖ്യമന്ത്രിപദവും വഹിക്കുമ്പോള് അദ്ദേഹത്തിനെതിരെ സത്യസന്ധമായി അന്വേഷണം നടത്താനും കുറ്റക്കാരനാണെങ്കില് കുറ്റപത്രം സമര്‍പ്പിക്കാനും ഏതെങ്കിലും പൊലീസ് ഉദ്യോഗസ്ഥനു കഴിയുമോ? ഭരണഘടനയിലും ക്രിമിനല് നടപടി നിയമത്തിലും എന്തെല്ലാം എഴുതിവച്ചാലും പ്രായോഗിക തലത്തിലുള്ള പ്രയാസങ്ങള് ആര്‍ക്കാണറിയാത്തത്.\nഇന്ത്യന് ഭരണഘടനയിലെ അടിസ്ഥാന സിദ്ധാന്തങ്ങളിലൊന്നാണ് നിയമവാഴ്ചയും നിയമത്തിനു മുന്നിലുള്ള തുല്യതയും. നിയമത്തിന്റെ മുന്നില് എല്ലാവരും തുല്യരാണെന്നും എല്ലാവര്‍ക്കും തുല്യസംരക്ഷണം ലഭിക്കുമെന്നും ഭരണഘടനയുടെ 14- ാം വകുപ്പ് അനുശാസിക്കുന്നു. ഇത് പൗരന്റെ മൗലികാവകാശങ്ങളിലുള്‍പ്പെട്ടതാണ്. എന്നാല് , ഇന്ത്യയിലെ പരമോന്നത കോടതി ഒരു വര്‍ഷത്തെ കഠിനതടവിന് ശിക്ഷിച്ച ആര് ബാലകൃഷ്ണപിള്ള എന്ന മുന്‍മന്ത്രി ഏറിയപങ്കും പരോളില് പുറത്തും അതിനുശേഷം സകല ആര്‍ഭാടങ്ങളും അനുഭവിച്ച് പഞ്ചനക്ഷത്ര ആശുപത്രിയിലും കഴിയുന്നത് നാം കണ്ടുകൊണ്ടിരിക്കുന്നു. അതേസമയം കുറ്റമൊന്നും ചെയ്യാതെതന്നെ കള്ളക്കേസില് പ്രതിയാക്കപ്പെട്ട് വര്‍ഷങ്ങളോളം വിചാരണത്തടവുകാരായി ഇന്ത്യയിലെ വിവിധ ജയിലുകളില് കിടന്നു നരകിക്കുന്നവര് ആയിരങ്ങളാണ്. എവിടെ മൗലികാവകാശങ്ങള് ? എവിടെ ഭരണഘടനയും 14-ാം വകുപ്പും? നിയമത്തിനുമുന്നിലെ തുല്യതയും നിയമവാഴ്ചയുമെവിടെ?\nസുപ്രീംകോടതിവിധിയെ അട്ടിമറിക്കുന്ന മുന്‍മന്ത്രിമാര് , കോടതി ഉത്തരവുകളെ അവഗണിക്കുന്ന മന്ത്രിമാരും ഉദ്യോഗസ്ഥ മേധാവികളും, തന്റെ കീഴിലുള്ള പൊലീസ് ഉദ്യോഗസ്ഥനോട് തന്റെ പേരില് കേസുണ്ടെങ്കില് അന്വേഷിക്കൂ എന്നാജ്ഞാപിക്കുന്ന മുഖ്യമന്ത്രി. ഇങ്ങനെ സമര്‍ഥന്മാരുടെ എണ്ണം കൂടുകയും "വിഡ്ഢി"കളുടെ എണ്ണം കുറയുകയും ചെയ്താല് തകരുന്നത് ഇന്ത്യന് ജനാധിപത്യ വ്യവസ്ഥയാണ്. ജനങ്ങളില് നിലനില്‍ക്കുന്ന നീതിബോധം, ധാര്‍മികത, ജനാധിപത്യമൂല്യങ്ങള് - നിയമങ്ങളുടെ അക്ഷരങ്ങള്‍ക്കപ്പുറത്ത് ഈ മൂല്യങ്ങളെല്ലാം സംരക്ഷിക്കപ്പെടണം. ജനാധിപത്യ വ്യവസ്ഥയില് ജനങ്ങളുടെ വിശ്വാസം നിലനിര്‍ത്തണം. തന്റെ പേരില് കേസന്വേഷണം നടക്കുമ്പോള് അന്വേഷണ ഉദ്യോഗസ്ഥനെ നിയന്ത്രിക്കാന് അധികാരമുള്ള മുഖ്യമന്ത്രിപദവിയില്‍നിന്ന് ഉമ്മന്‍ചാണ്ടി മാറിനില്‍ക്കണമെന്ന് ആവശ്യപ്പെടുന്നത് ഈയൊരു നീതിബോധത്തിന്റെ പേരിലാണ്. അദ്ദേഹം തന്റെ പാര്‍ടിയില് ഉന്നതസ്ഥാനത്തിരിക്കുന്നതിനോ പൊതുരംഗത്തു തുടരുന്നതിനോ ആരും എതിരല്ല. കേസന്വേഷണം പൂര്‍ത്തിയാകുന്നതുവരെയെങ്കിലും അദ്ദേഹം മുഖ്യമന്ത്രിസ്ഥാനത്തുനിന്ന് മാറിനിന്നെങ്കിലേ അന്വേഷണം നിഷ്പക്ഷവും നീതിപൂര്‍വവുമാണെന്ന് ജനങ്ങള്‍ക്ക് വിശ്വസിക്കാന് കഴിയൂ. ജനങ്ങളുടെ വിശ്വാസം ജനാധിപത്യ വ്യവസ്ഥയുടെ അടിസ്ഥാനശിലയാണ്. ഈ വിശ്വാസം തകരാതെ, ജനാധിപത്യത്തിന്റെ അടിത്തറ സംരക്ഷിക്കാന് ഓരോ പൗരനും ബാധ്യതയുണ്ട്.\nഅഡ്വ. ഇ കെ നാരായണന്, കടപ്പാട് :ദേശാഭിമാനി\nLabels: അഴിമതി, ഉമ്മൻ‌ചാണ്ടി സർക്കാർ, കോടതികള്, രാഷ്ട്രീയം


'ലോകത്തിലെ തന്നെ മികച്ച5നടന്മാരിൽ ഒരാളാണ് മോഹൻലാൽ. ഇന്ത്യൻ സിനിമയിൽ അമിതാഭ് ബച്ചനെ ഇഷ്ടമാണെങ്കിലും എനിക്ക് മോഹൻലാൽ കഴിഞ്ഞേ ഒള്ളൂ ആരും' : മീര ജാസ്മിൻ !\n‘ലോകത്തിലെ തന്നെ മികച്ച5നടന്മാരിൽ ഒരാളാണ് മോഹൻലാൽ. ഇന്ത്യൻ സിനിമയിൽ അമിതാഭ് ബച്ചനെ ഇഷ്ടമാണെങ്കിലും എനിക്ക് മോഹൻലാൽ കഴിഞ്ഞേ ഒള്ളൂ ആരും’ : മീര ജാസ്മിൻ !\nweb desk 16/07/2019\n2001-ൽ ലോഹിതദാസ് സംവിധാനം ചെയ്ത സൂത്രധാരൻ എന്ന ചലച്ചിത്രത്തിലൂടെ മലയാള സിനിമയിലേയ്ക്ക് കടന്നു വന്ന നായികയാണ് മീരാ ജാസ്മിൻ. ‘ശിവാനി’ എന്ന കഥാപാത്രത്തെയാണ് മീരാ ജാസ്മിൻ ഇതിൽ അവതിരിപ്പിച്ചത്. ആദ്യ ചിത്രത്തിന്റെ സംവിധായകനായ ലോഹിതദാസാണ് മീരാ ജാസ്മിൻ എന്ന പേരു നൽകിയത്. അതുകഴിഞ്ഞ് ഒരു ദശാബ്ദത്തിൽ അധികം മലയാള സിനിമയിലെ മുൻനിര നായികയായി മീരാ ജാസ്മിൻ മികച്ച അഭിനേത്രിക്കുള്ള ദേശീയപുരസ്കാരം വരെ നേടിയിട്ടുണ്ട്. ഒരേകടൽ, വിനോദയാത്ര, രസതന്ത്രം, അച്ചുവിന്റെ അമ്മ, കസ്തൂരിമാൻ, സ്വപ്നക്കൂട് ഗ്രാമഫോൺ തുടങ്ങിയ സിനിമകളിലൂടെ മലയാളികളുടെ ഹൃദയത്തിൽ സ്ഥാനം കണ്ടെത്തിയ ഈ നടി മലയാള സിനിമാ ചരിത്രത്തിലെ ഏറ്റവും മികച്ച നടിമാരിൽ ഒരാളായി കണക്കാക്കപ്പെടുന്നു. ഇപ്പോൾ മലയാള സിനിമയിൽ നിന്ന് ഒരു ചെറിയ ഇടവേള എടുത്തിരിക്കുകയാണ് മീര. ഈയടുത്തകാലത്ത് ജെ.ബി ജംഗ്ഷൻ എന്ന കൈരളി ടിവി സംപ്രേഷണം ചെയ്യുന്ന അഭിമുഖ പരിപാടിയിൽ വന്ന മീര ജാസ്മിൻ മലയാളികളുടെ പ്രിയ നടൻ മോഹൻലാലിനെ കുറിച്ച് വാചാലയായി.\nമീരാജാസ്മിൻ മോഹൻലാലിനെ കുറിച്ച് പറഞ്ഞത് ഇങ്ങനെ..\nമോഹൻലാൽ ഒരു ഗ്രേറ്റ് ആക്ടറാണ്. എനിക്ക് പറയാനുള്ളത് മോഹൻലാൽ എന്നു പറയുന്ന നടൻ ലോകത്തിലെ തന്നെ മികച്ച അഞ്ചു നടന്മാരിൽ ഒരാളാണ്. നമ്മൾ എപ്പോഴും ഹോളിവുഡ് ആക്ടേഴ്സ് എന്ന് പറയും. ടോപ് ഫൈവ് എന്നുപോലും പറയാൻ പാടില്ല. അങ്ങനെ അദ്ദേഹത്തിന്റെ കാലിബർ അളക്കാൻ സാധിക്കില്ല. പക്ഷേ അത്ര വലിയ നടനാണ് അദ്ദേഹം.\nനമ്മൾ ഇപ്പോഴും മികച്ച നടന്മാരെ കുറിച്ച് പറയുമ്പോൾ ഹോളിവുഡ് ആക്ടഴ്സിന്റെ പേര് പറയും. പക്ഷെ നമ്മുടെ മോഹൻലാൽ അവരോടൊപ്പം നിൽക്കുന്ന നടനാണ്. എപ്പോഴും എനിക്ക് ഒരു വിഷമം എന്താണെന്ന് വെച്ചാൽ ഇന്ത്യൻ സിനിമയെ കുറിച്ച് പറയുമ്പോൾ ബോളിവുഡിനെ ഹൈപ്പ് ചെയ്ത് സംസാരിക്കുന്ന ഒരു പ്രവണതയുണ്ട്. തീർച്ചയായും അമിതാഭ് ബച്ചനെ ഇഷ്ടമാണ് എങ്കിലും എനിക്ക് മോഹൻലാൽ കഴിഞ്ഞേ ഒള്ളൂ ആരും. : മീരാജാസ്മിൻ പറഞ്ഞു.\n“ഉണ്ടയിലെ ഒരു രംഗം കണ്ടപ്പോൾ എന്റെ അടുത്തിരുന്ന ഭാര്യയുടെ കണ്ണ് നിറഞ്ഞത് ഞാൻ കണ്ടു.. പലപ്പോഴും ഉച്ചത്തിലുള്ള കയ്യടികൾ അവളിൽ നിന്നും ഞാൻ കേട്ടു.. :- സിവിൽ പോലീസ് ഓഫീസർ എഴുതിയ കുറിപ്പ് #വൈറൽ\nമലയാളത്തിന്റെ എക്കാലത്തെയും മികച്ച ചിത്രം ‘മേലേപ്പറമ്പിലെ ആൺവീടി’ന്റ രണ്ടാം ഭാഗം ഉണ്ടാകുമോ…? എംഎൽഎ മാണി സി കാപ്പൻ മനസ്സുതുറക്കുന്നു…


പ്രിയ വാര്യര് തെലുങ്കിലേക്ക് – celluloid\nതെലുങ്കു സിനിമയിലും അരങ്ങേറ്റം കുറിക്കാനൊരുങ്ങി പ്രിയ വാര്യര്. നിതിന് നായകനായെത്തുന്ന ചിത്രത്തില് രാകുല് പ്രീത് സിംഗ് ആണ് മറ്റൊരു നായിക. നിതിന് തന്നെയാണ് വിവരം പുറത്ത് വിട്ടത്. യെലേടി ചന്ദ്രശേഖറാണ് ചിത്രം സംവിധാനം ചെയ്യുന്നത്. ഭവ്യ ആനന്ദ് പ്രസാദാണ് ചിത്രം നിര്‍മിക്കുന്നത്. സംഗീതം ഒരുക്കുന്നത് കീരവാണിയാണ്.\nഒരു അഡാര് ലൗ എന്ന ചിത്രത്തിലൂടെ ശ്രദ്ധ നേടിയ പ്രിയ ശ്രീദേവി ബംഗ്ലാവിലൂടെയാണ് ബോളിവുഡില് അരങ്ങേറ്റം കുറിച്ചത്. പ്രശാന്ത് മാമ്പുള്ളിയാണ് ചിത്രം സംവിധാനം ചെയ്യുന്നത്. മായങ്ക് ശ്രീവാസ്തവ സംവിധാനം ചെയ്യുന്ന ലൗ ഹാക്കര് എന്ന ചിത്രത്തിലും പ്രിയ നായികയായെത്തുന്നു.\n”ആങ്ങളയ്ക്ക് ഇങ്ങനെയൊക്കെ പണി കൊടുക്കുന്നതല്ലേ ഒരു രസം?” …സഹോദരന്റെ ജന്മദിനം അനുശ്രീ ആഘോഷിച്ചിതിങ്ങനെ..


റിയല്‍മീ ടിവി ഇന്ത്യയില് വില്‍പ്പനയ്‌ക്കെത്തി, വിലയും സവിശേഷതകളും ഇങ്ങനെ | Realme plans 55 inch Realme TV after selling 15000 units in less than 10 minutes during first sale\nNew Delhi, First Published 4, Jun 2020, 9:26 AM\nറിയല്‍മീ ടിവി രണ്ട് പതിപ്പുകളിലാണ് വരുന്നത്. 32 ഇഞ്ച് പതിപ്പിന് 12,999 രൂപയും 43 ഇഞ്ച് പതിപ്പിന് 21,999 രൂപയുമാണ് വില. ഫ്‌ലിപ്കാര്‍ട്ടിലും കമ്പനിയുടെ സ്വന്തം വെബ്‌സൈറ്റിലും ഇതിന്റെ വില്‍പ്പന ആരംഭിച്ചു.\nദില്ലി: റിയല്‍മീയുടെ ആദ്യത്തെ സ്മാര്‍ട്ട് ടെലിവിഷന് വില്‍പ്പനയ്‌ക്കെത്തി. ആന്‍ഡ്രോയിഡ് ടിവി, ഡോള്‍ബി ഓഡിയോ സ്പീക്കറുകള്, അള്‍ട്രാബ്രൈറ്റ് ഡിസ്‌പ്ലേ എന്നിവയാണ് ഇതിന്റെ സവിശേഷതകള്. ഫെബ്രുവരിയിലാണ് ഇത് ഇന്ത്യന് വിപണിയില് എത്തുമെന്ന് ആദ്യം സ്ഥിരീകരിച്ചത്, എന്നാല് ലോക്ക്ഡൗണും കോവിഡ് 19 പാന്‍ഡെമിക് മൂലമുണ്ടായ പ്രതികൂല സാഹചര്യങ്ങളും കാരണം അത് സംഭവിച്ചില്ല. റിയല്‍മീ ഇപ്പോള് രാജ്യമെമ്പാടുമുള്ള മിക്കവാറും എല്ലാ സ്ഥലങ്ങളിലും സ്മാര്‍ട്ട് ടിവി എത്തിക്കുന്നു. റിയല്‍മീ ടിവിയുടെ ആദ്യ വില്‍പ്പനയെക്കുറിച്ചുള്ള വിശദാംശങ്ങളും എന്തുകൊണ്ടാണ് ഇത് പരിഗണിക്കേണ്ടതെന്നും നോക്കാം.\nറിയല്‍മീ ടിവി വില, വില്‍പന വിശദാംശങ്ങള്:-\nറിയല്‍മീ ടിവി രണ്ട് പതിപ്പുകളിലാണ് വരുന്നത്. 32 ഇഞ്ച് പതിപ്പിന് 12,999 രൂപയും 43 ഇഞ്ച് പതിപ്പിന് 21,999 രൂപയുമാണ് വില. ഫ്‌ലിപ്കാര്‍ട്ടിലും കമ്പനിയുടെ സ്വന്തം വെബ്‌സൈറ്റിലും ഇതിന്റെ വില്‍പ്പന ആരംഭിച്ചു. ഇന്ത്യയിലെ കണ്ടെയ്ന്‍മെന്റ് സോണുകള് ഒഴികെ എല്ലാ ലൊക്കേഷനുകളിലും ടിവി ഡെലിവര് ചെയ്യുമെന്ന് കമ്പനി അറിയിച്ചിട്ടുണ്ട്.\nഷവോമിയുടെ എംഐ ടിവിയുടെ ശക്തമായ എതിരാളികളായാണ് റിയല്‍മീ ടിവി വിപണിയില് അറിയപ്പെടുന്നത്. എംഐ ടിവിയോട് വിലയിലും നേരിയ വ്യത്യാസം ഇതു കാണിക്കുന്നു. മികച്ചതും ഭംഗിയാര്‍ന്നതുമായ ഡിസ്‌പ്ലേ, ശക്തമായ സ്പീക്കറുകള്, സര്‍ട്ടിഫൈഡ് ആന്‍ഡ്രോയിഡ് ടിവിക്ക് മുകളിലുമുള്ള ഒന്നിലധികം കണക്റ്റിവിറ്റി ഓപ്ഷനുകള് എന്നിവ പോലുള്ള മിക്ക കാര്യങ്ങളും റിയല്‍മീ നല്‍കിയിരിക്കുന്നു.\nറിയല്‍മീ ടിവി പിന്തുണയ്ക്കുന്ന സവിശേഷതകള് ഇതാ:\nഇതിനു ബെസെല്‍കുറവ് ഡിസൈന് ഉണ്ട്, മാത്രമല്ല അതിന്റെ ഡിസ്‌പ്ലേയ്ക്ക് 400 നിറ്റുകള് വരെ തെളിച്ചമുണ്ടാക്കാന് കഴിയും. 15,000 രൂപയില് താഴെയുള്ള ടിവി പാനലുകള് എങ്ങനെയാണെന്നത് പരിഗണിക്കുമ്പോള് ഇത് വളരെ തിളക്കമാര്‍ന്നതാണ്.\nഎല്ലാവര്‍ക്കും ഹോം തിയേറ്ററുകളോ സൗണ്ട് ബാറുകളോ വാങ്ങാന് കഴിയാത്തതിനാല് ടിവിക്ക് ശബ്ദം ഒരുപോലെ പ്രധാനമാണ്. ടിവിയില് നാല് സ്റ്റീരിയോ സ്പീക്കറുകളുണ്ടെന്ന് റിയല്‍മീ അവകാശപ്പെടുന്നു, എല്ലാം ഡോള്‍ബി ഓഡിയോ ട്യൂണ് ചെയ്യുന്നു.\nആന്‍ഡ്രോയിഡ് പൈ സര്‍ട്ടിഫൈഡ് പതിപ്പ് അടിസ്ഥാനമാക്കിയാണ് ടിവി വരുന്നത്. ഇതിനര്‍ത്ഥം, പിന്തുണയ്ക്കുന്ന എല്ലാ അപ്ലിക്കേഷനുകളും ഗൂഗിള്‍പ്ലേ സ്‌റ്റോറില് നിന്ന് ഡൗണ്‍ലോഡുചെയ്ത് ഇന്‍സ്റ്റാളുചെയ്യാമെന്നാണ്.\nറിയല്‍മീ ടിവി വിദൂര നിയന്ത്രണത്തിന് ബ്ലൂടൂത്ത് പിന്തുണ ഉണ്ട്. അതിനര്‍ത്ഥം ഇത് പ്രവര്‍ത്തിക്കുന്നതിന് ബ്ലൂടൂത്ത് എവിടെ നിന്നും ഉപയോഗിക്കാമെന്നാണ്.\nLast Updated 4, Jun 2020, 9:26 AM


Updated: October 7, 2019 9:56:44 pm\nനിങ്ങളുടെ പദ്ധതികള്‍ക്കുണ്ടായ എതിര്‍പ്പുകളൊക്കെ അവസാനിച്ചിരിക്കുന്നു. ചില ചിന്തകള് ഉള്ളില് തന്നെ കൊണ്ടു നടന്നതോര്‍ത്ത് നിങ്ങള് സന്തോഷിക്കും. ഇന്നു മുതല് ഇത് നിങ്ങളുടെ കളമാണ്.\nRead Here: Horoscope Today October 7, 2019: നിങ്ങളുടെ ഇന്നത്തെ ദിവസം, രാശിഫലം\nജീവിതം വളരെ രസകരമായി തോന്നിയേക്കാം. പക്ഷെ ഗ്രഹനില നോക്കുമ്പോള് അതങ്ങനയല്ലെ. വ്യക്തിപരമായ വാഗ്ദാനങ്ങള് സ്വീകരിക്കുമ്പോള് സൂക്ഷിക്കുക. ഒരിക്കലും പാലിക്കാനാകാത്ത വാഗ്ദാനവുമായി ചിലര് വന്നേക്കാം.\nജീവിതം തിരക്കേറിയതായി മാറുകയാണ്. അതൊരു നല്ലകാര്യവുമാണ്. നിങ്ങള് എത്രമാത്രം തിരക്കിലാണോ അത്രയും സന്തുഷ്ടരായിരിക്കും. ആഴ്ചയുടെ അവസാനത്തോടെ ഉത്തരവാദിത്തങ്ങള് കുന്നുകൂടും. ഇല്ല എന്ന് പറയാന് സാധിക്കുമോ?\nവീട്ടിലെ സാഹചര്യം അല്‍പ്പം ദുര്‍ബലമായിരിക്കും. അതുകൊണ്ട് നിങ്ങള് ഒന്നുകറങ്ങി വരാന് ആലോചിക്കും. നിങ്ങള് എപ്പോഴും മാറ്റി നിര്‍ത്തിയിട്ടുള്ള നിങ്ങളുടെ ഉളളിലെ യാത്രാപ്രേമിയെ സ്വീകരിക്കേണ്ട സമയമാണ്. സാമ്പത്തിക കാര്യങ്ങളില് കരുതല് വേണം.\nജീവിതം കൂടുതല് വ്യക്തമായി കാണാനാകും. മാറ്റങ്ങളെ കുറിച്ചൊക്കെ ചിന്തിക്കാം. പെട്ടു കിടക്കുകയാണെന്ന് തോന്നുന്നുണ്ടെങ്കില് ഇതാണ് പ്രവര്‍ത്തിക്കാനുള്ള സമയം. സാമ്പത്തിക കാര്യങ്ങളൊക്കെ നിയന്ത്രണത്തിലാക്കണം.\nഇടക്കാല കാല സാമ്പത്തിക പരീക്ഷണങ്ങള് മാറ്റി വയ്ക്കണം. ബിസിനസ് കാര്യങ്ങളില് കൂടുതല് നല്ല നിലയിലെത്തും. പ്രൊഫഷണല് മേഖലയിലെ സമ്മര്‍ദ്ദം കുറയും.\nവളരെ വേഗത്തില് ചിന്തിച്ച് അവസരങ്ങള് മുതലെടുക്കണം. നിങ്ങളുടെ മികച്ച സമയങ്ങളിലൊന്നാണിത്. സാമൂഹ്യ ഇടപെടലുകളും വ്യക്തി ജീവിതതവുമെല്ലാം തിളക്കമേറിയതാകും.\nഇനി നിങ്ങള്‍ക്ക് നിശബ്ദമായിട്ടിരിക്കാനാകില്ല. വെല്ലുവിളി നിറഞ്ഞ സാഹചര്യങ്ങളും അസാധാരണക്കാരായ ആളുകളും നിങ്ങളുടെ ക്ഷമയെ പരീക്ഷിക്കും. ഒരിടവേളയ്ക്ക് ശേഷം നിങ്ങളുടെ ഉള്ളില് വീണ്ടും പ്രണയം വിടരും. സൗഹൃദം ആഴത്തിലുള്ളതാകും. മറ്റുള്ളവരുമായി അടുത്ത് പെരുമാറുക.\nരഹസ്യങ്ങള് നിങ്ങള് അറിയും. അത് സൂക്ഷിക്കുക. പൊതുവെ നിശബ്ദമായിരിക്കും ഈ ആഴ്ച. പ്രൊഫഷണല് രംഗത്ത് നല്ല ഓഫര് കണ്ടെത്തും. ഇനി അടുത്തൊന്നും അതുപോലൊന്ന് കിട്ടില്ല.\nവലിയ ആഗ്രഹങ്ങളില് നിന്നും വിട്ടുമാറും. പ്രശ്‌നങ്ങളുണ്ടാക്കിയിരുന്ന ഒരു സൗഹൃദമോ ബന്ധുവോ ശാന്തമാകും. നിങ്ങള് അവഗണിച്ചിരുന്ന ആ വ്യക്തിയുടെ വികാരങ്ങളെ പരിഗണിക്കുക.\nനിങ്ങളുടെ നക്ഷത്രങ്ങളുടെ സ്ഥാനം വളരെ നല്ലതാണ്. പക്ഷെ നിങ്ങള് മടി കാണിച്ചാല് ഒന്നും നടക്കില്ല. 101 ശതമാനം ദൃഢനിശ്ചയമുണ്ടെങ്കിലെ വിജയിക്കൂ. അനുഭവ സമ്പത്തില്ലെങ്കില് മാറി നില്‍ക്കുക.\nനല്ലൊരു അവസരം വരുന്നുണ്ട്. വളരെ എളുപ്പത്തിലത് കണ്ടെത്താനോ നടപ്പിലാക്കാനോ സാധിക്കില്ല. അതിന്റേതായ സമയത്ത് മാത്രം കണ്ടെത്തിക്കോളും. കൃത്യമായ സമയത്ത് മാത്രം ഇടപാടുകള് നടത്തുകയെ ഒരു പുതിയ ബന്ധത്തിന് ശ്രമിക്കുകയോ ആവാം.\nWeb Title: Horoscope of the week oct 06 oct 12


www.mathsblog.in : Maths Blog for School Teachers & Students: ഉത്തരം കിട്ടിപ്പോയി...!!!\nതാഴെയുള്ള പോസ്റ്റില് അപര്‍ണയുടെ അമ്മാവന് ഉന്നയിച്ച ചോദ്യത്തിന് ചിലര് മെയിലിലൂടെയും ഫോണിലൂടെയുമെല്ലാം കൃത്യമായ ഉത്തരം പറഞ്ഞിരുന്നു. പക്ഷെ അവരോടെല്ലാം ഉത്തരങ്ങള് Comment ല് രേഖപ്പെടുത്താനാവശ്യപ്പെട്ടെങ്കിലും കാര്യമായ Comments ഒന്നും കണ്ടില്ല. പ്രിയപ്പെട്ടവരേ, നിങ്ങളുടെ Commentകളാണ് ഞങ്ങള്‍ക്ക് പ്രചോദനമേകുന്നത്. നമുക്ക് ഈ ബ്ലോഗിന്റെ എല്ലാ സാധ്യതകളേയും പരിചയപ്പെടുത്താം. നാളെ നിങ്ങള്‍ക്കും ഇത്തരമൊരു ബ്ലോഗ് തുടങ്ങാനാവുന്നതല്ലേയുള്ളു? ആ സാധ്യതകളെ ഇപ്പോഴേ പ്രയോജനപ്പെടുത്തുക. ഒരു ബ്ലോഗ് എങ്ങനെ നിയന്ത്രിക്കാമെന്നതടക്കമുള്ള കാര്യങ്ങള് തുടര്‍ന്നുള്ള Post കളിലൂടെ നമുക്കു ചര്‍ച്ച ചെയ്യാന് കഴിയും. അതിന്റെ ആദ്യഘട്ടമെന്ന നിലയില് Comment ചെയ്യാന് ശ്രമിച്ചു നോക്കൂ.\nഅപര്‍ണയുടെ ഒരു സുഹൃത്ത് അവളെ സഹായിച്ചു. അതിന്റെ പിന്നിലെ രഹസ്യം വളരെ ലളിതമാണെന്നറിഞ്ഞപ്പോള് അവള്‍ക്ക് ഗണിതരസം കൂടുതല് മാധുര്യമുള്ളതായിത്തോന്നി. കാരണം, അപര്‍ണ്ണ അമ്മാവനോട് ഏറ്റവുമൊടുവില് പറഞ്ഞുകൊടുത്ത സംഖ്യയിലെ അക്കങ്ങള് തമ്മില് കൂട്ടി തൊട്ടു മുകളിലുള്ള9ന്റെ ഗുണിതത്തില് നിന്നും കുറച്ചാല് വെട്ടിക്കളഞ്ഞ സംഖ്യ കണ്ടു പിടിക്കാനാകുമത്രേ.\nഅപര്‍ണക്ക് ഉത്തരമായി കിട്ടിയ 7219620 എന്ന സംഖ്യയിലെ6വെട്ടിക്കളയുന്നു. ബാക്കിയുള്ള 721920 എന്ന സംഖ്യ അമ്മാവനോട് പറഞ്ഞപ്പോള് ഉടനെ അദ്ദേഹം അതിലെ അക്കങ്ങള് കൂട്ടി. 7+2+1+9+2+0=21. ഈ 21 നു മുകളിലെ9ന്റെ ഗുണിതമായ 27 ല് നിന്നും 21 കുറക്കുന്നു 27-21=6 ഇത്രേ ഉള്ളു കാര്യം. അമ്മാവന് ഒരു യാത്രക്കിറങ്ങുന്നതിനാല് വിശദമായ ഒരു ചര്‍ച്ചയ്ക്ക് സമയം കിട്ടിയില്ല. എന്തായാലും തൊട്ടടുത്ത ഒരു ദിവസം വരാനും മറ്റൊരു മാജിക്ക് അവതരിപ്പിക്കാമെന്നും പറഞ്ഞ് അദ്ദേഹം പുറത്തേക്കിറങ്ങി. എന്തായാലും അപര്‍ണയും അമ്മാവനും ഗണിത മാജിക്കുകളുമായി നിങ്ങളിലേക്ക് ഇനി ഇടക്കിടെ വന്നെത്തി നോക്കും. വിവിധ വിഷയങ്ങളുമായി എന്നും നമുക്ക് കണ്ടു മുട്ടാം.\nമേല്‍പ്പറഞ്ഞ മാജിക്കിലെ ഗണിതതത്വം=ഏതൊരു സംഖ്യയില് നിന്നും അതിലെ അക്കങ്ങള് കൂട്ടിയ സംഖ്യ കുറച്ചാല് കിട്ടുന്ന സംഖ്യ ഒന്‍പതിന്റെ ഒരു ഗുണിതമായിരിക്കും.\nsushama July 23, 2009 at 4:40 PM


UUKMA News മോദി കഴിഞ്ഞ വര്‍ഷത്തേക്കാള് സമ്പന്നന്, ഒറ്റവര്‍ഷം കൊണ്ട് 26.26 ശതമാനത്തിന്റെ വര്‍ധന, അമിത് ഷാ താഴേക്ക് - UUKMA News മോദി കഴിഞ്ഞ വര്‍ഷത്തേക്കാള് സമ്പന്നന്, ഒറ്റവര്‍ഷം കൊണ്ട് 26.26 ശതമാനത്തിന്റെ വര്‍ധന, അമിത് ഷാ താഴേക്ക് - UUKMA News\nപ്രധാനമന്ത്രി നരേന്ദ്ര മോദിയുടെ മൊത്തം ആസ്തി കഴിഞ്ഞ വര്‍ഷത്തേതിനേക്കാള് വര്‍ധിച്ചെന്ന് റിപ്പോര്‍ട്ട്. പ്രധാനമന്ത്രിയുടെ ഓഫീസിന് സമര്‍പ്പിച്ച റിപ്പോര്‍ട്ടിലാണ് ഇക്കാര്യങ്ങല് വ്യക്തമാക്കിയിരിക്കുന്നത്.\nജൂണ് 30 വരെയുള്ള കണക്കനുസരിച്ച് മോദിയുടെ മൊത്തം ആസ്തി 2.85 കോടിയാണ്. കഴിഞ്ഞ വര്‍ഷത്തേക്കാള് 36 ലക്ഷത്തിന്റെ വര്‍ധനവാണ് ഉണ്ടായിരിക്കുന്നത്. 2.49 കോടിയായിരുന്നു കഴിഞ്ഞ വര്‍ഷത്തെ മൊത്തം ആസ്തി. കഴിഞ്ഞ 15 മാസത്തിനിടെയാണ് ആസ്തിയിലുണ്ടായിരിക്കുന്ന വര്‍ധന. 3.3 ലക്ഷത്തിന്റെ ബാങ്ക് നിക്ഷേപവും 33 ലക്ഷം സുരക്ഷിത നിക്ഷേപത്തില്‍നിന്നുള്ള വരുമാനവുമാണ് പ്രധാനമന്ത്രിയുടെ ആസ്തി വര്‍ധനവിന്റെ പ്രധാന ഉറവിടം.\n2020 ജൂണ് അവസാനം 31,450 ലക്ഷം രൂപയാണ് മോദിയുടെ കൈവശമുണ്ടായിരുന്നത്. ഗാന്ധിഗനറിലുള്ള എസ്ബിഐ ബ്രാഞ്ചില് 3,38,173 രൂപയുടെ നിക്ഷേപവും. എഫ്ഡിആര്, എംഒഡി എന്നിവയായി ഇതേ ബാങ്കിലെ നിക്ഷേപം 1,60,28,939 രൂപയിലേക്ക് ഉയര്‍ന്നു. കഴിഞ്ഞ സാമ്പത്തിക വര്‍ഷം ഇത് 1.27 കോടി രൂപയായിരുന്നു. രണ്ട് ലക്ഷം രൂപയാണ് പ്രധാനമന്ത്രിയുടെ ശമ്പളം.\n8,43,124 രൂപയുടെ ദേശീയ സമ്പാദ്യ നിധിയിലും 1,50,957 രൂപയുടെ ലൈഫ് ഇന്‍ഷുറന്‍സിലും 20,000 രൂപയുടെ നികുതി മുക്ത ഇന്‍ഫ്രാ ബോണ്ടിലും മോദിക്ക് നിക്ഷേപമുണ്ട്. 1.75 കോടിയിലധികം വിലമതിക്കുന്ന സ്ഥാവര വസ്തുക്കളുമുണ്ട്. മുന് വര്‍ഷങ്ങളെ അപേക്ഷിച്ച് ഇന്‍ഷുറന് പ്രീമിയം മോദി കുറച്ചതായും എന്.എസ്.സിയിലെ നിക്ഷേപം വര്‍ധിപ്പിച്ചതായും പുതിയ കണക്കില് വ്യക്തമാകുന്നു.\nമോദിയുടെ വസ്തുവക ആസ്തികളില് മാറ്റമില്ല. 1.1 കോടി രൂപ വിലമതിക്കുന്ന ഗാന്ധിനഗറിലെ ഒരു സ്ഥലവും വീടുമാണ് ആസ്തിവിവര കണക്കില് മോദി ഉള്‍പ്പെടുത്തിയിട്ടുള്ളത്. അദ്ദേഹത്തിന്റെ കുടുംബാംഗങ്ങള്‍ക്കും ഇതില് അവകാശമുണ്ട്.\nവായ്പയോ സ്വന്തം പേരില് വാഹനങ്ങളോ അദ്ദേഹത്തിന് ഇല്ല. 1.5 ലക്ഷം വില വരുന്ന നാല് സ്വര്‍ണ മോതിരങ്ങള് മോദിക്ക് സ്വന്തമായുണ്ട്.\nമോദി കഴിഞ്ഞ വര്‍ഷത്തേതിനേക്കാള് വര്‍ധനവുണ്ടായപ്പോള് പക്ഷേ, അഭ്യന്തര മന്ത്രി അമിത് ഷായുടെ ആസ്തിയില് ഇടിവാണ് രേഖപ്പെടുത്തിയിരിക്കുന്നത്. ഗുജറാത്തിലെ സമ്പന്ന കുടുംബത്തില് ജനിച്ച അമിത് ഷായുടെ നിക്ഷേപങ്ങള്‍ക്ക് ഓഹരി വിപണിയിലും ഇടിവാണ് നേരിടുന്നത്. കഴിഞ്ഞ വര്‍ഷത്തേതിനേക്കാള് 32.3 കോടിയുടെ ഇടിവാണ് ഷായ്ക്കുള്ളത്.


പഞ്ചാബ് പിടിക്കാന് ആം ആദ്മി പാര്‍ട്ടി; സിഖ് വിഭാഗത്തില് നിന്ന് എഎപി മുഖ്യമന്ത്രി സ്ഥാനാര്‍ത്ഥിയെ ഇറക്കും\nപഞ്ചാബ് പിടിക്കാന് വിശാല പദ്ധതിയുമായി ആം ആദ്മി പാര്‍ട്ടി. മറ്റ് പാര്‍ട്ടികളില് അസ്വസ്ഥരായ നേതാക്കളെ എഎപിയില് കൊണ്ടുവരാന് നീക്കങ്ങള് സജീവമായി. പഞ്ചാബില് ആം ആദ്മി പാര്‍ട്ടിയുടെ മുഖ്യമന്ത്രി സ്ഥാനാര്‍ത്ഥി സിഖ് വിഭാഗത്തില് നിന്നാകുമെന്ന് അരവിന്ദ് കെജരിവാള് അറിയിച്ചു.\nപഞ്ചാബില് അടുത്ത വര്‍ഷം നടക്കാനിരിക്കുന്ന തെരഞ്ഞെടുപ്പ് ലക്ഷ്യമിട്ട് മികച്ച പ്രതിഛായയുള്ള നേതാക്കളെ പാര്‍ട്ടിയില് എത്തിക്കാനാണ് എഎപിയുടെ നീക്കം. 2017ല് എഎപി മികച്ച പ്രചാരണ പ്രവര്‍ത്തനങ്ങള് നടത്തിയെങ്കിലും ചൂണ്ടിക്കാണിക്കാന് പ്രതിഛായയുള്ള മുഖമില്ലാതിരുന്നതിന്റെ നേട്ടം ക്യാപ്റ്റന് അമരീന്ദര് സിംഗ് നേതൃത്വം നല്‍കിയ കോണ്‍ഗ്രസിന് ലഭിച്ചു. ആം ആദ്മി പാര്‍ട്ടിക്ക് പ്രതിപക്ഷ സ്ഥാനം കൊണ്ട് തൃപ്തിപ്പെടേണ്ടിവന്നു.\nഅരവിന്ദ് കെജരിവാള് തന്നെ പഞ്ചാബിലും മുഖ്യമന്ത്രിയാകുമോ എന്നായിരുന്നു കഴിഞ്ഞ തവണ കോണ്‍ഗ്രസ് ഉന്നയിച്ച ചോദ്യം. ഇത്തവണ സിഖ് വിഭാഗത്തില് നിന്നാകും എഎപിയുടെ മുഖ്യമന്ത്രി സ്ഥാനാര്‍ത്ഥിയെന്ന് അരവിന്ദ് കെജരിവാള് പ്രഖ്യാപിച്ചുകഴിഞ്ഞു. നവജ്യോത് സിംഗ് പാര്‍ട്ടിയില് വരുമോ എന്ന ചോദ്യത്തിന് മികച്ച നേതാവെന്ന് മാത്രം പറഞ്ഞ് കെജരിവാള് ഒഴിഞ്ഞുമാറി. ശിരോമണി അകാലിദള്-ബിജെപി സഖ്യം പൊളിഞ്ഞ സാഹചര്യത്തില് ഇത്തവണ കോണ്‍ഗ്രസ് സര്‍ക്കാരിനെ ലക്ഷ്യമാക്കിയുള്ള പ്രചാരണങ്ങള് വരുംദിവസങ്ങളില് കടുപ്പിക്കാനാണ് എഎപിയുടെ തീരുമാനം.\nStory Highlights: panjab election, AAP\nRead more on: Aam Aadmi Party | aravind kejriwal | Panjab\nപഞ്ചാബ് പിസിസി അധ്യക്ഷനായി സിദ്ദു ഇന്ന് ചുമതലയേല്‍ക്കും; ക്യാപ്റ്റന് അമരീന്ദര് സിംഗ് ചടങ്ങില് പങ്കെടുക്കും\nപഞ്ചാബ് കോണ്‍ഗ്രസില് പ്രതിസന്ധി തുടരുന്നു; സിദ്ദുവിനെതിരെ അമരീന്ദര് സിംഗ് സോണിയ ഗാന്ധിക്ക് കത്തയച്ചു\nഡൽഹിയിൽ പള്ളി പൊളിച്ച സംഭവത്തിൽ ഇടപെട്ട് അരവിന്ദ് കേജ്‌രിവാൾ; പ്രശ്‌നം പരിഹരിക്കുമെന്ന് മുഖ്യമന്ത്രിയുടെ ഉറപ്പ്\nഡൽഹിയിൽ ദേവാലയം പൊളിച്ച സംഭവം; അരവിന്ദ് കെജ്‌രിവാളിന് കത്തയച്ച് മുഖ്യമന്ത്രി\nപവർ കട്ട് ഉണ്ടാവില്ല; 300 യൂണിറ്റ് സൗജന്യ വൈദ്യുതി; ഉത്തരാഖണ്ഡിന് കെജ്‌രിവാളിന്റെ ഉറപ്പ്


Pambakuda block panchayat പാമ്പാക്കുട ബ്ലോക്ക് പഞ്ചായത്തിലെ ഇലഞ്ഞി ഡിവിഷനില് സഹോദരിമാരുടെ പോരാട്ടം\nഎറണാകുളം പാമ്പാക്കുട ബ്ലോക്ക് പഞ്ചായത്തിലെ ഇലഞ്ഞി ഡിവിഷന് സഹോദരിമാരുടെ പോരാട്ടം കൊണ്ട് ശ്രദ്ധേയമാകുന്നു. എല്‍ഡിഎഫിന് വേണ്ടി മത്സരിക്കുന്ന എല്‍സി ടോമിയും യുഡിഎഫ് സ്ഥാനാര്‍ഥി ബിന്ദു സിബിയുമാണ് ഒരേ കുടുംബത്തില് നിന്ന് അങ്കത്തിനിറങ്ങിയിരിക്കുന്നത്.\nമുവാറ്റുപുഴ ഈസ്റ്റ് മാറാടി പുത്തന് പീടികയില് പി.ഡി. ജോര്‍ജിന്റെയും മറിയക്കുട്ടിയുടെയും മുത്തമകളാണ് എല്‍സി. ഇളയയാളാണ് ബിന്ദു. ഇരുവരും ഇലഞ്ഞി പഞ്ചായത്തിലെ മരുമക്കള്. ഒരേ വാര്‍ഡില് താമസം. കേരളാ കോണ്‍ഗ്രസില് പ്രവര്‍ത്തിച്ചിരുന്ന എല്‍സി പാര്‍ട്ടിക്കൊപ്പം എല്‍ഡിഎഫില് എത്തി. സിഡിഎസ് ചെയര്‍പേഴ്‌സണ് ആയിരുന്നു.\nമഹിളാ കോണ്‍ഗ്രസ് മണ്ഡലം പ്രസിഡന്റാണ് ബിന്ദു. വ്യക്തി ബന്ധങ്ങള്‍ക്കപ്പുറം മത്സരത്തെ രാഷ്ട്രീയമായി മാത്രം കാണാനാണ് ഇരുവര്‍ക്കും ഇഷ്ടം. പ്രചാരണ പ്രവര്‍ത്തനങ്ങളില് സജീവമാണ് ഇരുവരും. സഹോദരിമാരുടെ മത്സരത്തില് ആര് ജയിക്കും എന്ന ആകാംക്ഷക്കൊപ്പം ആര്‍ക്ക് വോട്ടുചെയ്യുമെന്ന കണ്‍ഫ്യൂഷനിലാണ് ബന്ധുക്കളും സുഹൃത്തുക്കളും.\nStory Highlights – Pambakuda block panchayat


ISL Kerala Blasters Ian Hume comes to meet old buddies- പ്രിയപ്പെട്ടവരെ കാണാന് ഹ്യൂമേട്ടനെത്തി; നിലയ്ക്കാത്ത ആരവത്തോടെ വരവേറ്റ് മഞ്ഞപ്പട\nപ്രിയപ്പെട്ടവരെ കാണാന് ഹ്യൂമേട്ടനെത്തി; നിലയ്ക്കാത്ത ആരവത്തോടെ വരവേറ്റ് മഞ്ഞപ്പട\nഹ്യൂമിനെ സക്രീനില് കണ്ടതും പാതി മാത്രം നിറഞ്ഞിരുന്ന ഗ്യാലറി പൊട്ടിത്തെറിക്കുകയായിരുന്നു\nUpdated: October 20, 2018 9:48:19 pm\nസംഗതി ബ്ലാസ്റ്റേഴ്‌സ് വിട്ടെങ്കിലും ബ്ലാസ്റ്റേഴ്‌സ് ആരാധകര്‍ക്ക് ഇന്നും ഹ്യൂമേട്ടന് തന്നെയാണ് ഇയാന് ഹ്യൂം. ടീം വിട്ട് രണ്ട് വട്ടം പോയെങ്കിലും ബ്ലാസ്‌റ്റേഴ്‌സ് എന്ന് കേള്‍ക്കുമ്പോള് തന്നെ ആ മൊട്ടത്തലയാകും ആരാധകരുടെ മനസിലേക്ക് എത്തുന്നത്. തിരിച്ച് ഹ്യൂമിനും അങ്ങനെ തന്നെയാണ്. പൂനെയുടെ താരമായ ഹ്യൂമിന് ഏറ്റവും പ്രിയപ്പെട്ട ടീമും ആരാധകരും മഞ്ഞപ്പട തന്നെയാണ്.\nടീം വിട്ടു പോയതോടെ ഇനി ഹ്യൂമേട്ടനെ കാണാനാകില്ലല്ലോ എന്നോര്‍ത്ത് വിഷമിച്ച നിരവധി ബ്ലാസ്‌റ്റേഴ്‌സ് ആരാധകരുണ്ട്. അവര്‍ക്കെല്ലാം സന്തോഷത്തിന്റെ കാഴ്ച്ചയായി ഇന്നത്തെ ദിവസം മാറി. മത്സരം കാണാനായി ഹ്യൂം കൊച്ചിയിലെത്തിയിരിക്കുകയാണ്. തന്റെ മുന് സഹതാരങ്ങളെയെല്ലാം കണ്ട് സ്‌നേഹം അറിയിക്കുകയും ആശംസ നേരുകയും ചെയ്തു ഹ്യൂം. നായകന് സന്ദേശ് ജിങ്കന് കെട്ടിപ്പടിച്ചാണ് പഴയ മുന്നേറ്റ താരത്തെ സ്വീകരിച്ചത്.\nഇതിനിടെ ചാനല് അവതാരിക ഹ്യൂമിനെ അഭിമുഖത്തിനായി ക്ഷണിക്കുകയുണ്ടായി. ഹ്യൂമിനെ സക്രീനില് കണ്ടതും പാതി മാത്രം നിറഞ്ഞിരുന്ന, കളി തുടങ്ങുന്നതിന് മണിക്കൂറുകള് മുമ്പ്, പൊട്ടിത്തെറിക്കുകയായിരുന്നു. ഗ്യാലറിയിലെ ആവേശത്തെ കുറിച്ച് സൂചിപ്പിച്ച അവതാരികയോട് എന്നും ഈ ആരാധകര്‍ക്ക് മുന്നിലെത്തുക സന്തോഷമുള്ളതാണെന്നും ഹ്യൂം പറഞ്ഞു.\nA special guest joins @khuri8 ahead of tonight's #KERDEL!@KeralaBlasters fans, happy to see @Humey_7 back in Kochi?#HeroISL #LetsFootball #FanBannaPadega pic.twitter.com/b1fSCZHvBT\nIain HumeISLKerala Blasters FC\nWeb Title: Isl kerala blasters ian hume comes to meet old buddies


ബൈബിളില് പ്രവചിക്കപ്പെട്ട പ്രവാചകന്‍സമാധാനത്തിന്റെ പ്രവാചകന്‍മോശെയെപോലുള്ള പ്രവാചകന്‍അവകാശിതെരഞ്ഞെടുക്കപ്പെട്ട ദാസന്‍വെളിച്ചത്തിന്റെ ദൂതന്‍ദാവീദിന്റെ പ്രഭുആ പ്രവാചകന്‍യേശുവിന്റെ പിന്‍ഗാമി\tസമാധാനത്തിന്റെ പ്രവാചകന്\tഇസ്രായീല്യരിലേക്ക് ദൈവം ഒരുപാട് പ്രവാചകന്മാരെ നിയോഗിച്ചിട്ടുണ്ടെന്ന് നമുക്കറിയാം. അതോടൊപ്പം തന്നെ നാം മനസ്സിലാക്കേണ്ട പ്രധാനപ്പെട്ട ഒരു വസ്തുത കൂടിയുണ്ട്. പ്രവാചകന്മാരാണെന്ന് അവകാശപ്പെട്ടു കൊണ്ട് കുറെപേര് ഇസ്രാഈല് സന്തതികളെ വഞ്ചിക്കുവാന്‍വേണ്ടി ശ്രമിച്ചിട്ടുണ്ടെന്ന കാര്യമാണത്. പതിനായിരക്കണക്കിന് വ്യാജ പ്രവാചകര് തങ്ങള്‍ക്ക് ദൈവിക ബോധനം ലഭിക്കുന്നുണ്ടെന്ന് അവകാശപ്പെട്ടുകൊണ്ട് ഇസ്രായീല് സമൂഹത്തില് പ്രത്യക്ഷപ്പെട്ടിട്ടുണ്ടത്രെ. ഇത്തരം പ്രവാചകന്മാര് ഒരിക്കലും സത്യത്തിനുവേണ്ടി നിലകൊള്ളുകയില്ലല്ലോ. അതുകൊണ്ടുതന്നെ ദൈവത്തിന്റെ ദൂതുമായി വരുന്ന യഥാര്‍ത്ഥ പ്രവാചകന്മാരെ നശിപ്പിക്കുവാന് തങ്ങളാല് കഴിയുന്നത്ര ശ്രമിച്ചവരായിരുന്നു അവര്. കള്ള പ്രവാചകന്മാരില്‍നിന്ന് ഏറ്റവുമധികം പീഡനങ്ങളേല്‍ക്കേണ്ടി വന്നിട്ടുള്ള പ്രവാചകനാണ് യിരെമ്യാ. ക്രിസ്തുവിന് ഏഴു നൂറ്റാ ണ്ടുകള്‍ക്ക് മുമ്പ് ജീവിച്ച യിരെമ്യാവിന് വ്യാജ പ്രവാചകന്മാരുടെ ശല്യം ഒരുപാട് സഹിക്കേണ്ടിവന്നതിനാല്‍തന്നെ യഥാര്‍ത്ഥ പ്രവാചകനെ വ്യാജ പ്രവാചകനില്‍നിന്ന് എങ്ങനെ തിരിച്ചറിയാം എന്ന് അദ്ദേഹം തന്നെ ജനതയെ പഠിപ്പിച്ചിട്ടുണ്ട്. യിരെമ്യാ പ്രവാചകന് പഠിപ്പിച്ച പ്രവാചകത്വത്തിന്റെ മാനദണ്ഡം മലയാളം ബൈബിളില് പ്രതിപാദിക്കപ്പെട്ടിരിക്കുന്നത് ഇങ്ങനെയാണ്: സമാധാനം പ്രവചിക്കുന്ന പ്രവാചകന്റെ കാര്യത്തിലാകട്ടെ, അയാളുടെ വചനം സത്യമായിത്തീരുമ്പോള് അയാളെ കര്‍ത്താവ് അയച്ചതാണെന്ന് അറിയാം’. (യിരെമ്യാ 28:9).\nകര്‍ത്താവ് അയച്ച പ്രവാചകന്റെ അടയാളങ്ങളാണ് ഈ വചനത്തില് പ്രതിപാദിക്കപ്പെട്ടിരിക്കുന്നത്.\n1) അയാള് ‘സമാധാനം’ പ്രവചിക്കുന്നവനായിരിക്കും.\n2) അയാളുടെ വചനങ്ങളെല്ലാം സത്യമായി പുലരും.\nഇതില് ‘സമാധാനം’ എന്ന് പരിഭാഷപ്പെടുത്തിയിരിക്കുന്നത് ഷാ’ലോം (Shalom) എന്ന ഹിബ്രു പദത്തെയാണ്. ഷാ’ലോം എന്ന ഹിബ്രുപദവും ഷ്ലാ’മ (Shlama) എന്ന സുറിയാനി പദവും സലാം, ഇസ്ലാം തുടങ്ങിയ അറബിപദങ്ങളും വ്യുല്‍പന്നമായിരിക്കുന്നത് ഷ’ലാം (Shalam) എന്ന സെമിറ്റിക് മൂലത്തില്‍നിന്നാണ്. ഷലാം എന്ന സെമിറ്റിക് മൂലക്രിയ കീഴ്വഴങ്ങുക, കീഴടങ്ങുക, സമാധാനമുണ്ടാവുക എന്ന അര്‍ത്ഥങ്ങളുള്‍ക്കൊള്ളുന്നതാണ്. അതില്‍നിന്നുണ്ടായതാണ് ഷാ’ലോം എന്ന ഹിബ്രുപദം. ഇതിന് നേരിട്ട് അറബിയില് ഇസ്ലാം എന്ന് പരിഭാഷ നല്‍കാവുന്നതാണ്. അപ്പോള് നമുക്ക് യിരെമ്യാവിന്റെ വചനത്തെ ഇങ്ങനെ വായിക്കാന് കഴിയും: ‘ഇസ്ലാം പ്രവചിക്കുന്ന പ്രവാചകന്റെ കാര്യത്തിലാകട്ടെ അയാളുടെ വചനം സത്യമായിത്തീരുമ്പോള് അയാള് കര്‍ത്താവ് അയച്ചതാണെന്ന് അറിയാം’.\nഇതില് പ്രവചനം എന്ന പദം അല്‍പം വിശദീകരണമര്‍ഹിക്കുന്നു. ‘നബ’( Naba) എന്ന ഹിബ്രു ക്രിയക്കര്‍ത്ഥം ‘മുന്‍കൂട്ടി പറയുക’, ‘പ്രവചിക്കുക’ എന്നിങ്ങനെയാണ്. ഈ ക്രിയയില് നിന്നുണ്ടായ നാമമായതിനാല് നബി (Nabi) യെന്ന പദത്തെ നാം പ്രവാചകന് എന്ന് ഭാഷാന്തരം ചെയ്യുന്നു. ‘ദൈവത്തില്‍നിന്ന് ലഭിക്കുന്ന വിവരങ്ങളുടെ വെളിച്ചത്തില് ഭാവികാര്യങ്ങള് മുന്‍കൂട്ടി പറയുന്നവര്’ എന്ന ധാരണയാണ് പൊതുവെ പ്രവാചകന് എന്ന് പറയുമ്പോള് ഉണ്ടാവുന്നത്. ഈ നിര്‍വചനം ഭാഗികമായി മാത്രമെ ശരിയാവൂ. ഭാവിയില് വരാനിരിക്കുന്ന ഭൌതിക സംഭവങ്ങള് വിവരിച്ചുകൊടുക്കുകയാണ് പ്രവാചകന്റെ പ്രധാനപ്പെട്ട പണിയെന്ന് സെമിറ്റിക് മതവിശ്വാസങ്ങളെ സംബന്ധിച്ച് അല്‍പമെങ്കിലും ധാരണയുള്ളവരൊന്നും പറയില്ല. ‘ദൈവികസന്ദേശങ്ങള് സ്വീകരിച്ച് ഉത്തരവാദപ്പെട്ടവര്‍ക്ക് അത് എത്തിച്ചുകൊടുക്കുക’യാണ് പ്രവാചകന്റെ പ്രധാനപ്പെട്ട പണി. നബിയെന്ന നാമത്തിന് പ്രധാനമായും കല്‍പിക്കപ്പെടേണ്ടത് ഈ അര്‍ത്ഥമാണെങ്കില് അതിന്റെ മൂലക്രിയയായ ‘നബ’ക്കും ഇതില്‍നിന്നുള്ള അര്‍ത്ഥമാണ് പ്രധാനമായും കല്‍പിക്കപ്പെടേണ്ടതെന്ന് വ്യക്തമാണല്ലോ. യിരെമ്യാവിന്റെ വചനത്തില് പ്രയോഗിക്കപ്പെട്ടിട്ടുള്ള ‘പ്രവചനം’ എന്ന പദത്തിന് ഈ അര്‍ത്ഥമാണ് പ്രധാനമായി കല്‍പിക്കപ്പെടേണ്ടതെന്നാണ് ഇതില്‍നിന്ന് മനസ്സിലാക്കേണ്ടത്.\nഅങ്ങനെയാവുമ്പോള് യിരെമ്യാവിന്റെ നടേ സൂചിപ്പിച്ച വചനം ഇങ്ങനെ വായിക്കാന് കഴിയും. ‘ഇസ്ലാമിനെകുറിച്ച സന്ദേശങ്ങള് ദൈവത്തില് നിന്ന് സ്വീകരിച്ച് ഉത്തരവാദപ്പെട്ടവര്‍ക്ക് എത്തിക്കുന്ന പ്രവാചകന്റെ കാര്യത്തിലാകട്ടെ, അയാളുടെ വചനം സത്യമായിത്തീരുമ്പോള് അയാളെ കര്‍ത്താവ് അയച്ചതാണെന്ന് അറിയാം’.\nഇതാണ് യിരെമ്യാവിന്റെ മാനദണ്ഡം. ഒരു പ്രവാചകന് അയാള് യഥാര്‍ത്ഥ ഇസ്ലാമിനെയാണോ ജനങ്ങള്‍ക്ക് പ്രബോധനം ചെയ്യുന്നതെന്ന് നോക്കിക്കൊണ്ടാണ അയാള് സത്യസന്ധനാണോ എന്ന് തീരുമാനിക്കേണ്ടത്. ഇതല്ലാതെ യിരെമ്യാവിന്റെ വചനത്തില് കേവല സമാധാനത്തിന്റെ പ്രവചനമാണ് ഉദ്ദേശിക്കപ്പെടുന്നതെന്ന് വ്യാഖ്യാനിക്കുന്നത് വളരെ വലിയ അപകടം ക്ഷണിച്ചുവരുത്തും. യഥാര്‍ത്ഥ സമാധാനത്തിന്റെ -ഇസ്ലാം- സംസ്ഥാപനത്തിനുവേണ്ടി നാട്ടില് നിലവിലുള്ള ‘സമാധാന’ത്തെ തകര്‍ത്തവരാണ് പ്രവാചകന്മാര്. ബഹുദൈവത്വത്തിനെതിരെ പോരാടിക്കൊണ്ട് നാട്ടിലെ ‘സമാധാനം’ തകര്‍ത്തവനാണ് അബ്രഹാം എന്ന് പറയാം. യേശുപോലും ‘സമാധാന’ത്തിന്റെ ഭഞ്ജകനായിരുന്നുവല്ലോ. അദ്ദേഹം പറഞ്ഞതായി ലൂക്കോസ് എഴുതുന്നു: ‘ഞാന് വന്നത് ഭൂമിയില് സമാധാനം സ്ഥാപിക്കാനാണ് എന്ന് നിങ്ങള് ധരിക്കുന്നോ? അല്ല, മറിച്ച് ഞാന് പറയുന്നു: ഭിന്നിപ്പുണ്ടാക്കാനാണ്. ഇനി മുതല് ഒരു വീട്ടിലുള്ള അഞ്ചുപേരില് മൂന്നുപേര് രണ്ടുപേര്‍ക്കെതിരെയും രണ്ടുപേര് മൂന്നു പേര്‍ക്കെതിരെയും ഭിന്നിച്ചിരിക്കും. അപ്പന് മകനെതിരായും മകന് അപ്പനെതിരായും അമ്മ മകള്‍ക്കെതിരായും മകള് അമ്മക്കെതിരായും അമ്മായിയമ്മ മരുമകള്‍ക്കെതിരായും മരുമകള് അമ്മായിഅമ്മക്കെതിരായും ഭിന്നിക്കും” (ലൂക്കോസ് 12:51-53).\nഅപ്പോള് സമാധാനം പ്രവചിക്കുക എന്നത് യഥാര്‍ത്ഥ പ്രവാചകന്റെ അടയാളമാണെന്ന് പറയുന്നതില് ചെറിയ ചില അസാംഗത്യങ്ങളുണ്ട്. യിരെമ്യാ പ്രവാചകന് ഉപയോഗിച്ച പദം തന്നെ അവിടെ ഉപയോഗിക്കുന്നുവെങ്കില് ഈ പ്രശ്നം പരിഹരിക്കപ്പെടും. ‘ഇസ് ലാം’-ദൈവത്തിന് സ്വന്തത്തെ സമ്പൂര്‍ണമായി സമര്‍പ്പിക്കുന്നതിലൂടെ കൈവരുന്ന സമാധാനം -പഠിപ്പിക്കുന്ന പ്രവാചകന് മാത്രമാണ് യഥാര്‍ത്ഥ പ്രവാചകന്. നോഹ, അബ്രഹാം, മോശ, ദാവീദ്, യേശു (അ), മുഹമ്മദ്(സ) തുടങ്ങിയവരെല്ലാം ഇസ്ലാം ജനങ്ങളെ പഠിപ്പിച്ച പ്രവാചകരാണ്. അതുകൊണ്ടുതന്നെ അവരെല്ലാവരും യിരെമ്യാവിന്റെ മാനദണ്ഡപ്രകാരം യഥാര്‍ത്ഥ ദൈവദൂതന്മാരാണ്.\nസത്യമായി പുലര്‍ന്ന പ്രവചനങ്ങള്\nഇസ്ലാം പ്രചരിപ്പിക്കുന്ന പ്രവാചകന്റെ പ്രവചനങ്ങളെല്ലാം സ ത്യമായി പുലരുമെന്നതിന് മുഹമ്മദ് നബി(സ)യിലൂടെ അവതരിപ്പിക്കപ്പെട്ട വിശുദ്ധ ഖുര്‍ആന് തന്നെയാണ് ഏറ്റവും വലിയ തെളിവ്. ഖുര്‍ആനിലെ ഒരൊറ്റ വചനംപോലും അസത്യമാണെന്ന് തെളിയിക്കാന് ആര്‍ക്കും കഴിഞ്ഞിട്ടില്ല. അതിലെ വചനങ്ങളെല്ലാം സത്യമായി പുലര്‍ന്നിട്ടുണ്ട്. അതിനാല്‍തന്നെ യിരെമ്യാവിന്റെ മാനദണ്ഡപ്രകാരം മുഹമ്മദ് നബി(സ)സത്യസന്ധനായ ഒരു പ്രവാചകനാണെന്ന് കാണാന് കഴിയും.


''മഴയത്ത് പോസ്റ്റിൽ കയറാൻ കെഎസ്‌ഇബി ജീവനക്കാർക്ക് വിലക്കുണ്ട്; ആൾക്ക് വേണമെങ്കിൽ അതെന്നെ ബോധിപ്പിച്ചു കയറാതെയുമിരിക്കാം'' | From the Net | Deshabhimani | Thursday Jun 13, 2019\nകോരിച്ചൊരിയുന്ന മഴയില് മരണത്തെ പോലും ഭയക്കാതെ ജോലി ചെയ്ത കെ എസ് ഇ ബി ജീവനക്കാരന്‍റെ ആത്മാര്‍ത്ഥയെക്കുറിച്ച് അധ്യാപിക എഴുതിയ കുറിപ്പ് സോഷ്യല് മീഡിയയിൽ വൈറലായിരുന്നു. പോണ്ടിച്ചേരി യൂണിവേഴ്സിറ്റിയിലെ ഗസ്റ്റ് ലക്ചററായ സ്വാതി കാര്‍ത്തികാണ് തനിക്കുണ്ടായ അനുഭവം ഫേസ്ബുക്കില് കുറിച്ചത്. പേരറിയാത്ത കെ എസ് ഇ ബി ജീവനക്കാരൻ ആരാണെന്ന് കണ്ടെത്തിയതായാണ് സ്വാതി മറ്റൊരു ഫേസ്‌ബുക്ക് പോസ്‌റ്റിലൂടെ അറിയിച്ചിരിക്കുന്നത്.\nസ്വാതി കാര്‍ത്തികിന്‍റെ ഫേസ്ബുക്ക് കുറിപ്പിന്‍റെ പൂര്‍ണരൂപം...\nഇന്നലെ രാത്രിയോടടുത്തു നല്ല മഴയായിരുന്നു ഇവിടെ. മഴ തുടങ്ങി കുറച്ചു കഴിഞ്ഞയുടനെ സ്വാഭാവികമായും കറന്റ് പോയി.2മണിക്കൂർ കഴിഞ്ഞിട്ടും ഞങ്ങളുടെ ലൈനിൽ മാത്രം കറന്റ് ഇല്ല. ചുറ്റും വേറെ ലൈനിൽ ഉള്ളവർക്ക് ഒക്കെ കറന്റ് വന്നപ്പോ റോഡിലേക്ക് ഇറങ്ങി നോക്കി. അവിടെയൊരു വീട്ടിലും ഞങ്ങളുടെ വീട്ടിലും വേറെ ലൈനാണ്. നോക്കിയപ്പോ അവിടെ കറന്റ് ഉണ്ട്. വീട്ടിൽ വന്നു മെയിൻ സ്വിച് നോക്കി, അവിടെ പ്രശ്നമില്ല. പോയി മീറ്റർ നോക്കി, മീറ്ററിൽ കറന്റ് വന്നിട്ടില്ല. പോസ്റ്റ്ന് മുകളിലേക്ക് വളർന്ന മാവിന്റെ കൊമ്പൊക്കെ മഴക്കാലം ആവും മുൻപേ വന്നു കെ.എസ്.ഇ.ബി ഉദ്യോഗസ്ഥർ മുറിച്ചു കളഞ്ഞതാണ്. പക്ഷെ മാവ്ന്റെ ചില്ല പോസ്റ്റ്ൽ ഉടക്കി നിക്കുവാണ്.\nവീട്ടിൽ ഞാനും അമ്മയും ഒറ്റയ്ക്കായിരുന്നു. ഈയിടയായി അമ്മയ്ക്ക് തീരെ വയ്യ. എണീറ്റ് ഇരിക്കാനൊ നടക്കാനോ വയ്യ, മഴയും തണുപ്പും ആകുമ്പോൾ അമ്മയുടെ അസുഖം മൂർച്ചിക്കും. കറന്റ് വന്നില്ല എങ്കിൽ അമ്മയ്ക്ക് ടോയ്‌ലറ്റിൽ പോകാനും, വേറെ എന്തേലും അത്യാവശ്യം ഉണ്ടായാലും വല്യ പാടായിരിക്കും. KSEB ലു വിളിച്ചു പറയാൻ കോൾ കണക്റ്റ് ആവുന്നുമില്ല. ഇരുട്ടും തോറും പേടിയുമുണ്ട്. ഈ മഴയത്ത് ആരും വരാൻ പോണില്ല എന്നു അമ്മ പറഞ്ഞോണ്ടിരിന്നു. അവസാനം കോൾ കണക്ട്ടായി. ഞാൻ കാര്യം പറഞ്ഞു. "പോസ്റ്റ് ന്റെ പ്രശ്നം ആണെങ്കിൽ രാവിലെയെ നോക്കാൻ പറ്റൂ. മഴയുള്ളത് കൊണ്ടു ഒത്തിരി കേസ് വന്നോണ്ടിരിക്കുകയാണ്" അവർ നിസ്സഹായത അറിയിച്ചു. അമ്മയുടെ കാര്യം സൂചിപ്പിച്ചു. തീരെ വയ്യാത്തത് കൊണ്ട് കൂടിയാണ്. എന്തേലും ചെയ്യണം എന്ന് പറഞ്ഞപ്പോ ശ്രമിക്കാം എന്നു മറുപടി പറഞ്ഞു, അവർ ഫോണ് വച്ചു. എന്തായാലും ഒന്നും നടക്കില്ലന്ന് കരുതി ഉള്ള വെട്ടത്തിൽ അമ്മയ്ക്ക് കഞ്ഞി കൊടുക്കാൻ തുടങ്ങിയപ്പോ ഫോണിൽ ആരോ വിളിച്ചു. "KSEB ൽ നിന്നാണ്. വഴി പറഞ്ഞു തരൂ, പോസ്റ്റ് ന്റെ പ്രശ്നം ആണെങ്കിൽ ഇന്ന് നോക്കാൻ പറ്റില്ല കേട്ടോ" എന്നും ചേർത്തു. അപ്പോഴേക്കും കറന്റ് പോയി3മണിക്കൂർ കഴിഞ്ഞിരുന്നു. മഴ നന്നായി പെയ്യുന്നുമുണ്ട്.\nഅര മണിക്കൂർ കഴിഞ്ഞ് ഒരു KSEB ഉദ്യോഗസ്ഥൻ എത്തി. തനിച്ചാണ്. മഴ ആയത് കൊണ്ട് ഒത്തിരി പേര് പല സ്ഥലത്തേക്ക് പോയിരിക്കുവാണ് എന്നു പറഞ്ഞു. എനിക്ക് ആകുന്ന രീതിയിൽ ടോർച്ച് അടിച്ചും, ഏണിയും തോട്ടിയുമൊക്കെ എത്തിച്ചു കൊടുത്തും കൂടെ നിന്നു. മഴ നല്ലരീതിയിൽ പെയ്യുന്നുണ്ട്. വഴുക്കൽ ഉള്ള മതിലിൽ കയറി പോസ്റ്റിൽ പിടിച്ചു നിന്നു ചെടികളുടെ ഒക്കെ കൊമ്പ് ആൾ വെട്ടി മാറ്റി. പിന്നെ താഴെ ഇറങ്ങി. പോസ്റ്റിൽ കയറാൻ ഉള്ള സാധനങ്ങൾ ബാഗിൽ നിന്നു എടുത്തു തുടങ്ങി. മഴയത്ത് പോസ്റ്റിൽ കയറാൻ, അതും രാത്രിയിൽ KSEB ജീവനക്കാർക്ക് വിലക്കുണ്ട്. ആൾക്ക് വേണമെങ്കിൽ അതെന്നെ ബോധിപ്പിച്ചു കയറാതെയുമിരിക്കാം. മഴ കനക്കുന്നത് കൊണ്ടു ഞാൻ നിർബന്ധിച്ചതുമില്ല. ഇതിനിടയിൽ ഉള്ള സംസാരത്തിൽ ആൾ അമ്മയ്ക്ക് എന്താണ് പറ്റിയത് എന്നൊക്കെ ചോദിച്ചിരുന്നു. വേറെ നിവർത്തി ഞങ്ങൾക്കുമില്ല എന്നു മനസിലാക്കിയത് കൊണ്ടാവും ആൾ സ്റ്റെപ് ചേർത്തു കെട്ടി പോസ്റ്റിൽ കയറി സ്വന്തം ശരീരം പോസ്റ്റിനോട് ചേർത്തു കെട്ടി. ലൈൻ ഓഫാക്കിയിട്ടുമില്ല. 10-15 മിനിറ്റ് ഞാൻ ശ്വാസം അടക്കിപ്പിടിച്ചു താഴെ നിന്നു. മീറ്ററിലേക്ക് ഉള്ള വയർ പതുക്കെ മാവിന്റെ ചില്ലയിൽ നിന്നു അനക്കി വേർപെടുത്തി. ആൾ താഴെ ഇറങ്ങി. പിന്നെ ഒരു5മിനിറ്റ് കൊണ്ട് മീറ്ററിലേക്ക് ഉള്ള വയറിൽ ഉണ്ടായ പ്രശ്നം പരിഹരിച്ചു. വീട്ടിൽ കറന്റ് വന്നു.\nഇന്നലത്തെ ആ 10-15 മിനിറ്റ് കൊണ്ട് ആ മനുഷ്യനോടും അയാൾ ചെയുന്ന ജോലിയോടും ആ സ്ഥാപനത്തോടും ബഹുമാനമാണ് തോന്നിയത്. ഇന്നലത്തെ മഴയിൽ നിരവധി പ്രശ്നങ്ങൾ പലയിടങ്ങളിൽ നടക്കുമ്പോ ഒരു വീട്ടിലെ കറന്റ് പോയ കാര്യത്തിനാണ് മഴയത്ത് ആ മനുഷ്യൻ ഓടി വന്നത്. ആ സാഹചര്യത്തിൽ ഏറ്റവും റിസ്‌ക്ക് ഉള്ള കാര്യം രണ്ടു വട്ടം ചിന്തിക്കാതെ ചെയ്തു തന്നത്. ധൃതിക്കിയടയിൽ ആളുടെ പേര് പോലും ചോദിക്കാൻ പറ്റിയില്ല. KSEB യെ ട്രോൾ കൊണ്ടു മൂടുന്ന, കറന്റ് പോയാൽ ഉടനെ അവരെ വിളിച്ചു ബഹളം ഉണ്ടാക്കുന്ന, സാധാരണക്കാരുടെയിടയിൽ ഇത്രയും പ്രശ്നം പിടിച്ചൊരു ജോലി ആത്മാർത്ഥതയോടെ ചെയുന്ന അവർ കിടു മനുഷ്യന്മാർ ആണ്. കൃത്യ സമയത്ത് വേണ്ടത് ചെയ്തു തന്ന പാതിരപ്പള്ളി ഇലക്ട്രിക്കൽ സ്റ്റേഷന്, പേരറിയാത്ത ചേട്ടന് നന്ദി.\nവെെദ്യുതി ബില് അടയ്ക്കാന് വൈകുന്നവരെ തേടി തട്ടിപ്പുസംഘം; ജാഗ്രത പാലിക്കണമെന്ന് കെഎസ്ഇബി\nകെഎസ്ഇബിയിൽ അപ്രന്റിസ് കെഎസ്‌ഇബിയിൽ അപ്രന്റിസ്ഷിപ്പിന് അപേക്ഷക്ഷണിച്ചു.\nവൈദ്യുതി മുടങ്ങാത്ത കേരളം യാഥാര്‍ഥ്യമാകട്ടെ